Mateo 20 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nWein ŋmɔ mli nitsulɔi kɛ nyɔmɔwoo kome too lɛ (1-16)\nAgba Yesu gbele lɛ afɔ̃ shi ekoŋŋ (17-19)\nAbi ni ahã mɛi komɛi gbɛhei yɛ Maŋtsɛyeli lɛ mli (20-28)\nYesu ji kpɔmɔnɔ kɛhã mɛi babaoo (28)\nAtsa shwilafoi enyɔ (29-34)\n20 “Ejaakɛ ŋwɛi Maŋtsɛyeli lɛ tamɔ shĩatsɛ ko ní je kpo leebi maŋkpa koni eyabɔ nitsulɔi apaa kɛya ewein ŋmɔ mli. 2 Be ni ekɛ nitsulɔi lɛ eye naa akɛ ebaahã amɛ denario kome* kɛhã gbi kome lɛ, ewo amɛ gbɛ kɛtee ewein ŋmɔ lɛ mli. 3 Be ni eje kpo aaafee ŋmɛlɛtswaa ni ji etɛ* lɛ hu nɔ lɛ, eyana mɛi krokomɛi damɔ jara lɛ nɔ ni amɛtsuuu nɔ ko; 4 ni ekɛɛ amɛ akɛ, ‘Nyɛ hu nyɛyaa wein ŋmɔ lɛ mli, ni nɔ ni sa lɛ mahã nyɛ.’ 5 No hewɔ lɛ, amɛyiŋ amɛtee. Ni eje kpo ekoŋŋ aaafee ŋmɛlɛtswaa ni ji ekpaa* kɛ ŋmɛlɛtswaa ni ji nɛɛhu* lɛ nɔ, ni eyafee nakai nɔŋŋ. 6 Naagbee lɛ, aaafee ŋmɛlɛtswaa ni ji nyɔŋma kɛ ekome* lɛ nɔ lɛ, eje kpo ni eyana mɛi krokomɛi hu damɔ shi, ni ekɛɛ amɛ akɛ, ‘Mɛni hewɔ nyɛdamɔ biɛ gbi muu fɛɛ ni nyɛtsuuu nɔ ko lɛ?’ 7 Amɛhere nɔ akɛ, ‘Ejaakɛ mɔ ko ebɔko wɔ apaa.’ Ekɛɛ amɛ akɛ, ‘Nyɛ hu nyɛyaa wein ŋmɔ lɛ mli.’ 8 “Be ni shɛ gbɛkɛ lɛ, wein ŋmɔtsɛ lɛ kɛɛ enitsumɔ nɔkwɛlɔ lɛ akɛ, ‘Tsɛ nitsulɔi lɛ ni owo amɛ nyɔmɔ, jee shishi kɛjɛ sɛɛkpeebii lɛ anɔ kɛyashi klɛŋklɛŋ bii lɛ anɔ.’ 9 Be ni mɛi ni abɔ amɛ apaa yɛ ŋmɛlɛtswaa ni ji nyɔŋma kɛ ekome lɛ nɔ lɛ ba lɛ, amɛteŋ mɔ fɛɛ mɔ ná denario kome. 10 No hewɔ lɛ, be ni klɛŋklɛŋ bii lɛ ba lɛ, amɛsusu akɛ amɛbaaná nɔ ni fa fe nakai, shi amɛ hu amɛná denario kome nyɔmɔwoo. 11 Be ni amɛnine shɛ nɔ lɛ, amɛbɔi tɔkemɔ kɛ shĩatsɛ lɛ woo 12 ni amɛkɛɛ, ‘Sɛɛkpeebii nɛɛ tsu nii ŋmɛlɛtswaa kome; kɛ̃lɛ okɛ amɛ eye tamɔ bɔ ni okɛ wɔ, ni wɔtsu nii dɛŋdɛŋ gbi muu fɛɛ ni hulu eshã wɔ lɛ, eye lɛ nɔŋŋ!’ 13 Shi ehere nɔ ekɛɛ amɛteŋ mɔ kome akɛ, ‘Naanyo, mifeko bo efɔŋ. Ani jeee denario kome okɛ mi ye naa? 14 Ŋɔɔ nɔ ni ji onɔ lɛ ni oya. Miisumɔ ni mahã sɛɛkpeebii nɛɛ bɔ ni mihã bo lɛ nɔŋŋ. 15 Ani mibɛ hegbɛ akɛ mikɛ mi diɛŋtsɛ minii feɔ nɔ ni misumɔɔ? Aloo ohiŋmɛi miiklɔ mɔ nɔ* yɛ ekpakpa* ni mifeɔ lɛ hewɔ?’ 16 Nakai nɔŋŋ sɛɛkpeebii lɛ baatsɔmɔ klɛŋklɛŋ bii, ni klɛŋklɛŋ bii lɛ baatsɔmɔ sɛɛkpeebii.” 17 Be ni amɛkwɔɔ kɛyaa Yerusalem lɛ, Yesu ŋɔ kaselɔi nyɔŋma kɛ enyɔ lɛ kɛtee afã, ni ekɛɛ amɛ yɛ gbɛ lɛ nɔ akɛ: 18 “Naa! Wɔmiikwɔ kɛmiiya Yerusalem, ni abaaŋɔ gbɔmɔ Bi lɛ awo osɔfoi tsiifoi lɛ kɛ woloŋmalɔi lɛ adɛŋ. Amɛbaabu lɛ gbele fɔ 19 ni amɛbaaŋɔ lɛ amɛhã jeŋmajiaŋbii lɛ koni amɛye ehe fɛo ni amɛkɛ kpelebii ayi lɛ ni amɛgbe lɛ yɛ tso jaŋŋ nɔ; ni yɛ gbi ni ji gbi etɛ lɛ nɔ lɛ, abaatee lɛ shi.” 20 Kɛkɛ ni Zebedeo bihii lɛ anyɛ kɛ ebihii lɛ ba eŋɔɔ bakoto lɛ koni ebi lɛ nɔ ko. 21 Ekɛɛ yoo lɛ akɛ: “Mɛni otaoɔ?” Yoo lɛ here lɛ nɔ akɛ: “Kɛɛmɔ koni mibihii enyɔ lɛ ateŋ mɔ kome ata oninejurɔ nɔ, ni mɔ kome hu ata obɛku nɔ, yɛ o-Maŋtsɛyeli lɛ mli.” 22 Yesu hã hetoo akɛ: “Nyɛleee nɔ ni nyɛbiɔ lɛ. Ani nyɛbaanyɛ nyɛnu kpulu ni miiba mibanu lɛ?” Amɛkɛɛ lɛ akɛ: “Wɔbaanyɛ.” 23 Ekɛɛ amɛ akɛ: “Anɔkwa, nyɛbaanu kpulu lɛ moŋ, shi mininejurɔ kɛ mibɛku nɔ taramɔ lɛ, jeee minɔŋ ni mikɛbaahã, shi moŋ mɛi ni mi-Tsɛ esaa eto amɛ lɛ anɔ ni.” 24 Be ni mɛi nyɔŋma ni eshwɛ lɛ nu he lɛ, amɛmli wo la amɛwo nyɛmimɛi enyɔ lɛ. 25 Shi Yesu tsɛ amɛ kɛba eŋɔɔ ni ekɛɛ amɛ akɛ: “Nyɛle akɛ jeŋmaji lɛ anɔyelɔi lɛ yeɔ amɛnɔ akɛ nuŋtsɔmɛi, ni gbɔmɛi agboi lɛ hu yɛ amɛnɔ hewalɛ. 26 Esaaa akɛ afeɔ nakai yɛ nyɛteŋ; moŋ lɛ, mɔ fɛɛ mɔ ni miisumɔ akɛ etsɔ agbo yɛ nyɛteŋ lɛ, esa akɛ etsɔ nyɛsɔɔlɔ, 27 ni mɔ fɛɛ mɔ ni miisumɔ akɛ etsɔ klɛŋklɛŋ mɔ yɛ nyɛteŋ lɛ, esa akɛ etsɔ nyɛnyɔŋ. 28 Tamɔ bɔ ni gbɔmɔ Bi lɛ baaa koni asɔmɔ lɛ, shi eba sɔɔmɔ moŋ, koni ebaŋɔ ewala* ehã akɛ kpɔmɔnɔ kɛkpɔ̃ mɛi babaoo lɛ.” 29 Be ni amɛshiɔ Yeriko lɛ, asafoku babaoo ko nyiɛ esɛɛ. 30 Ni naa! hii shwilafoi enyɔ ni tara gbɛ lɛ he lɛ nu akɛ Yesu miiho, ni amɛbolɔ amɛkɛɛ: “Nuŋtsɔ, David Bi, naa wɔ mɔbɔ!” 31 Shi asafoku lɛ kã amɛhiɛ akɛ amɛfee diŋŋ; kɛ̃lɛ amɛbolɔ waa fe tsutsu lɛ amɛkɛɛ: “Nuŋtsɔ, David Bi, naa wɔ mɔbɔ!” 32 No hewɔ lɛ, Yesu wa damɔ shi, etsɛ amɛ, ni ekɛɛ: “Mɛni nyɛtaoɔ ni mafee mahã nyɛ?” 33 Amɛkɛɛ lɛ akɛ: “Nuŋtsɔ, hã wɔhiŋmɛii agbele.” 34 Akɛni Yesu musuŋ tsɔ lɛ hewɔ lɛ, etara amɛhiŋmɛii lɛ ahe, ni amrɔ lɛ, amɛna nii, ni amɛnyiɛ esɛɛ.\n^ Romabii ajwiɛtɛi shika ni tsiimɔ ji g 3.85, ni eji gbi kome nyɔmɔwoo.\n^ Ni tsɔɔ akɛ, aaafee leebi ŋmɛlɛ 9 mli.\n^ Ni tsɔɔ akɛ, aaafee gbɛkɛ ŋmɛji 5.\n^ Aloo “ejurɔ.”


“Nyɛ Ha Tsui Si tomi Nɛ Gbe E Ní Tsumi Nya Kɛ Pi Si”—Yakobo 1:4 | Kase\nKANE NGƐ Afrikaans Aukan Baoule Batak (Karo) Batak (Toba) Biak Bislama Cakchiquel Cambodian Chitonga Chokwe Chol Cibemba Cinyanja Dangme Drehu Efik English Ewe Fon French Ga Garifuna Greenlandic Haitian Creole Hausa Hmong (White) Iban Igbo Isoko Italian Javanese Kabiye Karen (S'gaw) Kazakh Kikaonde Kikongo Kiluba Kimbundu Kisi Kisonge Kongo Krio Kwangali Kwanyama Lamba Laotian Lingala Lunda Luvale Maltese Mam Mambwe-Lungu Mauritian Creole Mazatec (Huautla) Mbunda Mixe Mizo Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Ngangela Nias Nigeria Pidgin Nyaneka Nzema Otetela Portuguese Quechua (Ancash) Quechua (Ayacucho) Quechua (Cuzco) Quichua (Imbabura) Saramaccan Sepedi Sesotho (Lesotho) Setswana Seychelles Creole Silozi Spania Swahili (Congo) Swati Tahitian Tiv Tlapanec Tojolabal Totonac Tshiluba Tsonga Twi Tzeltal Umbundu Urhobo Uruund Venda Wallisian Wayuunaiki Welsh Xhosa Yoruba Zulu\n“Nyɛ ha tsui si tomi nɛ gbe e ní tsumi nya kɛ pi si, konɛ nyɛɛ hi kɛ pi si, nɛ nyɛɛ su, nɛ e ko piɛ nyɛ nɔ́ ko nɔ́ ko.”—YAKOBO 1:4, NW.\nLAHI: 24, 139\nMɛni maa ye bua mo konɛ o nyɛ nɛ o to o tsui si?\nMɛnɔmɛ to a tsui si saminya nɛ wa ma nyɛ maa kase mɛ?\nKe a ke “tsui si tomi nɛ gbe e ní tsumi nya kɛ pi si” ɔ, mɛni lɔ ɔ tsɔɔ?\n1, 2. (a) Mɛni wa ma nyɛ maa kase ngɛ Gideon kɛ nyumuhi 300 nɛ a piɛɛ e he ɔ a tsui si tomi ɔ mi? (Moo hyɛ foni nɛ ngɛ ní kasemi ɔ sisije ɔ.) (b) Ngɛ munyu nɛ ngɛ Luka 21:19 ɔ nya a, mɛni he je nɛ tsui si tomi he hia a?\nMANYADALƆ Gideon kɛ e ta buli ɔmɛ kɛ a he nyɛli ngɛ ta hwue. Ta a mi wa wawɛɛ. Gideon kɛ e ta buli ɔmɛ fie Midian bi ɔmɛ kɛ nihi nɛ a piɛɛ a he ɔ a se nyɔnyɔɔnyɔ maa pee si tomi 20! Baiblo ɔ de wɔ nɔ́ nɛ ya nɔ. E de ke: “Gideon kɛ nyumuhi lafa etɛ ɔmɛ nɛ piɛɛ e he ɔ ya su Yordan pa a nya, nɛ a po pa a. Jamɛ a be ɔ, pɔ tɔ mɛ.” Se a kpataa we a he nyɛli ɔmɛ tsuo a hɛ mi tɛ. Loloolo ɔ, e he hia nɛ a hwu kɛ si ta buli 15,000. He nyɛli nɛ ɔmɛ wa Israel bi ɔmɛ yi mi jehahi babauu, enɛ ɔ he ɔ, e sɛ nɛ Israel bi ɔmɛ nɛ a jɔɔ a se fiemi. Gideon kɛ nyumuhi nɛ piɛɛ e he ɔ ya nɔ nɛ a fie a he nyɛli ɔmɛ a se kɛ ya si a ye a nɔ kunimi kulaa!—Manyadali 7:22; 8:4, 10, 28.\n2 Wɔ hu wa ngɛ ta ko nɛ mi wa hwue, nɛ pɔtɔtɔɛ ngɛ mi. Wa he nyɛli ɔmɛ ekomɛ ji Satan, Satan je ɔ, kɛ mluku nɛ wa yi ɔ. Wa ti ni komɛ kɛ he nyɛli nɛ ɔmɛ ngɛ ta hwue jehahi babauu ji nɛ ɔ. Ngɛ Yehowa yemi kɛ buami nya a, wa ye kunimi ngɛ tahi fuu a mi. Se e piɛ nyagbe kunimi nɛ wa maa ye. Be komɛ ɔ, eko ɔ, pɔ maa tɔ wa he ngɛ ta nɛ ɔ hwumi mi. Aloo eko ɔ, e maa pee wɔ kaa wa mlɛ hluu kaa je ɔ nɛ ba nyagbe nɛ e bɛ, lɔ ɔ he ɔ, wa be nyɛe maa mlɛ hu. Yesu bɔ wɔ kɔkɔ kaa ngɛ nyagbe ligbi ɔmɛ a mi ɔ, waa kɛ kahi nɛ a mi wa maa kpe, nɛ nihi maa wa wɔ yi mi wawɛɛ. Se e tsɔɔ hu kaa ke wa to wa tsui si ɔ, wa ma nyɛ maa ye kunimi. (Kane Luka 21:19.) Mɛni ji tsui si tomi? Mɛni maa ye bua wɔ konɛ waa to wa tsui si? Mɛni wa ma nyɛ maa kase ngɛ nihi nɛ a to a tsui si ɔ a he? Nɛ mɛni wa maa pee konɛ “tsui si tomi nɛ gbe e ní tsumi nya kɛ pi si”?—Yakobo 1:4.\n3. Mɛni ji tsui si tomi?\n3 Ngɛ Baiblo ɔ mi ɔ, tsui si tomi biɔ babauu pe nɛ wa ma fĩ si, aloo wa ma mia wa hɛ mi kɛ da si himi ko nɛ mi wa nya kɛkɛ. E kɔɔ bɔ nɛ wa peeɔ wa ní ngɛ kahi a he ha a he. Tsui si tomi yeɔ bua wɔ nɛ wa peeɔ kã, wa yeɔ anɔkuale, nɛ wa náa nihi a he tsui. Níhi a mi hlami womi ko tsɔɔ kaa tsui si tomi ji su ko nɛ yeɔ bua wɔ nɛ wa náa hɛ kɛ nɔ fɔmi nɛ mi wa, nɛ ke waa kɛ kahi kpe ɔ, wa kɔni mi jɔ̃ we. E yeɔ bua wɔ nɛ wa daa si kpɛii ngɛ kahi nɛ a mi wa po a nya. Jehanɛ hu ɔ, ke wa toɔ wa tsui si kɛ daa ka nɛ ɔmɛ a nya a, e ha we nɛ waa kɛ wa juɛmi maa haomihi nɛ waa kɛ ngɛ kpee ɔ a nɔ. Mohu ɔ, waa kɛ wa juɛmi maa otihi nɛ waa kɛ ma wa hɛ mi ɔ nɔ.\n4. Mɛni he je nɛ wa ma nyɛ ma de ke suɔmi ji nɔ́ nɛ woɔ nɔ he wami nɛ e toɔ e tsui si ɔ?\n4 Suɔmi yeɔ bua wɔ nɛ wa toɔ wa tsui si. (Kane 1 Korinto Bi 13:4, 7.) Ngɛ mɛni níhi a mi? Suɔmi nɛ wa ngɛ ha Yehowa a woɔ wɔ he wami nɛ wa daa nɔ́ tsuaa nɔ́ nɛ e ngmɛɔ blɔ nɛ e baa wa nɔ ɔ nya. (Luka 22:41, 42) Ke wa suɔ wa nyɛmimɛ ɔ, lɔ ɔ maa ye bua wɔ nɛ wa maa to wa tsui si ha mɛ ngɛ a fa tɔmihi a he. (1 Petro 4:8) Nihi kɛ a yihi nɛ a ngɛ bua jɔmi po kɛ haomihi kpeɔ. Ke wa suɔ wa hunomɛ aloo wa yihi ɔ, wa ma nyɛ maa da “dengme” aloo haomi nɛ ɔmɛ a nya.—1 Korinto Bi 7:28.\nMƐNI MAA YE BUA MO KONƐ O TO O TSUI SI?\n5. Mɛni he je nɛ Yehowa pɛ ji nɔ nɛ ma nyɛ maa ye bua wɔ konɛ waa to wa tsui si ɔ?\n5 Mo bi Yehowa konɛ e wo mo he wami. Yehowa ji “Mawu nɛ haa nɔ toɔ e tsui si, nɛ e woɔ nɔ he wami.” (Roma Bi 15:5) Lɛ pɛ ji nɔ nɛ e le si himi mi nɛ wa ngɛ, bɔ nɛ e peeɔ wɔ ngɛ níhi a he ha, kɛ wa subai. Enɛ ɔ he ɔ, e le nɔ́ tutuutu nɛ wa hia konɛ wa nyɛ nɛ waa to wa tsui si. Baiblo ɔ de ke: “Nihi nɛ yee lɛ gbeye ɔ, e peeɔ a hiami ní kɛ haa mɛ. E buu a kue fami ɔmɛ hu tue, nɛ e heɔ a yi wami.” (La 145:19) Se ke wa sɔle kaa Mawu nɛ wo wɔ he wami konɛ wa nyɛ nɛ waa to wa tsui si ɔ, mɛni blɔ nɔ e maa gu kɛ ha wɔ heto?\nYehowa le wɔ saminya nɛ e le níhi nɛ wa hia konɛ wa nyɛ nɛ waa to wa tsui si\n6. Kaa bɔ nɛ Yehowa wo si ngɛ Baiblo ɔ mi ɔ, eko ɔ, mɛni blɔ nɔ e maa gu kɛ ‘ha wɔ he wami konɛ waa je kahi a mi’?\n6 Ke waa kɛ ka ko kpe nɛ wa de Yehowa kaa e ye bua wɔ konɛ wa nyɛ nɛ waa to wa tsui si ɔ, e wo si kaa e ma ‘ha wɔ he wami konɛ waa je mi.’ (Kane 1 Korinto Bi 10:13.) Mɛni blɔ nɔ e maa gu kɛ pee jã? Be komɛ ɔ, eko ɔ, e ma je ka a kɛ je wa blɔ mi. Se behi fuu ɔ, e haa wɔ he wami konɛ wa nyɛ nɛ waa kɛ “tsui si tomi kɛ bua jɔmi nɛ fĩ si kɛ ya si nyagbe.” (Kolose Bi 1:11, NW) Nɛ akɛnɛ Yehowa le wa fã tɔmihi tsuo he je ɔ, e be blɔ ngmɛe kɔkɔɔkɔ nɛ ka ko nɛ wa be nyɛe maa da nya nɛ ba wa nɔ.\n7. Mo ha nɔ hyɛmi nɔ́ ko nɛ tsɔɔ kaa ja wa ná mumi mi niye ní loko wa ma nyɛ maa to wa tsui si.\n7 Moo ye mumi mi niye ní konɛ o hemi kɛ yemi ɔ mi nɛ wa. Mɛni he je nɛ mumi mi niye ní he hia a? Kaa nɔ hyɛmi nɔ́ ɔ, yoku nɛ ya hiɔwe pe yokuhi tsuo ngɛ je ɔ mi ji Everest Yoku ɔ. Ke nɔ ko ngɛ jamɛ a yoku ɔ kuɔe ɔ, ngɛ ligbi kake mi ɔ, e biɔ nɛ nɔ ɔ nɛ ye ligbi etɛ aloo eywiɛ nya niye ní. Jã kɛ̃ nɛ e biɔ nɛ wa ná mumi mi niye ní fuu konɛ wa nyɛ nɛ waa to wa tsui si kɛ su oti nɛ waa kɛ ma wa hɛ mi ɔ he. E sa nɛ waa fia wa pɛɛ si kaa wa ma he be fuu kɛ pee dɛ he ní kasemi nɛ waa ya asafo mi kpehi hulɔ. Ke wa peeɔ ní nɛ ɔmɛ ɔ, wa hemi kɛ yemi ɔ mi maa wa daa.—Yohane 6:27.\n8, 9. (a) Kaa bɔ nɛ Hiob 2:4, 5 ɔ tsɔɔ ɔ, ke waa kɛ kahi ngɛ kpee ɔ, mɛni he blɔ wa náa? (b) Ke o kɛ kahi ngɛ kpee ɔ, mɛni he foni o ma nyɛ maa po ngɛ o juɛmi mi?\n8 Mo kai kaa e sa nɛ o ye Mawu anɔkuale. Ke waa kɛ kahi ngɛ kpee ɔ, wa naa nɔ́. Se pi lɔ ɔ pɛ. Kahi haa nɛ wa náa he blɔ kɛ tsɔɔ kaa wa maa ye Mawu anɔkuale aloo wa be lɛ anɔkuale yee. Bɔ nɛ wa maa pee wa ní ngɛ kahi a mi ha a nɛ maa tsɔɔ kaa wa buɔ Yehowa kaa lɛ ji nɔ nɛ sa kaa e ye je mluku ɔ nɔ. Mɛni he je nɛ wa deɔ jã a? Satan ji Mawu he nyɛlɔ. E te si kɛ wo Mawu nɔ yemi ɔ, nɛ e gbe Yehowa he guɛ. E tsɔɔ kaa níhi nɛ Mawu peeɔ kɛ haa adesahi he je nɛ adesahi sɔmɔɔ lɛ ɔ nɛ. Satan de ke: “Nɔ́ tsuaa nɔ́ nɛ ngɛ nɔ ko dɛ ɔ, e ma nyɛ ngɔ kɛ ha, ke e yi ma ná wami kɛkɛ.” Lɔ ɔ se ɔ, Satan de ngɛ Hiob he ke: “Moo lɛɛ moo ye e nɔmlɔ tso ɔ awi kaa e be mo gbiɛe ngɛ o hɛ mi lo!” (Hiob 2:4, 5) Kɛ je benɛ Satan tu jamɛ a munyu ɔ, anɛ e tsake e susumi lo? Dɛbi! Jeha komɛ a se ɔ, benɛ a fie Satan kɛ je hiɔwe ɔ, loloolo ɔ, e poɔ Mawu sɔmɔli anɔkualetsɛmɛ a nya daa. (Kpojemi 12:10) Loloolo ɔ, Satan tsɔɔ kaa níhi nɛ Mawu peeɔ haa adesahi ɔ he je nɛ a jaa lɛ. E ná nɛ wa kua Mawu nɔ yemi ɔ, nɛ wa kpa lɛ sɔmɔmi.\n9 Ke o ngɛ nɔ́ nae ngɛ ka ko dɛ mi ɔ, moo bɔ mɔde nɛ o po níhi nɛ ngɛ nɔ yae ngɛ mumi mi ɔ he foni ngɛ o juɛmi mi. Satan kɛ e daimonio ɔmɛ ngɛ mo hyɛe. A ngɛ bɔ nɛ o maa pee o ní ha a hyɛe, nɛ a ngɛ dee ke o maa ngmɛɛ o hemi kɛ yemi ɔ he. Jamɛ a be ɔ mi nɔuu ɔ, Yehowa, wa Matsɛ Yesu Kristo, nihi nɛ a pɔ mɛ nu nɛ a tle mɛ si kɛ ho hiɔwe ya, kɛ bɔfo akpehi abɔ hu ngɛ mo hyɛe. Mɛ hu a ngɛ mo hyɛe nɛ a na kaa o ngɛ nɔ́ nae, nɛ a ngɛ mo he wami woe konɛ o ya nɔ nɛ o fĩ si! Ke a na kaa o to o tsui si nɛ o ya nɔ nɛ o ye Yehowa anɔkuale ɔ, a bua maa jɔ. Yehowa hu ngɛ mo dee ke: “Ye bi, pee o he ní lelɔ, nɛ ma ná bua jɔmi, konɛ ma ná nɔ́ kpakpa ko ma de nɔ nɛ ngɛ mi ahlua bɔe ɔ.”—Abɛ 27:11.\nYesu susu nɔ́ nɛ e ma ná ke e nyɛ to e tsui si ɔ he\n10. Mɛni blɔ nɔ o maa gu kɛ kase Yesu konɛ o kɛ o juɛmi nɛ ma hiɔwo nɛ ke o to o tsui si ɔ, o ma ná a nɔ?\n10 O kɛ o juɛmi nɛ ma hiɔwo ɔ nɔ. Ngɔɔ lɛ kaa o ngɛ blɔ hiae, nɛ o ma ya gu hue tso ko nɛ mi ti mi. He tsuaa he wo diblii. Se o le kaa ke o nyɛ nɛ o be ngɛ hue tso ɔ mi ɔ, o ma ya je kpo ngɛ he ko nɛ ngɛ heii. Jã kɛ̃ nɛ eko ɔ, e ma bi nɛ o gblee kahi nɛ a nya wa a mi, nɛ lɔ ɔ ma nyɛ ma ha nɛ o hao wawɛɛ. Yesu po kɛ si himi kaa jã kpe. Loko a maa gbe Yesu ɔ, a pue e hɛ mi si nɛ e na nɔ́ wawɛɛ benɛ a ka lɛ kɛ wo sɛumi tso nɔ ɔ. Eko ɔ, enɛ ɔ ji ka nɛ nya wa pe kulaa nɛ Yesu kɛ kpe! Mɛni ye bua Yesu nɛ e to e tsui si ɔ? Baiblo ɔ tsɔɔ kaa “e le bua jɔmi nɛ e ma ná pee se,” nɛ e ngɔ e juɛmi kɛ ma lɔ ɔ nɔ. (Hebri Bi 12:2, 3) Yesu susu nɔ́ nɛ e ma ná ke e nyɛ to e tsui si ɔ he. Nɔ́ nɛ he hia pe kulaa a, e ngɔ e juɛmi kɛ ma he blɔ nɛ e ná kaa e ma tsɔ Mawu biɛ ɔ he, nɛ e fĩ Mawu nɔ yemi ɔ se ɔ nɔ. E le kaa e be kɛe nɛ ka a se maa po, se hiɔwo nɛ e ma ná ngɛ hiɔwe ɔ lɛɛ, e maa hi si kɛ ya neneene. Mwɔnɛ ɔ, eko ɔ, kahi nɛ o kɛ kpeɔ ɔ ma nyɛ ma ha nɛ o hao nɛ o ye tsui, se mo kai kaa e be kɛe nɛ a se maa po.\n“NIHI NƐ TO A TSUI SI WAWƐƐ Ɔ”\n11. Mɛni he je nɛ e sa kaa wa susu níhi a si kpamihi nɛ “nihi nɛ to a tsui si wawɛɛ ɔ” ná a he ɔ?\n11 Wa ngɛ nihi fuu nɛ a to a tsui si nɛ wa ma nyɛ maa kase mɛ. Benɛ bɔfo Petro ngɛ Kristofohi he wami woe kaa a to a tsui si kɛ da kahi fuu nɛ Satan kɛ baa a nɔ ɔ nya a, e ngma ke: “Nyɛ hemi kɛ yemi ɔ mi nɛ wa, nɛ nyɛɛ tsi lɛ blɔ. Ejakaa nyɛ le kaa nihi nɛ heɔ Kristo yeɔ kaa nyɛ ngɛ je ɔ mi tsuo ɔ, mɛ hu kikɛmɛ a amanehlu nɛ ɔ nɔuu a ngɛ nae.” (1 Petro 5:9) Níhi a si kpamihi nɛ “nihi nɛ to a tsui si wawɛɛ ɔ” ná a yeɔ bua wɔ nɛ wa yaa nɔ nɛ wa yeɔ anɔkuale. Lɔ ɔ hu haa nɛ wa náa nɔ mi mami kaa wa ma nyɛ maa ye manye, nɛ e kaiɔ wɔ kaa Mawu maa jɔɔ wɔ ngɛ anɔkuale nɛ wa yeɔ ɔ he je. (Yakobo 5:11) Nyɛ ha nɛ wa susu enɛ ɔ he nɔ hyɛmi ní bɔɔ komɛ a he nɛ waa hyɛ. —Hyɛ nyagbe ningma.\n12. Mɛni wa kaseɔ ngɛ kerub ɔmɛ nɛ a bu Eden abɔɔ he ɔ a he?\n12 Kerubhi ji bɔfohi nɛ a nɔ kuɔ. Benɛ a Adam kɛ Hawa pee yayami se ɔ, Yehowa ngɔ ní tsumi ehe ko kɛ wo kerub ɔmɛ a ti ni komɛ a dɛ ngɛ zugba a nɔ. E slo ní tsumi nɛ a kɛ wo a dɛ ɔ ngɛ ní tsumi nɛ a tsuɔ ngɛ hiɔwe ɔ he. Nɔ hyɛmi nɔ́ nɛ a pee ɔ ma nyɛ maa tsɔɔ wɔ bɔ nɛ wa ma plɛ kɛ to wa tsui si ha ke a kɛ ní tsumi ko nɛ he wa wo wa dɛ. Baiblo ɔ tsɔɔ kaa Yehowa ngɔ “kerubhi kɛ klaate ya to Eden ngmɔ ɔ beleku je, konɛ a bu blɔ ɔ nɛ a guu nɔ kɛ yaa tso nɛ haa nɔ wami ɔ he. Klaate ɔ ngɛ tsoe plamplam kaa la, nɛ e ngɛ e he poe.”  (Hyɛ nyagbe ningma.) (1 Mose 3:24) Baiblo ɔ de we ke kerub ɔmɛ tu munyu kɛ si ní tsumi nɛ a kɛ wo a dɛ ɔ, aloo a bu a he kaa a nɔ kuɔ pe ní tsumi ehe nɛ a kɛ wo a dɛ ɔ. A de we ke ní tsumi ɔ gbe a nya, aloo a ma kpa tsumi. Mohu ɔ, eko ɔ, a kɛ jeha nɛ hiɛ pe 1,600 tsu ní tsumi nɛ ɔ kɛ ya si e ba nyagbe ngɛ Nyu Kpekpemi ɔ mi!\n13. Mɛni ye bua Hiob nɛ e nyɛ da kahi nɛ e kɛ kpe ɔ a nya?\n13 Anɔkualetsɛ Hiob. Be komɛ ɔ, wa huɛ ko loo wa weku no ko ma nyɛ maa tu munyu ko nɛ wui nɔ he wami nɛ lɔ ɔ ma nyɛ maa dɔ wɔ. Aloo eko ɔ, o be he wami wawɛɛ, loo o ngɛ aywilɛho yee, ejakaa o suɔlɔ ko gbo. Se ngɛ enɛ ɔ tsuo se ɔ, Hiob nɔ hyɛmi nɔ́ ɔ ma nyɛ maa wo o bua. (Hiob 1:18, 19; 2:7, 9; 19:1-3) E ngɛ mi kaa Hiob li nɔ́ he je nɛ si kake too ɔ, e kɛ haomihi fuu kpe ɔ, se e kɔni mi wui nyu. Mɛni ye bua lɛ nɛ e nyɛ to e tsui si? Kekleekle ɔ, e suɔ Yehowa, nɛ e sume nɛ e pee nɔ́ ko nɛ Yehowa bua jɔɛ he. (Hiob 1:1) Hiob suɔ kaa ke níhi a mi wa ha lɛ jio, níhi a mi wɛ ha lɛ jio, e maa sa Mawu hɛ mi. Jehanɛ ɔ hu ɔ, Yehowa tsɔɔ Hiob e nibɔ níhi nɛ a ngɛ nyakpɛ ɔ, nɛ lɔ ɔ ye bua lɛ nɛ e na Yehowa he wami ɔ. Enɛ ɔ ha nɛ Hiob ná nɔ mi mami kaa Yehowa maa po kahi nɛ e kɛ ngɛ kpee ɔ se ngɛ be nɛ sa mi. (Hiob 42:1, 2) Nɛ Yehowa pee jã hulɔ. ‘Yehowa wo lɛ ní ekohu. Níhi tsuo nɛ Hiob hi sa a, Yehowa bɔ he totoe enyɔɔnyɔ kɛ ha lɛ.’ Hiob “bwɔ kotokoto” loko e gbo.—Hiob 42:10, 17.\n14. Kaa bɔ nɛ 2 Korinto Bi 1:6 tsɔɔ ɔ, mɛni blɔ nɔ Paulo tsui si nɛ e to ɔ ye bua ni kpahi ngɛ?\n14 Bɔfo Paulo. Anɛ nihi teɔ si kɛ woɔ mo wawɛɛ nɛ a waa mo yi mi po lo? Anɛ o ji asafo mi nɔkɔtɔma loo kpɔ mi nɔ hyɛlɔ, nɛ blɔ nya ní tsumihi fuu nɛ ngɛ o kuɛ nɔ ɔ ha nɛ o pee yeyeeye lo? Ke jã a, lɛɛ Paulo nɔ hyɛmi nɔ́ ɔ ma nyɛ maa ye bua mo. A wa Paulo yi mi wawɛɛ, nɛ be fɛɛ be ɔ, e yeɔ nyɛmimɛ nɛ a ngɛ asafo ɔ mi ɔ a he kɔmɔ. (2 Korinto Bi 11:23-29) Se Paulo kɔni mi jɔ̃ we gblegbleegble, nɛ nɔ hyɛmi nɔ́ nɛ e pee ɔ wo nihi he wami. (Kane 2 Korinto Bi 1:6.) Ke o to o tsui si ɔ, lɔ ɔ maa ye bua nihi nɛ mɛ hu a maa to a tsui si.\nANƐ O MA HA “TSUI SI TOMI NƐ GBE E NÍ TSUMI NYA KƐ PI SI” LO?\n15, 16. (a) E sa kaa tsui si tomi nɛ gbe mɛni “ní tsumi” nya? (b) Mo ha nɔ hyɛmi níhi nɛ tsɔɔ nɔ́ nɛ wa ma nyɛ maa pee konɛ “tsui si tomi nɛ gbe e ní tsumi nya kɛ pi si.”\n15 Mawu mumi ɔ ha nɛ kaselɔ Yakobo ngma ke: “Nyɛ ha tsui si tomi nɛ gbe e ní tsumi nya kɛ pi si, konɛ nyɛɛ hi kɛ pi si, nɛ nyɛɛ su, nɛ e ko piɛ nyɛ nɔ́ ko nɔ́ ko.” (Yakobo 1:4, NW) Mɛni wa maa pee konɛ tsui si tomi nɛ gbe e “ní tsumi” nya kɛ pi si? Ke waa kɛ ka ko ngɛ kpee ɔ, eko ɔ, wa ma yɔse kaa e he hia nɛ waa to wa tsui si wawɛɛ, nɛ wa bua nɛ jɔ níhi a he, nɛ wa je suɔmi kpo kɛ tsɔɔ nihi. Ke wa toɔ wa tsui si kɛ daa kahi a nya a, lɔ ɔ maa ye bua wɔ nɛ wa ma je su nɛ ɔmɛ kpo wawɛɛ, nɛ wa maa pee Kristofohi kpakpahi.\nKe wa to wa tsui si kɛ da kahi a nya a, lɔ ɔ haa nɛ wa náa Kristofohi a suhi (Hyɛ kuku 15, 16)\n16 Akɛnɛ tsui si tomi ma nyɛ maa ye bua wɔ nɛ waa pee Kristofohi kpakpahi he je ɔ, wa be suɔe kaa wa ma tɔ̃ Yehowa mlaa nɔ, konɛ wa kɛ tu kahi a nya fo. Kaa nɔ hyɛmi nɔ́ ɔ, ke e he waa ha mo kaa o ma kpa ní yayahi a he susumi ɔ, o kɔni mi nɛ ko jɔ! Mo bi Yehowa konɛ e ye bua mo konɛ o kpa ní yayami ɔmɛ a he susumi. Anɛ o weku no ko teɔ si kɛ woɔ mo lo? O kɔni mi nɛ ko jɔ! Moo fia o pɛɛ si kaa o maa ya nɔ ma sɔmɔ Yehowa. Enɛ ɔ ma ha nɛ hɛ kɛ nɔ fɔmi nɛ o ngɛ ngɛ Yehowa mi ɔ mi maa wa. Mo kai kaa ja wa to wa tsui si loko wa maa sa Mawu hɛ mi.—Roma Bi 5:3-5; Yakobo 1:12.\n17, 18. (a) Mo ha nɔ́ hetomi nɔ́ ko nɛ tsɔɔ kaa e he hia nɛ waa to wa tsui si kɛ ya si nyagbe. (b) Be mi nɛ nyagbe ɔ ngɛ sue haa nɛ ɔ, mɛni nɔ mi mami wa ma nyɛ ma ná?\n17 E sa nɛ waa to wa tsui si kɛ ya si nyagbe, se pi be bɔɔ ko kɛkɛ. Ngɔɔ lɛ kaa mele ko ngɛ mue. Loko nihi nɛ a ngɛ mele ɔ mi ɔ a yi ma ná wami ɔ, e sa nɛ a sle kɛ ba kpo. Ke pɔ tɔ nɔ ko he nɛ e kpa slemi ɔ, e ma gbo tlɔ wo ɔ mi. Jã kɛ̃ nɛ ke nɔ ko hu sle hluu nɛ e piɛ bɔɔ nɛ e maa su kpo nɛ pɔ tɔ e he nɛ e kpa slemi ɔ, lɛ hu e ma gbo. Ke wa suɔ kaa waa hi je ehe ɔ mi ɔ, e he hia nɛ waa ya nɔ nɛ waa to wa tsui si. E sa nɛ waa pee wa ní kaa bɔfo Paulo. E de ke: “Wa kɔni mi jɔ̃ we.”—2 Korinto Bi 4:1, 16.\n18 Kaa bɔ nɛ Paulo ná nɔ mi mami kaa Yehowa maa ye bua lɛ konɛ e to e tsui si kɛ ya si nyagbe ɔ, wɔ hu wa ma nyɛ maa pee jã. Paulo ngma ke: “Nɔ nɛ suɔ wɔ ɔ haa wa yeɔ kunimi babauu. Ejakaa i ngɛ nɔ mi mami kaa gbenɔ jio, wami jio, hiɔwe bɔfohi jio, nɔ yeli kpa komɛ nɛ ngɛ hiɔwe jio, níhi nɛ ngɛ jio, níhi nɛ maa ba jio, he wami kpa ko jio, hiɔwe lokoo jio, zugba sisi jio, níhi nɛ a bɔ ɔ a mi eko jio, Mawu suɔmi nɛ wa ná ngɛ Kristo Yesu, wa Nyɔmtsɛ ɔ mi ɔ, ní nɛ ɔmɛ ekoeko be nyɛe ma gba wɔ kɛ je mi.” (Roma Bi 8:37-39) Ngɛ anɔkuale mi ɔ, be komɛ ɔ, pɔ maa tɔ wa he. Se nyɛ ha nɛ waa kase Gideon kɛ nyumuhi nɛ a piɛɛ e he ɔ. Pɔ tɔ a he mohu lɛɛ, se a ya nɔ nɛ a nyɛɛ a he nyɛli ɔmɛ a se!—Manyadali 8:4.\n^  (kuku 11) Ke o kase bɔ nɛ Mawu we bi nɛ a ngɛ mwɔnɛ ɔ toɔ a tsui si ha a, lɔ ɔ hu ma nyɛ maa wo mo he wami. Kaa nɔ hyɛmi nɔ́ ɔ, amaniɛ bɔmi nɛ woɔ nɔ he wami nɛ kɔɔ wa nyɛmimɛ nɛ a ngɛ Ethiopia, Malawi, kɛ Russia a he ɔ je kpo ngɛ Yearbook nɛ a pee ngɛ jeha 1992, 1999, kɛ 2008 ɔ mi.\n^  (kuku 12) Baiblo ɔ tsɔɔ we kerubhi abɔ nɛ a kɛ ní tsumi nɛ ɔ wo a dɛ.


Baiblo Mi Sanehi Akɔblee Sinɔ ɔ - Yehowa Odasefoli Internet Nítsumi He\nANƐ sinɔ nitsɛ lɛ kpla tso ɔ he ɔ lo? Pi sinɔ nitsɛ. Akɔblee nɛ a kɛ pee. Yehowa de Mose kaa e ngɔ kɛ kpla tso ɔ he ha ma a nɛ́ a hyɛ, konɛ a ná wami. Se sinɔ kpa amɛ nɛ a ngɛ zugba a ji sinɔ nitsɛhi. Sinɔ kpa amɛ kɔɔ ni ɔmɛ nɛ a nu hiɔ. O le nɔ́ heje lo?\nNɔ́ heje ji kaa, Israelbi ɔmɛ tu munyu kɛ si Mawu kɛ Mose. A de ke: ‘Mɛni heje nɛ nyɛ kpaka wɔ kɛ je Mizraim kɛ ba nga nɛ ɔ nɔ nɛ wa ba gbo? Niye ní loo nyu ko be hiɛ ɔ. Nɛ mana nɛ ɔ lɛɛ wa be nyɛe maa ye hu.’\nSe kɛ̃ ɔ, mana a ji niye ní kpakpa. Yehowa gu nyakpɛ blɔ nɔ nɛ e ngɔ mana a kɛ ha mɛ. Nɛ e gu nyakpɛ blɔ nɔ kɛ ha mɛ nyu hulɔ. Se mabi ɔmɛ nɛ́ Yehowa si ngɛ bɔnɛ e hyɛ a nɔ ha a he. Lɔɔ heje ɔ, Yehowa gu sinɔhi nɛ a duɔ nya wa nɔ kɛ gbla Israelbi ɔmɛ a tue. Sinɔ ɔmɛ kɔɔ mɛ, nɛ a ti nihi babauu gbo.\nNyagbe ɔ, mabi ɔmɛ ba Mose ngɔ nɛ a ba de lɛ ke: ‘Wa pee yayami kaa wa tu munyu kɛ si mo kɛ Yehowa. Mo kpa Yehowa pɛɛ nɛ e je sinɔ nɛ ɔmɛ kɛ je wa kpɛti.’\nEnɛ ɔ he ɔ, Mose kpa pɛɛ ha mabi ɔmɛ. Nɛ Yehowa de Mose kaa e pee akɔblee sinɔ nɛ ɔ. E de lɛ ke e kɛ kpla si ngɛ tso he, konɛ ke sinɔ kɔ a ti nɔ ko ɔ, e hyɛ akɔblee sinɔ ɔ. Mose pee bɔnɛ Mawu de lɛ ɔ pɛpɛɛpɛ. Nɛ nihi nɛ́ sinɔ kɔ mɛ ɔ hyɛ akɔblee sinɔ ɔ nɛ a ná he wami ekohu.\nNí kasemi ngɛ sane nɛ ɔ mi kɛ ha wɔ. Ngɛ blɔ ko nɔ ɔ, wɔ tsuo wa ngɛ kaa Israelbi nɛ sinɔ ɔmɛ kɔɔ mɛ ɔ. Wɔ tsuo wa ngɛ gboe. Ke o hyɛ o he kɛ kpe ɔ, o maa na kaa nihi bwɔɔ, a nuɔ hiɔ, nɛ a gboɔ. Nɔ́ nɛ ha e ba ja ji kaa, kekleekle nimli, nɛ ji Adam kɛ Hawa kua Yehowa, nɛ a bimɛ ji wɔ tsuo. Se Yehowa to blɔ nya konɛ wa nyɛ nɛ́ waa hi si kɛ ya neneene.\nYehowa tsɔ e Bi Yesu Kristo kɛ ba zugba a nɔ. A sɛu Yesu ngɛ tso nɔ, ejakaa nihi babauu susu kaa nɔmlɔ yayami ji lɛ. Se Yehowa tsɔ Yesu konɛ e ba kpɔ wɔ. Ke wa he lɛ ye, nɛ wa nyɛɛ e se ɔ, wa ma ná neneene wami. Se pee se ɔ, wa maa kase enɛ ɔ he ní fuu.\nMɛni kpla tso ɔ he ngɛ foni ɔ mi ɔ, nɛ mɛni heje Yehowa de Mose kaa e kɛ kpla tso ɔ he?\nMɛni mabi ɔmɛ pee nɛ́ tsɔɔ kaa a be hɛsa ngɛ níhi tsuo nɛ Yehowa pee ha mɛ ɔ he?\nMɛni ni ɔmɛ de Mose ke e pee ha mɛ benɛ Yehowa ha sinɔ duɔtsɛmɛ ba kɔɔ mɛ ɔ?\nMɛni heje Yehowa de Mose ke e pee akɔblee sinɔ ɔ?\nMɛni wa ma nyɛ maa kase ngɛ sane nɛ ɔ mi?\nKane 4 Mose 21:4-9.\nMunyu nɛ Israelbi ɔmɛ tu kɛ si blɔ nya nɛ Yehowa to ha mɛ ɔ peeɔ mɛni kɔkɔ bɔmi kɛ haa wɔ? (4 Mose 21:5, 6; Rom. 2:4)\nJeha komɛ a se ɔ, mɛni blɔ nɔ Israelbi ɔmɛ ngɔ akɔblee sinɔ ɔ kɛ tsu ní, nɛ mɛni Matsɛ Hezekia pee ngɛ he? (4 Mose 21:9; 2 Ma. 18:1-4)\nKane Yohane 3:14, 15.\nMɛni blɔ nɔ akɔblee sinɔ ɔ nɛ a kɛ kpla tso ɔ he ɔ pee Yesu Kristo sɛumi he foni? (Gal. 3:13; 1 Pet. 2:24)


Biblia Mli Saji Ákpata Yerusalem Hiɛ - Yehowa Odasefoi a-Wɛb Saiti\nKANEMƆ YƐ Acholi Afrikaans Albania Amerika Mumuii Awiemɔ Arabic Argentina Mumuii Awiemɔ Armenia Armenia (West) Assamese Ateso Australia Mumuii Awiemɔ Aymara Azerbaijani Azerbaijani (Cyrillic) Bambara Baoule Bicol Bislama Blɔfo Britian Mumuii Awiemɔ Bulgaria Catalan Cebuano Chichewa Chile Mumuii Awiemɔ Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chuvash Cinyanja Colombia Mumuii Awiemɔ Costa Rica Mumuii Awiemɔ Croatia Czech Czech Mumuii Awiemɔ Dangme Denmark Drehu Dutch Dutch Mumuii Awiemɔ Ecuador Mumuii Awiemɔ Efik Estonia Estonia Mumuii Awiemɔ Ewe Faroese Fiji Filipi Mumuii Awiemɔ Finland Finland Mumuii Awiemɔ French French Mumuii Awiemɔ Ga Garifuna Georgia Germany Greenland Guarani Gun Guna Haitian Creole Hausa Hebri Hela Herero Hiligaynon Hindi Hiri Motu Hmong (White) Hungary Hungary Mumuii Awiemɔ Iceland Igbo Iloko Indonesia Isoko Italia Japan Japan Mumuii Awiemɔ Jula Kabardin-Cherkess Kabiye Kabyle Kachin Kannada Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kirundi Kisi Kongo Korea Krio Kwangali Kwanyama Lamba Laos Latvia Lhukonzo Lingala Lithuania Low German Luganda Lugbara Luo Luvale Macedonia Macua Malagasy Malay Malayalam Malta Mam Mambwe-Lungu Mapudungun Marathi Mauritia Creole Maya Mazatec (Huautla) Mende Mexico Mumuii Awiemɔ Miskito Mixe (North Central) Mixtec (Guerrero) Mizo Mongolia Moore Myanmar Nahuatl (Guerrero) Nahuatl (Northern Puebla) Ndebele Ndonga Nepali Ngabere Ngangela Nicaragua Mumuii Awiemɔ Niue Norway Nuer Nyaneka Nyungwe Nzema Oromo Ossetia Otomi (Mezquital Valley) Papiamento (Curaçao) Paraguay Mumuii Awiemɔ Persia Peru Mumuii Awiemɔ Poland Portuguese (Brazil) Quechua (Ancash) Quechua (Ayacucho) Quechua (Bolivia) Quechua (Cuzco) Quiche Rarotongan Romania Runyankore Russia Russia Mumuii Awiemɔ Rutoro Samoa Sango Sena Sepedi Serbian (Cyrillic) Sesotho (Lesotho) Setswana Seychelles Creole Shona Sidama Sinhala Slovak Slovenia Solomon Islands Pidgin South Africa Mumuii Awiemɔ Spania Spania Mumuii Awiemɔ Sranantongo Swahili Swati Sweden Tagalog Tajiki Tamil Tankarana Tarascan Tatar Telugu Tetun Dili Thailand Tiv Tlapanec Tojolabal Tok Pisin Tonga Totonac Tshwa Tsonga Turkey Turkmen (Cyrillic) Twi Tzeltal Tzotzil Uighur (Arabic) Ukrain Umbundu Venda Venezuela Mumuii Awiemɔ Vezo Vietnam Wallis Waray-Waray Wayuunaiki Welsh Wolaita Wolof Xhosa Yoruba Zapotec (Isthmus) Zapotec (Lachiguiri) Zulu\nNƆ NI fe aﬁi 10 eho kɛjɛ be mli ni Maŋtsɛ Nebukadnezar ŋɔ Israelbii ni le woloŋ fe fɛɛ lɛ fɛɛ kɛtee Babilon lɛ. Agbɛnɛ kwɛmɔ nɔ ni yaa nɔ! Aashã Yerusalem. Ni aaŋɔ Israelbii ní agbeee amɛ lɛ kɛmiiya Babilon akɛ nomii.\nKaimɔ akɛ, nɛkɛ ji bɔ ni Yehowa gbalɔi lɛ bɔ kɔkɔ akɛ ebaaba kɛji gbɔmɛi lɛ tsakeee amɛ gbɛi fɔji lɛ. Shi Israelbii lɛ booo gbalɔi lɛ atoi. Yɛ nɔ najiaŋ ni amɛaaja Yehowa lɛ, amɛtee nɔ lolo amɛja apasa nyɔŋmɔi. No hewɔ lɛ esa akɛ agbala gbɔmɛi lɛ atoi. Wɔle enɛ ejaakɛ Nyɔŋmɔ gbalɔ Ezekiel gbaa wɔ nibii gbohii ni Israelbii lɛ feɔ lɛ ahe saji.\nAni ole mɔ ni Ezekiel ji? Eji obalahii ni Maŋtsɛ Nebukadnezar loo kɛtee Babilon nɔ ni fe aﬁi 10 dani nɛkɛ Yerusalem hiɛkpatamɔ kpeteŋkpele nɛɛ ba lɛ ateŋ mɔ kome. Aŋɔ Daniel kɛ enanemɛi etɛ lɛ, Shadrak, Meshak kɛ Abednego hu kɛtee Babilon yɛ nakai be lɛ nɔŋŋ mli.\nBeni Ezekiel yɔɔ Babilon lolo lɛ, Yehowa kɛ nibii gbohii ni yaa nɔ yɛ Yerusalem yɛ sɔlemɔwe lɛ tsɔɔ lɛ. Yehowa fee enɛ kɛtsɔ naakpɛɛ nii ko nɔ. Eyɛ faŋŋ akɛ, Ezekiel yɛ Babilon lolo moŋ, shi Yehowa ha ena nɔ fɛɛ nɔ ni yaa nɔ yɛ sɔlemɔwe lɛ. Ni nɔ ni Ezekiel na lɛ haa mɔ naa kpɛɔ ehe waa!\nYehowa kɛɛ Ezekiel akɛ: ‘Kwɛmɔ nihii nii ni gbɔmɛi lɛ feɔ yɛ biɛ yɛ sɔlemɔwe lɛ. Kwɛ bɔ ni gbogboi lɛ ahe fɛɛ eyi obɔ kɛ onufui kɛ kooloi krokomɛi ahe mfonirii. Ni kwɛmɔ Israelbii lɛ ni amɛmiijá amɛ!’ Ezekiel nyɛ ena nɛkɛ nibii nɛɛ fɛɛ, ni eŋmala nɔ ni yaa nɔ yɛ jɛmɛ lɛ fɛɛ eshwie shi.\nYehowa bi Ezekiel akɛ: ‘Ani oona nɔ ni Israelbii ahiɛnyiɛlɔi lɛ feɔ yɛ teemɔŋ lɛ?’ Hɛɛ, eena enɛ hu. Hii 70 yɛ jɛmɛ, ni amɛ fɛɛ amɛmiijá apasa nyɔŋmɔi. Amɛmiikɛɛ akɛ: ‘Yehowa enaaa wɔ. Eshi shikpɔŋ lɛ.’\nAgbɛnɛ Yehowa kɛ yei komɛi ni yɔɔ sɔlemɔwe lɛ kooyigbɛ agbó lɛ naa lɛ tsɔɔ Ezekiel. Amɛtara jɛmɛ ni amɛmiijá apasa nyɔŋmɔ ni ji Tamuz lɛ. Ni kwɛmɔ nakai hii ni yɔɔ Yehowa sɔlemɔwe lɛ agbó lɛ naa lɛ hu! Amɛyibɔ miihe ashɛ 25. Ezekiel miina amɛ. Amɛmiikoto shi amɛmiikwɛ bokagbɛ ni amɛmiijá hulu!\nYehowa kɛɛ akɛ: ‘Gbɔmɛi nɛɛ bɛ bulɛ ko kwraa kɛha mi. Jeee akɛ amɛfeɔ nibii gbohii kɛkɛ, shi moŋ amɛbaa misɔlemɔwe lɛ tɔ̃ɔ ni amɛbafeɔ!’ No hewɔ lɛ Yehowa wo shi akɛ: ‘Amɛbaana mimlifu lɛ hewalɛ lɛ. Ni kɛ aakpata amɛhiɛ lɛ minaŋ amɛ mɔbɔ.’\nAaafee aﬁi etɛ pɛ yɛ be mli ni Yehowa kɛ nibii nɛɛ etsɔɔ Ezekiel sɛɛ lɛ, kɛkɛ ni Israelbii lɛ tse Maŋtsɛ Nebukadnezar hiɛ atua. No hewɔ lɛ etee koni ekɛ amɛ ayawu. Aﬁ kɛ fã sɛɛ lɛ, Babilonbii lɛ kumɔ Yerusalem gbogboi lɛ ni amɛshã maŋ lɛ kwraa. Agbe gbɔmɛi lɛ ateŋ mɛi babaoo aloo amɔmɔ amɛ kɛtee Babilon akɛ nomii.\nMɛni hewɔ Yehowa ha hiɛkpatamɔ kpeteŋkpele nɛɛ ba Israelbii lɛ anɔ lɛ? Hɛɛ, ejaakɛ amɛbooo Yehowa toi ni amɛyeee emlai lɛ anɔ. Enɛ tsɔɔ bɔ ni ehe hiaa kɛha wɔ akɛ wɔɔfee nɔ ni Nyɔŋmɔ kɛɔ wɔ akɛ wɔfee lɛ daa.\nYɛ shishijee mli lɛ, aŋmɛ mɛi ﬁoo pɛ gbɛ ni amɛhi Israel shikpɔŋ lɛ nɔ. Maŋtsɛ Nebukadnezar kɛ Yudanyo ko ni atsɛɔ lɛ Gedalia to amɛ nɔ akɛ ekwɛ gbɔmɛi lɛ anɔ. Shi Israelbii komɛi gbe Gedalia. Agbɛnɛ gbɔmɛi lɛ miishe gbeyei akɛ Babilonbii lɛ baaba abakpata amɛ fɛɛ amɛhiɛ akɛni nɛkɛ nɔ fɔŋ nɛɛ eba lɛ hewɔ. No hewɔ lɛ amɛnyɛ Yeremia nɔ ní ekɛ amɛ aya, ni amɛjo foi kɛtee Mizraim.\nEnɛ ha ashi Israel shikpɔŋ lɛ afɔ̃ shi ni mɔ ko mɔ ko bɛ nɔ. Mɔ ko mɔ ko ehiii nɔ aﬁi 70 sɔŋŋ. Eka shi efolo kwraa. Shi Yehowa wo shi akɛ ekɛ ewebii baaku sɛɛ kɛba shikpɔŋ lɛ nɔ ekoŋŋ yɛ aﬁi 70 sɛɛ. Shi yɛ nɛkɛ be nɛɛ mli lɛ, mɛni baa Nyɔŋmɔ webii anɔ yɛ he ni akɛ amɛ etee yɛ Babilon shikpɔŋ lɛ nɔ lɛ? Ha wɔkwɛ.\n2 Maŋtsɛmɛi 25:1-26; Yeremia 29:10; Ezekiel 1:1-3; 8:1-18.\nTaakɛ anaa yɛ mfoniri lɛ mli lɛ mɛni baa Yerusalem kɛ Israelbii lɛ anɔ lɛ?\nNamɔ ji Ezekiel, ni mɛɛ nibii ni haa mɔ he jɔ̃ɔ ehe Yehowa kɛtsɔɔ lɛ?\nAkɛni Israelbii lɛ bɛ bulɛ ko kwraa kɛha Yehowa hewɔ lɛ, mɛɛ shiwoo ekɛha?\nBe ni Israelbii lɛ tse atua amɛshi Maŋtsɛ Nebukadnezar lɛ, mɛni efee?\nMɛni hewɔ Yehowa ŋmɛ gbɛ ni hiɛkpatamɔ kpeteŋkpele nɛɛ ba Israelbii lɛ anɔ lɛ?\nYɛ mɛɛ gbɛ nɔ Israelbii ashikpɔŋ lɛ bakã shi efolo ní mɔ ko mɔ ko ehiii nɔ lɛ, ni ekã shi nakai kɛyashi mɛɛ be?\nKanemɔ 2 Maŋtsɛmɛi 25:1-26.\nNamɔ ji Zedekia, mɛni ba enɔ, ni yɛ mɛɛ gbɛ nɔ enɛ ha Biblia mli gbalɛ ba mli? (2 Maŋ. 25:5-7; Ezek. 12:13-15)\nYehowa shwa namɛi yɛ anɔkwa ni Israel yeee lɛ fɛɛ hewɔ? (2 Maŋ. 25:9, 11, 12, 18, 19; 2 Kron. 36:14, 17)\nKanemɔ Ezekiel 8:1-18.\nKristendom ekase Israelbii hemɔkɛyeli kwalɔi ni jáa hulu lɛ yɛ mɛɛ gbɛ nɔ? (Ezek. 8:16; Yes. 5:20, 21; Yoh. 3:19-21; 2 Tim. 4:3)\nKɛmaje Mɔ Ko Kɛmaje Mɔ Ko Biblia Mli Sane 76: Ákpata Yerusalem Hiɛ


Victoria Rd, Cape Coast, Ghana\nMuseum of Geology Maputo\nAv. dos Mártires da Machava, Maputo, Mozambique\nRua dos Lusíadas, Praça Travessia do Zambeze No. 104 Maputo, Mozambique\nGovernor’s Palace Museum\nAve dos Continuadores , Mozambique Island, Mozambique\n+258 84 264 6208\nBoulevard Treich-Laplene , Grand Bassam, Ivory Coast\nBandjoun Station Museum Cameroon\nBandjoun – West Cameroon\n+ 237 – 693 53 79 50 / 669 66 61 03\nBp 141 | 5km from Bandjoun city centre, Bandjoun\n+237 2 33 45 18 53\nRue de L'Hopital, Douala, Cameroon\nQuartier du Lac, Yaounde, Cameroon\nBoulevard de la Republique, Boulevard de la Republique Boulevard de la Republique, Niamey, Niger\n55 km NW of Ouagadougou, Manega Burkina Faso\nAve du Musée national, Dassasgo, Ouagadougou, Burkina Faso\nRue 400, Cotonou, Benin\n+229 21 34 11 54\nRte des Esclaves, Ouidah, Benin


Ha Yehowa Atsɔse Bo ni Ekɛshɔ̃ Bo | Nikasemɔ\nKANEMƆ YƐ Afrikaans Albania Amerika Mumuii Awiemɔ Amharic Arabic Argentina Mumuii Awiemɔ Armenia Armenia (West) Aymara Azerbaijani Azerbaijani (Cyrillic) Bicol Bislama Blɔfo Brazil Mumuii Awiemɔ Bulgaria Cambodia Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Colombia Mumuii Awiemɔ Croatia Czech Dangme Denmark Dutch Efik Estonia Ewe Finland French Ga Georgia Germany Greenland Guarani Haitian Creole Hela Hiligaynon Hungary Iceland Igbo Iloko Indonesia Italia Italia Mumuii Awiemɔ Japan Japan Mumuii Awiemɔ Kazakh Kikuyu Kinyarwanda Kirghiz Korea Kwangali Kwanyama Latvia Lingala Lithuania Luo Malagasy Malay Malta Mexico Mumuii Awiemɔ Mixe (North Central) Mizo Moore Myanmar Ndebele Ndonga Nepali Ngabere Norway Nzema Oromo Ossetia Pangasinan Papiamento (Curaçao) Poland Portuguese (Brazil) Punjabi Quechua (Ayacucho) Quechua (Bolivia) Rarotongan Romania Russia Russia Mumuii Awiemɔ Samoa Sepedi Serbia (Roma) Serbian (Cyrillic) Sesotho (Lesotho) Setswana Seychelles Creole Shona Silozi Sinhala Slovak Slovenia Spania Sranantongo Swahili Swati Sweden Tagalog Tahiti Tatar Tetun Dili Thailand Tigrinya Tiv Tsonga Turkey Twi Ukrain Umbundu Uruund Uzbek Venda Vietnam Waray-Waray Wayuunaiki Wolaita Xhosa Yoruba Zulu\n“Okɛ oŋaawoo lɛ aaatsɔɔ mi gbɛ, ni kɛ́ fee sɛɛ lɛ, oooŋɔ mi kɛaatee anunyam mli.”—LALA 73:24.\nMɛni tsɔɔ akɛ Gbɛshɔlɔ Kpeteŋkpele lɛ enyɛɛɛ mɛi anɔ ni amɛha eshɔ̃ amɛ, ni akɛ ekwɛɛɛ hiɛaŋ?\nMɛni hewɔ le ni wɔle akɛ Yehowa ‘shwaa ehe’ bei komɛi lɛ shɛjeɔ wɔmii lɛ?\nTe esa akɛ wɔfee wɔnii wɔha tɛŋŋ kɛ́ Yehowa kã wɔ loo etsɔse wɔ lɛ?\n1, 2. (a) Mɛni esa akɛ wɔfee koni wɔná wɔkɛ Yehowa teŋ wekukpaa kpakpa? (b) Kɛ́ wɔsusu Biblia mli amaniɛbɔi ni tsɔɔ bɔ ni mɛi fee amɛnii yɛ Nyɔŋmɔ tsɔsemɔ he lɛ he lɛ, te wɔbaaná he sɛɛ tɛŋŋ?\n“SHI mi lɛ, Nyɔŋmɔ ŋɔɔ hilɛ hi ha mi; mikɛ Nuŋtsɔ Yehowa efee mibobaahe, koni magba onitsumɔi lɛ fɛɛ.” (Lala 73:28) Mɛni ha lalatsɛ lɛ wie hekɛnɔfɔɔ ni eyɔɔ yɛ Nyɔŋmɔ mli lɛ he lɛ? Beni ena bɔ ni mɛi fɔji lɛ shwereɔ lɛ, eye he awuŋa. Ekɛɛ akɛ: “Yakatswaa po mitsumɔ mitsui mli ni mifɔ́ midɛ̃ yɛ bemyeli mli.” (Lala 73:2, 3, 13, 21) Shi beni etee “Mawu hekrɔŋkrɔŋ lɛ,” enyɛ ejaje esusumɔ lɛ, ni esaa etsi ebɛŋkɛ Nyɔŋmɔ ekoŋŋ. (Lala 73:16-18) Enɛ ha lalatsɛ lɛ kase nɔ ko ni he hiaa waa akɛ: Kɛ́ mɔ ko miisumɔ ni wekukpaa kpakpa ahi ekɛ Yehowa teŋ lɛ, esa akɛ ekɛ Nyɔŋmɔ webii lɛ abɔ ni ekpɛlɛ ŋaawoo nɔ ni ekɛtsu nii.—Lala 73:24.\n2 Wɔ hu wɔmiisumɔ ni wekukpaa kpakpa ahi wɔ kɛ Nyɔŋmɔ hiɛkalɔ kɛ anɔkwafo lɛ teŋ. No hewɔ lɛ, esa akɛ wɔbo eŋaawoo toi ni wɔkpɛlɛ etsɔsemɔ lɛ nɔ. Enɛ baaha eshɔ̃ wɔ, ni tsɔɔ akɛ ebaaye ebua wɔ ni wɔtsɔmɔ mɛi ni esumɔɔ. Yɛ blema lɛ, Nyɔŋmɔ jɛ mɔbɔnalɛ mli eha aŋkro aŋkroi kɛ maji komɛi hegbɛ koni amɛha etsɔse amɛ. Abɔ bɔ ni amɛfee amɛnii amɛha yɛ tsɔsemɔ nɛɛ he lɛ he amaniɛ yɛ Biblia lɛ mli kɛha “wɔhe nitsɔɔmɔ” kɛ agbɛnɛ hu, koni “aŋɔbɔ wɔ kɔkɔ, wɔ mɛi ni je lɛ naagbee lɛ enina wɔ lɛ.” (Rom. 15:4; 1 Kor. 10:11) Wɔbaasusu amaniɛbɔi nɛɛ ekomɛi ahe yɛ nikasemɔ nɛɛ mli, ni no baaha wɔna bɔ ni Yehowa susuɔ nii ahe ehaa kɛ bɔ ni wɔɔfee wɔná etsɔsemɔ ni ekɛshɔ̃ɔ wɔ lɛ he sɛɛ.\nYEHOWA KƐ EHEWALƐ LƐ TSUƆ NII TAAKƐ GBƐSHƆLƆ FEƆ LƐ\n3. Mɛɛ gbɛ nɔ Yesaia 64:7 kɛ Yeremia 18:1-6 lɛ tsɔɔ bɔ ni Yehowa kɛ ehewalɛ tsuɔ nii yɛ gbɔmɛi anɔ? (Kwɛmɔ mfoniri ni yɔɔ nikasemɔ lɛ shishijee lɛ.)\n3 Biblia lɛ kɛɔ akɛ Yehowa tamɔ gbɛshɔlɔ ejaakɛ eyɛ hewalɛ yɛ aŋkro aŋkroi kɛ maji anɔ. Yesaia 64:7 lɛ kɛɔ akɛ: “Yehowa, bo ji wɔtsɛ: wɔ lɛ, sũ ji wɔ, ni bo ji wɔshɔ̃lɔ, ni oninenaa nitsumɔ ji wɔ fɛɛ.” Gbɛshɔlɔ baanyɛ ekɛ sũ ashɔ̃ nɔ fɛɛ nɔ ni esumɔɔ. Sũ lɛ nyɛŋ atsɔɔ nɔ ni esumɔɔ ni akɛ lɛ ashɔ̃. Nakai nɔŋŋ eji yɛ gbɔmɛi kɛ Nyɔŋmɔ gbɛfaŋ. Wɔ hu wɔnyɛŋ wɔtsɔɔ Nyɔŋmɔ bɔ ni eshɔ̃ wɔ eha, taakɛ sũ lɛ nyɛŋ akɛɛ gbɛshɔlɔ lɛ akɛ ekɛ lɛ ashɔ̃ kukwɛi, loo kã lɛ.—Nyɛkanea Yeremia 18:1-6.\n4. Ani Nyɔŋmɔ nyɛɔ aŋkroaŋkroi loo maji anɔ ni amɛbo lɛ toi? Tsɔɔmɔ mli.\n4 Yehowa shɔ̃ blema Israel tamɔ bɔ ni gbɛshɔlɔ kɛ sũ shɔ̃ɔ nii lɛ. Shi srɔtofeemɔ yɛ bɔ ni Yehowa shɔ̃ɔ nii kɛ bɔ ni gbɔmɔ shɔ̃ɔ nii lɛ teŋ. Gbɛshɔlɔ baanyɛ ekɛ sũ ashɔ̃ sunii fɛɛ ni etaoɔ. Ani Yehowa jeɔ gbɛ eshɔ̃ɔ aŋkroaŋkroi loo maji komɛi ekpakpa fe ekrokomɛi? Biblia lɛ haa hetoo akɛ dabi. Yehowa eha adesai hegbɛ ni amɛ diɛŋtsɛ amɛjɛ amɛsuɔmɔ mli amɛkpɛ amɛyiŋ—ni enɛ ji nikee nii kpele. Ekɛ ehewalɛ lɛ enyɛɛɛ adesai anɔ ni amɛbo lɛ toi. Moŋ lɛ, Yehowa haa amɛ hegbɛ ni amɛ diɛŋtsɛ amɛhala akɛ amɛbaaha amɛ-Bɔlɔ lɛ ashɔ̃ amɛ.—Nyɛkanea Yeremia 18:7-10.\n5. Kɛ́ adesai haaa Yehowa ashɔ̃ amɛ lɛ, te ekɛ ehewalɛ lɛ tsuɔ nii yɛ amɛnɔ tɛŋŋ?\n5 Mɛɛ gbɛ nɔ Yehowa kɛ ehewalɛ akɛ gbɛshɔlɔ lɛ tsuɔ nii kɛ́ adesai kɛ kuɛŋtimɔ kpoo akɛ amɛbaaha Gbɛshɔlɔ Kpeteŋkpele lɛ ashɔ̃ amɛ? Susumɔ nɔ ni gbɛshɔlɔ lɛ feɔ kɛ́ enyɛɛɛ ekɛ sũ lɛ atsu nɔ ni eto eyiŋ yɛ he lɛ he okwɛ. Gbɛshɔlɔ lɛ baanyɛ ekɛ sũ lɛ ashɔ̃ sunii kroko loo eshɛ efɔ̃. Kɛ́ ehiii sũ lɛ kɛ nɔ ni ato lɛ shɔ̃ɔ lɛ, bei pii lɛ, ejɛ bɔ ni gbɛshɔlɔ lɛ shɔ̃ nii lɛ. Shi jeee nakai eji yɛ Yehowa gbɛfaŋ. (5 Mose 32:4) Kɛ́ mɔ ko haaa Yehowa ashɔ̃ lɛ lɛ, belɛ, naagba lɛ jɛ mɔ lɛ diɛŋtsɛ. Yehowa tsakeɔ bɔ ni eshɔ̃ɔ mɔ ehaa lɛ mli yɛ bɔ ni mɔ lɛ feɔ enii ehaa lɛ naa. Mɛi ni boɔ Yehowa toi lɛ ahe baa sɛɛnamɔ kɛhaa lɛ waa. Akɛ nɔkwɛmɔnɔ lɛ, Kristofoi ni afɔ amɛ mu lɛ ji ‘mɔbɔnalɛ nii’ ni akɛshɔ̃ “nɔ ko ní hiɛ yɔɔ nyam.” Shi akɛ mɛi ni booo Nyɔŋmɔ ŋaawoo toi lɛ eshɔ̃ “mlifu nii ni sa fitemɔ.”—Rom. 9:19-23.\n6, 7. Mɛɛ gbɛ nɔ esoro bɔ ni Maŋtsɛ David kpɛlɛ Yehowa kãmɔ lɛ nɔ lɛ yɛ Maŋtsɛ Saul nɔ lɛ he?\n6 Gbɛ kome ni Yehowa tsɔɔ nɔ eshɔ̃ɔ mɛi ji, kɛtsɔ kãmɔ loo tsɔsemɔ nɔ. Kɛ́ wɔsusu bɔ ni ekɛ Israel klɛŋklɛŋ maŋtsɛmɛi enyɔ—Saul kɛ David—ye eha lɛ he lɛ, ebaaha wɔna bɔ ni ekɛ ehewalɛ lɛ tsuɔ nii yɛ mɛi ni eshɔ̃ɔ amɛ lɛ anɔ. Beni Maŋtsɛ David kɛ Batsheba fite gbãla lɛ, nibii gbohii ni jɛ mli ba lɛ sa lɛ diɛŋtsɛ kɛ mɛi krokomɛi ahe. Eyɛ mli akɛ maŋtsɛ ji David moŋ, shi Yehowa gbala etoi waa. Nyɔŋmɔ tsu egbalɔ Natan kɛtee David ŋɔɔ ni eyakã lɛ. (2 Sam. 12:1-12) Te David fee enii yɛ he eha tɛŋŋ? Edɔ lɛ waa, ni eshwa ehe. Nyɔŋmɔ na David mɔbɔ.—Nyɛkanea 2 Samuel 12:13.\n7 Shi esoro Maŋtsɛ Saul kwraa. Ekpɛlɛɛɛ kãmɔ. Yehowa tsu gbalɔ Samuel ní ekɛ fãmɔ ko ayaha Saul akɛ eyafee Amalekbii lɛ kɛ amɛkooloi lɛ fɛɛ musu. Shi Saul booo Yehowa fãmɔ lɛ toi. Ebaa Maŋtsɛ Agag kɛ kooloi ni hi fe fɛɛ lɛ ayi. Mɛni hewɔ? Ejaakɛ eeetao hiɛnyam eha ehe. (1 Sam. 15:1-3, 7-9, 12) No hewɔ lɛ, Yehowa tsu Samuel ni eyakã Saul. Kulɛ esa akɛ Saul abo kãmɔ lɛ toi ni eha Gbɛshɔlɔ Kpeteŋkpele lɛ ashɔ̃ lɛ. Shi Saul ekpɛlɛɛɛ ni ashɔ̃ lɛ. Ejie enaa yɛ enifeemɔ lɛ he. Eyasusu akɛ eyɛ yiŋtoo kpakpa hewɔ ni eku Yehowa fãmɔ lɛ mli lɛ, ejaakɛ ekɛɛ ekɛ kooloi lɛ baashã afɔle eha Yehowa. Yehowa kwa Saul maŋtsɛ lɛ yeli, ni enáaa ekɛ Yehowa teŋ wekukpaa kpakpa dɔŋŋ.—Nyɛkanea 1 Samuel 15:13-15, 20-23.\nSaul ba kãmɔ ni akɛha lɛ lɛ shi, ni ekpoo. Ekpɛlɛɛɛ ni ashɔ̃ lɛ! (Kwɛmɔ kuku 7)\nNɔ ni David fee lɛ dɔ lɛ waa, ni ekpɛlɛ kãmɔ. Eha Nyɔŋmɔ shɔ̃ lɛ. Ani bo hu ofeɔ nakai? (Kwɛmɔ kuku 6)\nNYƆŊMƆ KWƐƐƐ MƐI AHIƐAŊ\n8. Mɛni wɔbaanyɛ wɔkase kɛjɛ bɔ ni Israelbii lɛ fee amɛnii yɛ bɔ ni Yehowa shɔ̃ amɛ lɛ mli?\n8 Jeee aŋkroaŋkroi pɛ Yehowa haa amɛ hegbɛ ni amɛha eshɔ̃ amɛ, shi ehaa maji hu hegbɛ ni amɛfee nakai. Beni Nyɔŋmɔ kpɔ̃ Israelbii lɛ kɛjɛ nomŋɔɔ mli yɛ Mizraim yɛ afi 1513 D.Ŋ.B. lɛ, ekɛ amɛ fee kpaŋmɔ. Eŋɔ Israelbii lɛ akɛ lɛ diɛŋtsɛ ewebii, ni amɛná hegbɛ lɛ akɛ ebaashɔ̃ amɛ. Shi amɛtee nɔ amɛfee efɔŋ yɛ Yehowa hiɛ, ni amɛjá nyɔŋmɔi ni maji ni bɔle amɛ lɛ jáa lɛ po. Yehowa tsu gbalɔi kɛtee amɛŋɔɔ shii abɔ koni amɛyaye amɛbua amɛ ni amɛtsake amɛjeŋba, shi amɛbooo amɛ toi. (Yer. 35:12-15) Akɛni amɛbooo Yehowa toi hewɔ lɛ, egbala amɛtoi waa. Ashurbii lɛ kpata Israel kooyi akutsei nyɔŋma maŋtsɛyeli lɛ hiɛ, ni Babilonbii lɛ hu kpata wuoyi akutsei enyɔ maŋtsɛyeli lɛ hiɛ. Enɛ tsɔɔ wɔ nɔ ko ni he hiaa waa. No ji akɛ, kɛ́ wɔbaaná bɔ ni Yehowa shɔ̃ɔ wɔ lɛ he sɛɛ lɛ, ja wɔkpɛlɛ etsɔsemɔ lɛ nɔ.\n9, 10. Te Ninivebii lɛ fee amɛnii yɛ kɔkɔ ni Nyɔŋmɔ bɔ amɛ lɛ he amɛha tɛŋŋ?\n9 Yehowa ha mɛi ni yɔɔ Ashurbii lɛ amaŋtiase ni ji Ninive lɛ mli lɛ hegbɛ ni amɛbo ekɔkɔbɔɔ toi. Yehowa kɛɛ Yona akɛ: “Tee shi ní oya Ninive maŋ kpeteŋkpele lɛŋ, ní oyashiɛ oshi lɛ, ejaakɛ amɛnifɔjianii lɛ ebashɛ mihiɛ!” No mli lɛ, Ninive sa hiɛkpatamɔ yɛ amɛnɔfɔŋfeemɔ lɛ hewɔ.—Yona 1:1, 2; 3:1-4.\n10 No hewɔ lɛ, beni Yona kɛɛ amɛ nɔ ni Nyɔŋmɔ kɛɛ lɛ, “Ninivebii lɛ hé Nyɔŋmɔ amɛye, ni amɛshiɛ ní ahi ŋmãa, ni amɛbumɔ kpekpei kɛjɛ amɛteŋ mɔ wulu nɔ kɛbashi amɛteŋ mɔ bibioo nɔ.” Amɛmaŋtsɛ lɛ te shi “kɛjɛ esɛi lɛ nɔ, ni ejie ehebo fɛfɛo lɛ yɛ ehe efɔ̃ shi, ni ebu kpekpe, ni eho etá lamulu mli.” Ninivebii lɛ kpɛlɛ ni Yehowa shɔ̃ amɛ, ni amɛtsake amɛtsui. Enɛ hewɔ lɛ, Yehowa kpataaa amɛhiɛ.—Yona 3:5-10.\n11. Mɛni wɔkaseɔ yɛ bɔ ni Yehowa kɛ Israelbii lɛ kɛ Ninivebii lɛ ye eha lɛ mli?\n11 Eyɛ mli akɛ Israelbii lɛ ji Yehowa webii moŋ, shi egbala amɛtoi. Ninivebii lɛ jeee Nyɔŋmɔ webii moŋ, shi amɛkpɛlɛ ni Yehowa shɔ̃ amɛ. No hewɔ lɛ, Yehowa na amɛ mɔbɔ, ni ekpataaa amɛhiɛ. Enɛ tsɔɔ faŋŋ akɛ Yehowa, wɔ-Nyɔŋmɔ lɛ “kwɛɛɛ mɛi ahiɛaŋ”!—5 Mose 10:17.\nYEHOWA LE BE NI ESA AKƐ ETSAKE EYIŊKPƐƐ\n12, 13. (a) Mɛni hewɔ Nyɔŋmɔ damɔɔ bɔ ni mɛi feɔ amɛnii amɛhaa yɛ etsɔsemɔ he lɛ nɔ etsakeɔ nɔ ni eto ni ebaafee amɛ lɛ? (b) Mɛni Yehowa ‘he ni eshwa’ yɛ Saul gbɛfaŋ lɛ tsɔɔ, ni mɛni ‘ehe ni eshwa’ yɛ Ninivebii lɛ agbɛfaŋ lɛ hu tsɔɔ?\n12 Yehowa baanyɛ etsake nɔ ni eto ni ebaafee mɔ ko lɛ, kɛji mɔ lɛ tsake ejeŋba. Akɛ nɔkwɛmɔnɔ lɛ, Biblia haa wɔleɔ akɛ, ‘Yehowa shwa ehe akɛ ewo Saul Israel nɔ maŋtsɛ.’ (1 Sam. 15:11) Beni Ninivebii lɛ tsake amɛtsui ni amɛfɔ̃ɔ amɛnifɔjianii lɛ, Biblia kɛɛ akɛ: “Nyɔŋmɔ shwa ehe yɛ efɔŋ ní ekɛɛ ebaafee amɛ lɛ hewɔ, ni efeee.”—Yona 3:10.\n13 Kɛ́ Biblia lɛ kɛɛ Yehowa “shwa ehe” lɛ, etsɔɔ akɛ etsake bɔ ni enuɔ he ehaa yɛ mɔ ko he loo nɔ ni eto ni ebaafee mɔ lɛ. Kulɛ Yehowa sumɔɔ Saul sane, shi beni Saul gbo enɔ toi lɛ, ekwa lɛ maŋtsɛ lɛ yeli. Halamɔ ni Yehowa hala Saul akɛ maŋtsɛ lɛ etsɔɔɔ akɛ etɔ̃, ni no hewɔ eshwa ehe lɛ, shi moŋ Saul toigbele lɛ hewɔ. Anɔkwa Nyɔŋmɔ lɛ shwa ehe yɛ Ninivebii lɛ ahe; ni tsɔɔ akɛ, etsake nɔ ni eto ni kulɛ ebaafee amɛ lɛ. Eŋɔɔ wɔnaa waa akɛ Yehowa mli hi ni enaa mɔbɔ, ni akɛ kɛ́ mɔ ko tsake ejeŋba lɛ, lɛ hu etsakeɔ nɔ ni eto akɛ ebaafee mɔ lɛ!\nKAAKPOO YEHOWA TSƆSEMƆ LƐ\n14. (a) Mɛni nɔ Yehowa tsɔɔ eshɔ̃ɔ wɔ ŋmɛnɛ? (b) Mɛni esa akɛ wɔfee kɛ́ Nyɔŋmɔ miishɔ̃ wɔ?\n14 Ŋmɛnɛ lɛ, gbɛ titri ni Yehowa tsɔɔ nɔ eshɔ̃ɔ wɔ ji kɛtsɔ e-Wiemɔ, ni ji Biblia lɛ kɛ egbɛjianɔtoo lɛ nɔ. (2 Tim. 3:16, 17) Ani esaaa akɛ wɔkpɛlɛɔ kãmɔ loo tsɔsemɔ fɛɛ tsɔsemɔ ni etsɔɔ gbɛi nɛɛ anɔ ekɛhaa wɔ lɛ nɔ? Ekɔɔɔ he eko afii abɔ ni wɔkɛhi anɔkwale lɛ mli loo sɔɔmɔ hegbɛi ni wɔyɔɔ lɛ, esa akɛ wɔya nɔ wɔha Yehowa ashɔ̃ wɔ, ni ekɛ wɔ afee nɔ ni esumɔɔ.\n15, 16. (a) Kɛ́ mɔ ko sɔɔmɔ hegbɛi ŋmɛɛ lɛ yɛ asafo lɛ mli lɛ, te ekolɛ ebaanu he eha tɛŋŋ? Okɛ enɛ he nɔkwɛmɔnɔ aha. (b) Mɛni baaye abua wɔ ni wɔkpee hiɛshishwiemɔ kɛ hiɛgbele ni wɔnuɔ he beni atsɔse wɔ lɛ naa?\n15 Mɛɛ gbɛ nɔ Yehowa tsɔɔ etsɔseɔ wɔ? Etsɔɔ wɔ nɔ ni etaoɔ ni wɔfee, ni ejajeɔ wɔsusumɔ hu. Bei komɛi lɛ, ehe baahia ni atsɔse wɔ akɛni wɔfee nɔ ko ni ehiii lɛ hewɔ. Ekolɛ, enɛ baabi ni ahe sɔɔmɔ hegbɛi komɛi yɛ wɔdɛŋ yɛ asafo lɛ mli. Susumɔ nyɛmi nuu ko ni atsɛɔ lɛ Dennis * ni no mli lɛ eji asafoŋ onukpa lɛ niiashikpamɔ lɛ he okwɛ. Akɛni eyakpɛɛɛ eyiŋ jogbaŋŋ yɛ nibii komɛi ahe yɛ nitsumɔ mli hewɔ lɛ, akã lɛ. Gbi ni atswa adafi akɛ Dennis jeee asafoŋ onukpa dɔŋŋ lɛ, te enu he eha tɛŋŋ? Ekɛɛ akɛ: “Minu he akɛ minine enyɛ shi.” Ekɛfata he akɛ, “Miná sɔɔmɔ hegbɛi babaoo yɛ afii 30 ni eho nɛ lɛ amli. Misɔmɔ akɛ daa gbɛgbalɔ, misɔmɔ yɛ Betel, awo mi asafoŋ sɔɔlɔ ni sɛɛ mli hu mitsɔ asafoŋ onukpa. Agbɛnɛ hu, kpaako kwraa miha wiemɔ yɛ kpokpaa wulu nɔ kpee shishi. Shwiaa nɛɛ nɔŋŋ lɛ, enɛɛmɛi fɛɛ ebɔ mi. Hiɛshishwiemɔ kɛ hiɛgbele nɛɛ sɛɛ lɛ, minu he hu akɛ mihe bɛ sɛɛnamɔ yɛ asafo lɛ mli dɔŋŋ.”\n16 Ehe bahia ni Dennis atsake egbɛ yɛ nɔ ni ha akã lɛ lɛ he. Shi mɛni ye ebua lɛ yɛ hiɛshishwiemɔ kɛ hiɛgbele nɛɛ fɛɛ sɛɛ? Etswa efai shi akɛ ebaakase Biblia lɛ, ebaaya shiɛmɔ daa, ni ebaaya asafoŋ kpeei lɛ eko fɛɛ eko. Ená hewalɛwoo ni ená kɛjɛ nyɛmimɛi lɛ kɛ wɔwoji lɛ amli lɛ hu he miishɛɛ waa. Ekɛɛ akɛ: “Sane ni yitso ji ‘Ani Oná Sɔɔmɔ Hegbɛ Pɛŋ? Ani Obaanyɛ Osɔmɔ Ekoŋŋ?’ ni je kpo yɛ August 15, 2009 Buu-Mɔɔ lɛ mli lɛ tamɔ wolo ko ni aŋma mi tɛ̃ɛ kɛha misɔlemɔi lɛ ahetoo. Ŋaawoo ni minya he waa yɛ sane nɛɛ mli lɛ ji akɛ, ‘Akɛni obɛ sɔɔmɔ hegbɛ ko yɛ asafo lɛ mli amrɔ nɛɛ, bɔɔ mɔdɛŋ koni oha okɛ Yehowa teŋ wekukpaa lɛ mli awa.’” Te Dennis ná tsɔsemɔ nɛɛ he sɛɛ eha tɛŋŋ? Yɛ afii komɛi asɛɛ lɛ, ewie akɛ, “Yehowa eha miisɔmɔ akɛ asafoŋ sɔɔlɔ ekoŋŋ.”\n17. Mɛɛ gbɛ nɔ shwiemɔ ni ashwieɔ eshafeelɔ ko kɛjɛɔ asafo lɛ mli lɛ baanyɛ aye abua lɛ? Okɛ enɛ he nɔkwɛmɔnɔ aha.\n17 Shwiemɔ ni ashwieɔ mɔ ko kɛjɛɔ asafo lɛ mli lɛ hu fata Yehowa tsɔsemɔ lɛ he. No buɔ asafo lɛ he, ni ebaanyɛ eye ebua mɔ ni efee esha lɛ koni etsake etsui. (1 Kor. 5:6, 7, 11) Ashwie Robert kɛjɛ asafo lɛ mli, ni aaafee afii 16 sɔŋŋ ho dani eku esɛɛ. Yɛ nɛkɛ be nɛɛ mli fɛɛ lɛ, efɔlɔi kɛ enyɛmimɛi lɛ kɛ Biblia mli shishitoo mlai lɛ tsu nii ni amɛkɛ lɛ sharaaa, ni amɛŋaaa lɛ hu tete. Afii fioo komɛi nɛ ni ahe Robert ekoŋŋ, ni eeya ehiɛ yɛ asafo lɛ mli. Beni abi lɛ nɔ ni ha eku esɛɛ kɛba Yehowa kɛ ewebii lɛ aŋɔɔ ekoŋŋ yɛ afii babaoo nɛɛ fɛɛ sɛɛ lɛ, etsɔɔ akɛ, bɔ ni eweku lɛ kɛ lɛ ye ha lɛ ji nɔ ni ye ebua lɛ. Ewie akɛ: “Eji amɛka akɛ amɛkɛ mi baashara yɛ gbɛ bibioo ko nɔ, tamɔ abiɔ mɔ shi nɛkɛ po kulɛ, no kɛkɛ baaŋɔɔ minaa, ni ehaŋ manu he akɛ nɔ ko miiŋmɛɛ mi, ni no hu tsirɛŋ mi ni maku misɛɛ kɛba Nyɔŋmɔ ŋɔɔ ekoŋŋ.”\n18. Te esa akɛ ofee onii oha tɛŋŋ kɛ́ Gbɛshɔlɔ Kpeteŋkpele lɛ shɔ̃ bo?\n18 Ekolɛ akɛ tsɔsemɔ ni tamɔ nɛkɛ haŋ wɔ moŋ, shi te wɔbaafee wɔnii wɔha tɛŋŋ kɛ́ Gbɛshɔlɔ Kpeteŋkpele lɛ shɔ̃ wɔ ni etsɔse wɔ? Ani wɔbaakpɛlɛ kãmɔ taakɛ David fee lɛ? Aloo wɔbaakpoo kãmɔ taakɛ Saul fee lɛ? Wɔ-Tsɛ ji Gbɛshɔlɔ Kpeteŋkpele lɛ. Kaaha ohiɛ miikpa nɔ kɔkɔɔkɔ akɛ, “mɔ ni Yehowa sumɔɔ lɛ, lɛ ekãa, tamɔ bɔ ni tsɛ feɔ ebi ni eyɔɔ ehe tsui lɛ!” No hewɔ lɛ, “kaagbe Yehowa tsɔsemɔ lɛ he guɔ, ni kaaha ekãmɔ lɛ miije otsine.”—Abɛi 3:11, 12.\n^ kk. 15 Atsake mɛi lɛ agbɛ́i.\nKɛmaje Mɔ Ko Kɛmaje Mɔ Ko Ha Yehowa Atsɔse Bo ni Ekɛshɔ̃ Bo


Photo - Outside Braunton. Photographer Yuri Kovenski, Russia, Moscow.\nOutside Braunton. Photographer Yuri Kovenski, Russia, Moscow.


Tetragrammaton Lɛ Kɛ Nyɔŋmɔ Gbɛ́i Lɛ Kɛ Hebri Ŋmalɛ Lɛ | NWT\nNyɔŋmɔ gbɛ́i lɛ ni akɛ blema Hebri niŋmaa okadii ni akɛtsu nii dani aŋɔ Yudafoi lɛ nom kɛtee Babilon lɛ eŋma\nNyɔŋmɔ gbɛ́i lɛ ni akɛ Hebri niŋmaa okadii ni akɛtsu nii be ni Yudafoi lɛ jɛ nomŋɔɔ mli yɛ Babilon amɛba lɛ eŋma\nNyɔŋmɔ gbɛ́i lɛ jeɔ kpo aaafee shii 7,000 yɛ Hebri Ŋmalɛ lɛ mli, ni akɛ Hebri kɔnsonantii ejwɛ יהוה, ŋma egbɛ́i lɛ. Atsɛɔ niŋmaa okadii ejwɛ nɛɛ yɛ Blɔfo mli akɛ Tetragrammaton, ni Jeŋ Hee Shishitsɔɔmɔ lɛ tsɔɔ shishi akɛ, “Yehowa.” Gbɛ́i nɛɛ jeɔ kpo shii babaoo yɛ Biblia lɛ mli kwraa fe gbɛ́i krokomɛi fɛɛ ni yɔɔ Biblia lɛ mli. Eyɛ mli akɛ mɛi ni akɛ mumɔ tsirɛ amɛ ni amɛŋma Biblia lɛ kɛ gbɛnaa gbɛ́i pii tamɔ “Ofe,” “Mɔ Ni Nɔ Kwɔ Fe Fɛɛ,” kɛ “Nuŋtsɔ” tsɛ Nyɔŋmɔ moŋ, shi Tetragrammaton lɛ pɛ ji nɔ ni amɛkɛtsu nii akɛ Nyɔŋmɔ gbɛ́i diɛŋtsɛ.\nYehowa Nyɔŋmɔ diɛŋtsɛ ni kɛɛ Biblia ŋmalɔi lɛ akɛ amɛkɛ egbɛ́i lɛ atsu nii. Akɛ nɔkwɛmɔnɔ lɛ, ekɛ mumɔ tsirɛ gbalɔ Yoel ni eŋma akɛ: “Mɔ fɛɛ mɔ ni boɔ tsɛɔ Yehowa gbɛ́i lɛ, abaahere eyiwala.” (Yoel 2:32) Nyɔŋmɔ hã lalatsɛ ko ŋma hu akɛ: “Hã mɛi ale akɛ, bo ni ogbɛ́i ji Yehowa lɛ, bo okome too ji Mɔ Ni Nɔ Kwɔ Fe Fɛɛ yɛ shikpɔŋ lɛ nɔ fɛɛ.” (Lala 83:18) Anɔkwa, gbɛ́i nɛɛ jeɔ kpo aaafee shii 700 yɛ Lalai Awolo lɛ pɛ mli—eji wolo ni lalawiemɔi yɔɔ mli, ni Israelbii lɛ lá, ni amɛkɛɛ emli wiemɔi lɛ hu. No hewɔ lɛ, mɛni hewɔ Nyɔŋmɔ gbɛ́i lɛ bɛ shishitsɔɔmɔi pii amli lɛ? Mɛni hewɔ ni Jeŋ Hee Shishitsɔɔmɔ Biblia lɛ kɛ gbɛ́i “Yehowa” lɛ tsuɔ nii lɛ? Ni mɛni ji Nyɔŋmɔ gbɛ́i, Yehowa lɛ shishi?\nLalai awolo lɛ mli fãi komɛi ni yɔɔ Ŋshɔ Ni Egbo lɛ Wolokpoi lɛ eko mli; ekolɛ aŋma yɛ afi 1 Ŋ.B. kɛmiimɔ afi 50 Ŋ.B. Akɛ Hebri niŋmaa okadii ni akɛtsu nii be ni Yudafoi lɛ jɛ nomŋɔɔ mli yɛ Babilon amɛba lɛ sɛɛ ŋma ŋmalɛ nɛɛ, shi blema Hebri niŋmaa okadii ji nɔ ni akɛŋma Tetragrammaton ni je kpo shii abɔ yɛ ŋmalɛ nɛɛ mli lɛ, ni no hãa esoroɔ Tetragrammaton lɛ kwraa yɛ niŋmai krokomɛi lɛ ahe\nMɛni hewɔ Nyɔŋmɔ gbɛ́i lɛ bɛ Biblia shishitsɔɔmɔi pii amli lɛ? Yiŋtoi srɔtoi ahewɔ. Mɛi komɛi susuɔ akɛ ehe ehiaaa ni Nyɔŋmɔ Ofe lɛ ahiɛ gbɛ́i kome pɛ. Agbɛnɛ hu, kusum ni Yudafoi lɛ hiɛ akɛ esaaa akɛ atsɛɔ Nyɔŋmɔ gbɛ́i lɛ, akɛni ekolɛ amɛmiishe gbeyei akɛ kɛ́ afee nakai lɛ no baanyɛ agbe gbɛ́i lɛ he guɔ lɛ, ená mɛi komɛi anɔ hewalɛ. Mɛi krokomɛi hu susuɔ akɛ ehi moŋ akɛ akɛ gbɛnaa gbɛ́i, tamɔ “Nuŋtsɔ” loo “Nyɔŋmɔ” baatsu nii, ejaakɛ aleee bɔ ni esa akɛ atsɛ Nyɔŋmɔ gbɛ́i lɛ ahã. Kɛ̃lɛ, naajiemɔi nɛɛ ejaaa yɛ yiŋtoi ni nyiɛ sɛɛ nɛɛ ahewɔ:\nMɛi ni kɛɔ akɛ ehe ehiaaa ni Nyɔŋmɔ Ofe lɛ ahiɛ gbɛ́i kome pɛ lɛ kuɔ amɛhiɛ amɛfɔ̃ɔ anɔkwa sane ko nɔ, no ji akɛ Nyɔŋmɔ gbɛ́i lɛ je kpo yɛ e-Wiemɔ ni aŋmala yɛ blema lɛ ateŋ nɔ ni yɔɔ kɛbashi ŋmɛnɛ lɛ amli; ni nɔ ni aŋmala yɛ be ni tsɔ Kristo be lɛ hiɛ lɛ hu fata he. Tamɔ bɔ ni wɔtsɔ hiɛ wɔwie lɛ, Nyɔŋmɔ hã akɛ egbɛ́i lɛ wo e-Wiemɔ lɛ mli aaafee shii 7,000. Eyɛ faŋŋ akɛ, eetao ni wɔle egbɛ́i lɛ ni wɔkɛtsu nii.\nBiblia shishitsɔɔlɔi ni jieɔ gbɛ́i nɛɛ yɛ Biblia lɛ mli yɛ bulɛ ni amɛyɔɔ kɛhã Yudafoi lɛ akusum hewɔ lɛ kuɔ amɛhiɛ amɛfɔ̃ɔ anɔkwa sane titri ko nɔ. Eyɛ mli akɛ woloŋmalɔi komɛi ni ji Yudafoi kpoo akɛ amɛbaatsɛ gbɛ́i lɛ moŋ, shi kɛ́ amɛmiikwɛ Biblia lɛ nɔ amɛŋmala eko amɛshwie shi lɛ amɛjieee gbɛ́i nɛɛ kɛjeee mli. Gbɛ́i nɛɛ je kpo shii babaoo yɛ blema wolokpoi ni ana yɛ Kumran, ni bɛŋkɛ Ŋshɔ Ni Egbo lɛ amli. Shishitsɔɔlɔi komɛi kɛ niŋmaa okadii wuji ŋmaa gbɛnaa gbɛ́i ni ji “NUŊTSƆ” lɛ kɛyeɔ Nyɔŋmɔ gbɛ́i lɛ najiaŋ kɛtsɔɔ akɛ, Nyɔŋmɔ gbɛ́i lɛ ji nɔ ni yɔɔ jɛmɛ yɛ nɔ ni aŋma klɛŋklɛŋ kwraa lɛ mli. Fɛɛ sɛɛ lɛ, wɔmiibi akɛ, Mɛni hewɔ shishitsɔɔlɔi nɛɛ kɛ gbɛnaa gbɛ́i srɔtoi ye Nyɔŋmɔ gbɛ́i lɛ najiaŋ, aloo, mɛni hewɔ amɛjie kɛje Biblia lɛ mli kwraa ni amɛsheee gbeyei, yɛ kpɛlɛmɔ ni amɛkpɛlɛɔ akɛ ejeɔ kpo yɛ Biblia lɛ mli shii akpei abɔ lɛ fɛɛ sɛɛ? Namɔ hã amɛ hegbɛ akɛ amɛfee tsakemɔ ni tamɔ nɛkɛ? Amɛ pɛ amɛbaanyɛ amɛtsɔɔ.\nEyɛ naakpɛɛ akɛ, mɛi ni kɛɔ akɛ esaaa akɛ akɛ Nyɔŋmɔ gbɛ́i lɛ tsuɔ nii akɛni aleee bɔ ni esa akɛ atsɛ gbɛ́i nɛɛ ahã hewɔ lɛ kɛ gbɛ́i Yesu lɛ tsuɔ nii waa. Shi esoro bɔ ni Yesu kaselɔi ni hi shi yɛ afi 1 kɛyashi 100 Ŋ.B. lɛ tsɛ egbɛ́i lɛ amɛhã kwraa yɛ bɔ ni Kristofoi pii ni yɔɔ ŋmɛnɛ lɛ tsɛɔ gbɛ́i nɛɛ amɛhãa lɛ he. Ekolɛ Kristofoi ni ji Yudafoi lɛ tsɛ gbɛ́i Yesu lɛ akɛ, Ye·shuʹa‛. Ni amɛtsɛ gbɛnaa gbɛ́i ni ji “Kristo” lɛ Ma·shiʹach, loo “Mesia.” Kristofoi ni wieɔ Greek lɛ tsɛ lɛ I·e·sousʹ Khri·stosʹ, ni Kristofoi ni wieɔ Latin lɛ tsɛ lɛ Ieʹsus Chriʹstus. Akɛ mumɔ tsirɛ Biblia ŋmalɔi lɛ ni amɛŋma bɔ ni atsɛɔ egbɛ́i lɛ ahãa yɛ Greek mli lɛ yɛ Biblia lɛ mli, ni no tsɔɔ akɛ Kristofoi ni hi shi yɛ afi 1 kɛyashi 100 Ŋ.B. lɛ kɛ bɔ ni mɛi pii tsɛɔ gbɛ́i lɛ amɛhãa yɛ amɛwiemɔ mli lɛ tsu nii, ni nilee yɛ mli akɛ amɛfee nakai. Nakai nɔŋŋ ajinafoi ni tsɔɔ Jeŋ Hee Shishitsɔɔmɔ lɛ shishi lɛ hu susuɔ akɛ nilee yɛ mli akɛ amɛkɛ bɔ ni mɛi pii tsɛɔ Nyɔŋmɔ gbɛ́i lɛ, ni ji “Yehowa” lɛ baatsu nii, tsɛbelɛ jeee nakai pɛpɛɛpɛ atsɛ gbɛ́i nɛɛ yɛ blema Hebri wiemɔ mli.\nMɛni hewɔ Jeŋ Hee Shishitsɔɔmɔ Biblia lɛ kɛ gbɛ́i “Yehowa” lɛ tsuɔ nii lɛ? Yɛ Ga mli lɛ, aŋmaa niŋmaa okadii ejwɛ ni ji Tetragrammaton lɛ (יהוה) akɛ YHWH. Aŋmaa blema Hebri wiemɔi lɛ fɛɛ ni vaolii tamɔ a, e, ɛ, i, o, ɔ, loo u bɛ mli, ni nakai eji yɛ Tetragrammaton lɛ hu gbɛfaŋ. Kɛ́ blema Hebribii lɛ miikane nii lɛ, amɛ diɛŋtsɛ amɛkɛ vaolii ni sa lɛ woɔ wiemɔi lɛ amli.\nBe ni aŋma Hebri Ŋmalɛ lɛ agbe naa lɛ sɛɛ aaafee afii akpe lɛ, woloŋlelɔi ni ji Yudafoi lɛ sɔ̃ okadii (kpɔbii) komɛi ni kɛ́ aakane nii yɛ Hebri wiemɔ mli lɛ, nomɛi baatsɔɔ vaolii ni esa akɛ akɛhɔlɔ wiemɔi amli koni akɛna bɔ ni esa akɛ atsɛ wiemɔ ko ahã. Shi nakai beiaŋ lɛ, Yudafoi pii hiɛ hemɔkɛyeli gbonyo ko akɛ esaaa akɛ atsɛɔ Nyɔŋmɔ gbɛ́i lɛ, ni no hewɔ lɛ, amɛkɛ wiemɔi krokomɛi tsu nii kɛye egbɛ́i lɛ najiaŋ. No hewɔ lɛ, etamɔ nɔ ni kɛ́ amɛmiiŋma Tetragrammaton lɛ, amɛkɛ wiemɔi krokomɛi ni amɛkɛyeɔ Nyɔŋmɔ gbɛ́i lɛ najiaŋ lɛ amli vaolii lɛ hɔlɔɔ kɔnsonantii ejwɛ ni damɔ shi kɛhã Nyɔŋmɔ gbɛ́i lɛ amli. No hewɔ lɛ, blema wolokpoi ni akɛ niji ŋmala ni nakai vaolii okadii lɛ yɔɔ amɛmli lɛ hãaa ana bɔ ni atsɛ gbɛ́i lɛ ahã yɛ Hebri mli. Mɛi komɛi susuɔ akɛ atsɛ gbɛ́i lɛ akɛ, “Yahweh,” shi esoro bɔ ni mɛi krokomɛi hu etsɔɔ akɛ atsɛ gbɛ́i lɛ. Yɛ Mose Wolo Ni Ji Etɛ lɛ fã ko ni aŋma yɛ Greek mli ni fata wolokpoi ni ana yɛ he ko ni bɛŋkɛ Ŋshɔ Ni Egbo lɛ ahe lɛ mli lɛ, aŋma Nyɔŋmɔ gbɛ́i lɛ yɛ Greek mli akɛ Iao. Kɛfata Iao lɛ he lɛ, blema Greek woloŋmalɔi komɛi hu ŋma gbɛ́i lɛ akɛ Iae, I·a·beʹ, kɛ I·a·ou·eʹ. Shi ehe ehiaaa ni wɔfeɔ kpɛŋŋ yɛ sane nɛɛ he. Wɔleee bɔ ni Nyɔŋmɔ tsuji ni hi shi yɛ blema lɛ tsɛ gbɛ́i nɛɛ amɛhã yɛ Hebri mli. (1 Mose 13:4; 2 Mose 3:15) Nɔ ni wɔle ji akɛ Nyɔŋmɔ kɛ egbɛ́i lɛ tsu nii shii abɔ yɛ ekɛ ewebii lɛ asharamɔ mli, ni ewebii lɛ kɛ gbɛ́i nɛɛ tsɛ lɛ, ni amɛkɛtsu nii waa yɛ amɛkɛ mɛi krokomɛi asanegbai amli.—2 Mose 6:2; 1 Maŋtsɛmɛi 8:23; Lala 99:9.\nNo hewɔ lɛ, mɛni hewɔ Jeŋ Hee Shishitsɔɔmɔ lɛ kɛ gbɛ́i “Yehowa” lɛ tsuɔ nii lɛ? Ejaakɛ akɛ gbɛ́i “Yehowa” lɛ etsu nii yɛ wiemɔi pii ni Ga hu fata he lɛ amli afii babaoo.\nBɔ ni aŋma Nyɔŋmɔ gbɛ́i lɛ yɛ 1 Mose 15:2 lɛ yɛ Pɛntatɔk ni William Tyndale tsɔɔ shishi yɛ afi 1530 lɛ mli\nAkɛ Nyɔŋmɔ gbɛ́i lɛ tsu nii klɛŋklɛŋ kwraa yɛ Blɔfo Biblia mli yɛ afi 1530 mli yɛ Mose woji enumɔ (Pɛntatɔk) lɛ ni William Tyndale tsɔɔ shishi lɛ mli. Ekɛ “Iehouah” tsu nii. Be ni be shwie mli lɛ, Blɔfo wiemɔ lɛ tsake, ni bɔ ni aŋmaa Nyɔŋmɔ gbɛ́i lɛ ahãa lɛ hu tsake. Akɛ nɔkwɛmɔnɔ lɛ, yɛ afi 1612 mli lɛ, Henry Ainsworth tsɔɔ Lalai awolo lɛ shishi, ni ekɛ “Iehovah” tsu nii yɛ eshishitsɔɔmɔ lɛ mli fɛɛ. Kɛkɛ ni yɛ afi 1639, be ni afee tsakemɔi yɛ eshishitsɔɔmɔ lɛ mli ni akala Pɛntatɔk lɛ afata he lɛ, akɛ “Jehovah” tsu nii yɛ mli. Yɛ afi 1901 lɛ, Biblia shishitsɔɔlɔi ni fee American Standard Version Biblia lɛ kɛ “Jehovah” wo hei ni Nyɔŋmɔ gbɛ́i lɛ jeɔ kpo yɛ, yɛ Hebri Ŋmalɛ lɛ mli lɛ.\nBe ni Biblia he nilelɔ ko ni abuɔ lɛ waa ni atsɛɔ lɛ Joseph Bryant Rotherham lɛ tsɔɔ nɔ hewɔ ni ekɛ “Jehovah” tsu nii yɛ ewolo ni ji Studies in the Psalms ni eŋma yɛ afi 1911 lɛ mli moŋ fe nɔ ni ekɛ “Yahweh” baatsu nii lɛ, ekɛɛ akɛ eesumɔ ni ekɛ “gbɛ́i ni Biblia kanelɔi pii le (ni amɛkpɛlɛɔ nɔ hu) lɛ atsu nii.” Yɛ afi 1930 lɛ, woloŋlelɔ A. F. Kirkpatrick hu wie nɔ ko ni tamɔ nakai nɔŋŋ yɛ “Jehovah” ni ekɛtsu nii lɛ he. Ekɛɛ: “Wiemɔ he mlalelɔi ni yɔɔ ŋmɛnɛ lɛ kɛɔ akɛ esa akɛ aŋma Nyɔŋmɔ gbɛ́i lɛ akɛ, Yahveh loo Yahaveh; shi etamɔ nɔ ni JEHOVAH ehe shi waa yɛ Blɔfo wiemɔ mli, ni jeee bɔ ni atsɛɔ gbɛ́i lɛ ji nɔ ni he hiaa diɛŋtsɛ, shi moŋ, kpɛlɛmɔ ni abaakpɛlɛ nɔ akɛ eji Gbɛ́i Diɛŋtsɛ, shi jeee gbɛnaa gbɛ́i ni akɛtsɛɔ mɔ kɛkɛ tamɔ ‘Nuŋtsɔ’ lɛ.”\nTetragrammaton lɛ, YHWH: “Ehãa Etsɔɔ”\nFeemɔwiemɔ ni ji HWH lɛ: “tsɔ”\nMɛni ji gbɛ́i Yehowa lɛ shishi? Yɛ Hebri mli lɛ, aná gbɛ́i Yehowa lɛ kɛjɛ feemɔwiemɔ ko ni shishi ji “tsɔ” lɛ mli, ni woloŋlelɔi pii susuɔ akɛ Hebri feemɔwiemɔ nɛɛ tsɔɔ nɔ ko ni hãa nɔ ko baa. No hewɔ lɛ, ajinafoi ni tsɔɔ Jeŋ Hee Shishitsɔɔmɔ lɛ shishi lɛ susuɔ akɛ Nyɔŋmɔ gbɛ́i lɛ shishi ji “Ehãa Etsɔɔ.” Woloŋlelɔi hiɛ susumɔi srɔtoi yɛ sane nɛɛ he, ni no hewɔ lɛ, wɔfeee kpɛŋŋ yɛ susumɔ nɛɛ ni wɔhiɛ yɛ gbɛ́i lɛ shishi lɛ he. Kɛ̃lɛ, bɔ ni wɔtsɔɔ egbɛ́i lɛ shishi lɛ sa jogbaŋŋ, ejaakɛ ekɛ Yehowa gbɛnaa akɛ nibii fɛɛ a-Bɔlɔ, kɛ agbɛnɛ hu akɛ mɔ ni hãa eyiŋtoi baa mli lɛ kpãa gbee. Lɛ ehã jeŋ muu lɛ kɛ ŋwɛibɔfoi kɛ gbɔmɛi ba shihilɛ mli, ni jeee no pɛ kɛkɛ, shi be ni nibii yaa nɔ lɛ, eyaa nɔ ehãa esuɔmɔnaa nii kɛ eyiŋtoo baa mli.\nNo hewɔ lɛ, shishinumɔ ni Yehowa gbɛ́i lɛ hiɛ lɛ yaa shɔŋŋ fe feemɔwiemɔ ni kɛ egbɛ́i lɛ yɔɔ tsakpãa ni akɛtsu nii yɛ 2 Mose 3:14 lɛ ni kaneɔ akɛ: “Matsɔ Nɔ Ni Misumɔɔ Ni Matsɔ” aloo, “Matsɔ Nɔ Ni Matsɔ” lɛ kɛkɛ. Kɛ́ wɔɔwie yɛ anɔkwale mli lɛ, nakai wiemɔi lɛ etsɔɔɔ Nyɔŋmɔ gbɛ́i lɛ shishi kɛmɔɔɔ shi. Moŋ lɛ, amɛhãa anaa Nyɔŋmɔ sui lɛ ateŋ eko, ni tsɔɔ akɛ, etsɔɔ nɔ ni ehe hiaa akɛ etsɔ koni ekɛtsu eyiŋtoo he nii yɛ shihilɛ fɛɛ shihilɛ mli. No hewɔ lɛ, eyɛ mli akɛ susumɔ nɛɛ yɛ shishinumɔ ni gbɛ́i Yehowa lɛ hiɛ lɛ mli moŋ, shi shishinumɔ ni gbɛ́i Yehowa lɛ hiɛ lɛ yaa shɔŋŋ fe nɔ ni lɛ diɛŋtsɛ ehalaa akɛ ebaatsɔ lɛ kɛkɛ. Kɛfata he lɛ, ehãa ebɔɔ nii lɛ tsɔɔ nɔ fɛɛ nɔ ni ehe hiaa ni amɛtsɔ koni ekɛtsu eyiŋtoo he nii.\nTe onaa hegbɛ ni oná akɛ okɛ Yehowa gbɛ́i lɛ atsu nii lɛ ohaa tɛŋŋ? Mɛni Nyɔŋmɔ gbɛ́i lɛ ni aaale kɛ nakai gbɛ́i lɛ ni aaanyiɛ yɛ mli lɛ tsɔɔ?\nKɛmaje Mɔ Ko Kɛmaje Mɔ Ko Nyɔŋmɔ Gbɛ́i Lɛ Kɛ Hebri Ŋmalɛ Lɛ\nnwt bf. 1859-1863


Hebribii 6 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nNyɛyaa hiɛ kɛshɛa dalɛ he (1-3)\nMɛi ni ekpale kɛtee lɛ kalaa Bi lɛ amɛkpɛtɛɔ tso lɛ he ekoŋŋ (4-8)\nBɔɔ mɔdɛŋ koni oná nɔmimaa yɛ ohiɛnɔkamɔ lɛ he (9-12)\nBɔ fɛɛ bɔ ni fee lɛ, Nyɔŋmɔ baaye eshiwoo lɛ nɔ (13-20)\nNyɔŋmɔ shiwoo kɛ ekitã lɛ tsakeee (17, 18)\n6 No hewɔ lɛ, amrɔ nɛɛ ni wɔfo mli yɛ Kristo lɛ he shishijee tsɔɔmɔ lɛ he lɛ, nyɛhãa wɔyaa hiɛ kɛshɛa dalɛ he, ní wɔkatswa faneshi ekoŋŋ, ni nomɛi ji nitsumɔi ni egboi ahe tsuitsakemɔ kɛ Nyɔŋmɔ mli hemɔkɛyeli, 2 tsɔɔmɔi ni kɔɔ baptisimɔi kɛ niji-kɛ-mɛi-anɔŋmɛlɛmɔ, gbohiiashitee kɛ naanɔ kojomɔ he. 3 Ni wɔbaafee enɛ, kɛ́ Nyɔŋmɔ aaaŋmɛ gbɛ. 4 Ejaakɛ mɛi ni la etso amɛnɔ dã, ní amɛsa amɛnaa ŋwɛi duromɔ keenɔ lɛ, ní amɛná mumɔ krɔŋkrɔŋ lɛ mli gbɛfaŋnɔ, 5 ní amɛsa Nyɔŋmɔ wiemɔ kpakpa lɛ kɛ shihilɛ gbɛjianɔtoo ni baaba lɛ* mli hewalɛi lɛ anaa, 6 shi amɛkpale kɛtee lɛ, anyɛŋ amɛ atsĩɛ ekoŋŋ kɛhã tsuitsakemɔ, ejaakɛ amɛkala Nyɔŋmɔ Bi lɛ amɛkpɛtɛ tso jaŋŋ lɛ he ekoŋŋ amɛhã amɛ diɛŋtsɛ amɛhe, ni amɛshwie ehiɛ shi amɛtsɔɔ mɛi. 7 Ejaakɛ shikpɔŋ lɛ náa Nyɔŋmɔ jɔɔmɔ lɛ eko kɛ́ emi nu ni nɛɔ shwieɔ enɔ kpitiokpitio lɛ, ni ebaa nii ni he yɔɔ sɛɛnamɔ hãa mɛi ahewɔ ni ahuɔ nɔ lɛ. 8 Shi kɛ́ ŋmeii kɛ aŋlɛŋlɛi ekwɛ̃ɔ lɛ, no lɛ akpoɔ lɛ ni ebɛŋkɛɔ loomɔ, ni yɛ naagbee lɛ, ashãa. 9 Shi mɛi ni asumɔɔ, eyɛ mli akɛ wɔmiiwie yɛ nɛkɛ gbɛ nɔ moŋ, shi nyɛgbɛfaŋ lɛ, wɔyɛ nɔmimaa akɛ nyɛyɛ nibii ni fe nakai, nibii ni kɔɔ yiwalaheremɔ he. 10 Ejaakɛ Nyɔŋmɔ jeee mɔ ni ejaaa ni ehiɛ baakpa nyɛnitsumɔ lɛ kɛ suɔmɔ ni nyɛjie lɛ kpo yɛ egbɛ́i lɛ hewɔ lɛ nɔ, ni ji sɔɔmɔ ni nyɛsɔmɔ mɛi krɔŋkrɔŋi lɛ ní nyɛyaa nɔ nyɛsɔmɔɔ amɛ lolo lɛ. 11 Shi wɔmiitao akɛ nyɛteŋ mɔ fɛɛ mɔ aya nɔ ajie nɛkɛ mɔdɛŋbɔɔ nɛɛ nɔŋŋ kpo, koni ená nɔmimaa kwraa yɛ hiɛnɔkamɔ lɛ he kɛyashi naagbee, 12 koni nyɛkafee anihao, shi moŋ nyɛkase mɛi ni tsɔɔ hemɔkɛyeli kɛ tsuishitoo nɔ amɛnáa shiwoi lɛ. 13 Ejaakɛ be ni Nyɔŋmɔ wo Abraham shi lɛ, akɛni ebɛ mɔ ko ní fe lɛ diɛŋtsɛ ni eeetsɔ enɔ ekã kitã hewɔ lɛ, ekɛ lɛ diɛŋtsɛ ehe kã kitã 14 ekɛɛ: “Bɔ fɛɛ bɔ ni fee lɛ, majɔɔ bo, ni bɔ fɛɛ bɔ ni fee lɛ, mahã oshwere.” 15 Ni akɛni Abraham to etsui shi hewɔ lɛ, enine shɛ shiwoo nɛɛ nɔ. 16 Ejaakɛ gbɔmɛi yɔɔ nɛɛ, mɔ ni fe amɛ lɛ, lɛ amɛkɛkãa kitã, ni amɛkitãkamɔ lɛ kɛ naataamɔ fɛɛ naataamɔ baa naagbee, ejaakɛ amɛgbɛfaŋ lɛ, no akɛmaa sane nɔ aduatsɔ yɛ mla naa. 17 Yɛ nɛkɛ gbɛ nɔŋŋ nɔ lɛ, be ni Nyɔŋmɔ kpɛ mli akɛ ebaahã shiwoo lɛ he niyelɔi lɛ ana faŋŋ fe tsutsu lɛ akɛ eyiŋtoo* tsakeee lɛ, ekɛ kitãkamɔ ma nɔ aduatsɔ,* 18 koni wɔ mɛi ni wɔjo foi kɛyaba abo yɛ abobaahe lɛ, wɔtsɔ nibii enyɔ ni tsakeee ní Nyɔŋmɔ nyɛŋ amale yɛ mli lɛ anɔ wɔná hewalɛwoo ni mli wa kɛmɔ hiɛnɔkamɔ ni kã wɔhiɛ lɛ mli kpɛŋŋ. 19 Nɛkɛ hiɛnɔkamɔ ni wɔyɔɔ nɛɛ tamɔ sɛ́kɛ ní tseee ní tsɛkɛɔ shi shiŋŋ kɛhã susuma lɛ,* ni eboteɔ mli kɛyaa muhɔɔ* lɛ mli, 20 he ni hiɛtsɔlɔ ni ji Yesu, mɔ ni etsɔ osɔfonukpa kɛmiiya naanɔ yɛ Melkizedek gbɛ nɔ lɛ bote yɛ wɔhewɔ lɛ.\n^ Aloo “esuɔmɔnaa nii.”\n^ Aloo “ekɛ kitãkamɔ fata he.” Sht. ŋm., “ekɛ kitãkamɔ damɔ mli.”\n^ Aloo “kɛhã wɔwala.”


“Mɔ ni kɛ enine yamɔɔ tsinakɔi mli ni ekuɔ ekuɛ ekwɛɔ esɛɛ lɛ, esaaa Nyɔŋmɔ maŋtsɛyeli lɛ.”—LUKA 9:62.\nMɛni hewɔ esa akɛ ‘wɔkai Lot ŋa lɛ’?\nMɛɛ nibii etɛ esaaa akɛ wɔjwɛŋɔ nɔ?\nTe wɔɔfee tɛŋŋ wɔkɛ Yehowa gbɛjianɔtoo lɛ anyiɛ kpaakpa lɛ?\n1. Mɛɛ kɔkɔbɔɔ Yesu kɛha, ni mɛɛ sanebimɔ enɛ teɔ lɛ shi?\n“NYƐKAIA Lot ŋa lɛ!” (Luka 17:32) Nakai kɔkɔbɔɔ ni Yesu Kristo kɛha nɔ ni miihe ashɛ afii 2,000 ni eho nɛ lɛ he miihia amrɔ nɛɛ fe bei fɛɛ ni eho. Shi mɛni Yesu kɔkɔbɔɔ ni yɔɔ hiɛdɔɔ nɛɛ tsɔɔ? Sanemlitsɔɔmɔ ko he ehiaaa etoibolɔi ni ji Yudafoi lɛ. Amɛle nɔ ni ba Lot ŋa lɛ nɔ. Beni ekɛ eweku lɛ shiɔ Sodom lɛ, egbo toi ni ekwɛ esɛɛ, ni no ha etsɔ ŋookpɔ.—Nyɛkanea 1 Mose 19:17, 26.\n2. Mɛni hewɔ ekolɛ Lot ŋa lɛ kwɛ esɛɛ lɛ, ni mɛni jɛ etoigbele lɛ mli kɛba?\n2 Shi mɛni hewɔ Lot ŋa lɛ kwɛ esɛɛ lɛ? Ani no mli lɛ eetao ele nɔ ni yaa nɔ lɛ? Ani hé ni eheee eyeee akɛ aakpata maŋ lɛ hiɛ lɛ hewɔ ekwɛ esɛɛ lɛ? Aloo shwe ni eshweɔ akɛ eyaŋɔ nibii ni eshi yɛ Sodom lɛ hewɔ ekwɛ esɛɛ lɛ? (Luka 17:31) Ekɔɔɔ he eko yiŋtoo hewɔ ni ekwɛ esɛɛ lɛ, ekɛ ewala tse yɛ etoigbele lɛ hewɔ. Bolɛ susumɔ he okwɛ! Ekɛ Sodom kɛ Gomorabii ni jeŋba ekpɔtɔ lɛ fɛɛ gboi gbi kometoo lɛ nɔŋŋ. Ebɛ naakpɛɛ akɛ Yesu wie akɛ: “Nyɛkaia Lot ŋa lɛ!”\n3. Mɛɛ gbɛ nɔ Yesu ha efee faŋŋ akɛ esaaa akɛ wɔkwɛɔ wɔsɛɛ yɛ mfonirifeemɔŋ?\n3 Yɛ mfonirifeemɔŋ lɛ, wɔ hu wɔyɛ be ko ni ehe ehiaaa ni wɔkwɛ wɔsɛɛ lɛ mli. Yesu ha sane nɛɛ fee faŋŋ beni eha nuu ko ni bi koni eŋmɛ lɛ gbɛ ni eyashɛ mɛi ni yɔɔ ewe lɛ dani ebatsɔ ekaselɔ lɛ hetoo lɛ. Yesu kɛɛ lɛ akɛ: “Mɔ ni kɛ enine yamɔɔ tsinakɔi mli ni ekuɔ ekuɛ ekwɛɔ esɛɛ lɛ, esaaa Nyɔŋmɔ maŋtsɛyeli lɛ.” (Luka 9:62) Ani hetoo ni Yesu kɛha nuu lɛ naa wa tsɔ? Dabi, ejaakɛ ele akɛ nuu lɛ nibimɔ lɛ ji naajiemɔ ko kɛkɛ ni ekɛmiijo ekaselɔ ni ebaatsɔ lɛ naa foi. Yesu wie mɛi ni shashaoɔ shi nɛkɛ lɛ ahe akɛ ‘amɛmiikwɛ nibii ni yɔɔ amɛsɛɛ lɛ.’ Ani tɔmɔ yɛ he akɛ mɔ ko ni hiɛ tsinakɔi mli lɛ aaakwɛ nibii ni yɔɔ esɛɛ lɛ sharao loo ní ekɛ kɔi lɛ aŋmɛ shi ni etsɔ ehe ekwɛ esɛɛ? Yɛ shihilɛi enyɔ lɛ fɛɛ mli lɛ, nakai ni eeefee lɛ baagbala ejwɛŋmɔ kɛjɛ enitsumɔ lɛ nɔ, ni ekolɛ enɛ baasa enitsumɔ lɛ he waa.\n4. Mɛni nɔ esa akɛ wɔkɛ wɔhiɛ ama?\n4 Yɛ nɔ najiaŋ ni wɔbaasusu tsutsu nibii lɛ ahe lɛ, esa akɛ wɔkɛ wɔhiɛ ama nibii ni jwere wɔhiɛ ni baaba lɛ moŋ anɔ. Kadimɔ bɔ ni awie enɛ he faŋŋ yɛ Abɛi 4:25 lɛ akɛ: “Too ohiɛ tɛ̃ɛ, ni oha ohiŋmɛiiasɛɛ akwɛ ohiɛ tuuntu.”\n5. Mɛɛ yiŋtoo hewɔ esaaa akɛ wɔkwɛɔ nibii ni yɔɔ sɛɛ lɛ?\n5 Wɔyɛ yiŋtoo kpakpa hewɔ ni esaaa akɛ wɔkwɛɔ nibii ni yɔɔ sɛɛ lɛ. Mɛni ji no? No ji akɛ, wɔyɛ “naagbee gbii lɛ” amli. (2 Tim. 3:1) Amrɔ nɛɛ, jeee maji fɔji enyɔ komɛi ahiɛ abaakpata lɛ, shi moŋ jeŋ muu fɛɛ nibii agbɛjianɔtoo ko. Mɛni baaye abua wɔ koni nɔ ni ba Lot ŋa lɛ nɔ lɛ eko akaba wɔnɔ? Klɛŋklɛŋ lɛ, esa akɛ wɔyɔse nibii ni yɔɔ sɛɛ ni baaka wɔ koni wɔku wɔkuɛ wɔkwɛ wɔsɛɛ lɛ ateŋ ekomɛi. (2 Kor. 2:11) Belɛ, nyɛhaa wɔkwɛa nɔ ni nakai nibii lɛ ji, kɛ bɔ ni wɔɔfee wɔjie wɔjwɛŋmɔ kɛjɛ nibii nɛɛ anɔ.\nBEI KPAKPAI NI EHO LƐ\n6. Mɛni hewɔ wɔnyɛŋ wɔkɛ wɔhe afɔ wɔsusumɔi anɔ be fɛɛ be lɛ?\n6 Oshara kome ko ni esa akɛ wɔkwɛ jogbaŋŋ yɛ he ji bei kpakpai ni eho lɛ. Jeee be fɛɛ be wɔbaanyɛ wɔkɛ wɔhe afɔ wɔsusumɔi anɔ. Ekolɛ kɛ́ wɔmiiba naagbai ni wɔkɛkpe yɛ bei ni eho lɛ amli lɛ ashi, shi yɛ nakai beaŋ nɔŋŋ lɛ wɔmiiwie miishɛɛ ni wɔná lɛ ahe fe nine lɛ wɔyɔseŋ, ni ebaafee tamɔ nɔ ni shihilɛ lɛ nɔ bɛ kwraa yɛ nakai beaŋ. Kɛ́ wɔkwɛɛɛ jogbaŋŋ lɛ, susumɔ ni tamɔ nɛkɛ lɛ baanyɛ aha wɔshwe nakai be ni eho lɛ. Shi Biblia lɛ bɔɔ wɔ kɔkɔ akɛ: “Kaakɛɛ akɛ, ‘Mɛɛba ni tsutsu gbii lɛ hi fe enɛɛmɛi nɛɛ?’ ejaakɛ jeee nilee okɛbiɔ enɛ nɛɛ.” (Jaj. 7:10) Mɛni hewɔ niiahesusumɔ ni tamɔ nɛkɛ lɛ yɔɔ oshara waa lɛ?\n7-9. (a) Mɛni ba Israelbii lɛ anɔ yɛ Mizraim? (b) Mɛni ha Israelbii lɛ amii shɛ amɛhe babaoo lɛ? (d) Mɛni he Israelbii lɛ wie huhuuhu yɛ?\n7 Susumɔ nɔ ni ba Israelbii lɛ anɔ yɛ Mose gbii lɛ amli lɛ he okwɛ. Eyɛ mli akɛ mra mli lɛ Mizraimbii lɛ na Israelbii lɛ akɛ gbɔi yɛ maŋ lɛ mli moŋ, shi yɛ Yosef gbele sɛɛ lɛ “amɛtotoo nitsumɔ nɔkwɛlɔi yɛ amɛnɔ, koni amɛkɛ nitsumɔi ni wa awa amɛ yi.” (2 Mose 1:11) Sɛɛ mli lɛ Farao ha abɔi Nyɔŋmɔ webii lɛ gbee, kɛ yiŋtoo akɛ ekɛbaagbɔ amɛyifalɛ nɔ. (2 Mose 1:15, 16, 22) Belɛ, ebɛ naakpɛɛ mɔ akɛ Yehowa kɛɛ Mose akɛ: “Naa mina amanehulu ni mimaŋ ni yɔɔ Mizraim lɛ naa lɛ, ni amɛbolɔmɔ ni amɛbolɔɔ yɛ amɛkpalalɔi lɛ ahiɛ lɛ minu, ejaakɛ mile amɛnidɔɔnii lɛ.”—2 Mose 3:7.\n8 Ani obaanyɛ ofee miishɛɛ ni Israelbii lɛ ná beni amɛshiɔ Mizraim akɛ mɛi ni eye amɛhe lɛ he mfoniri yɛ ojwɛŋmɔŋ? Amɛna naakpɛɛ gbɛ nɔ ni Yehowa tsɔ ehewalɛ lɛ nɔ ekɛ Haomɔi Nyɔŋma lɛ ba Farao henɔwolɔ lɛ kɛ ewebii lɛ anɔ lɛ. (Nyɛkanea 2 Mose 6:1, 6, 7.) Yɛ naagbee lɛ, jeee akɛ Mizraimbii lɛ ŋmɛ Israelbii lɛ agbɛ koni amɛya kɛkɛ, shi amɛbi ni amɛshi oyayaayai, ni amɛha amɛ shika kɛ jwiɛtɛi babaoo aahu akɛ anyɛ awie akɛ Nyɔŋmɔ webii lɛ ‘kpakpaa Mizraimbii lɛ ahe nii.’ (2 Mose 12:33-36) Israelbii lɛ amii shɛ amɛhe babaoo yɛ sɛɛ mli beni akpata Farao kɛ eta lɛ hiɛ yɛ Ŋshɔ Tsuru lɛ mli lɛ. (2 Mose 14:30, 31) Kwɛ bɔ ni kulɛ esa akɛ nibii ni amɛna nɛɛ awo amɛhemɔkɛyeli lɛ mli hewalɛ aha!\n9 Kɛlɛ, naakpɛɛ sane ji akɛ yɛ amɛkpɔmɔ yɛ naakpɛɛ gbɛ nɔ lɛ sɛɛ etsɛɛɛ kwraa kɛkɛ ni amɛbɔi huhuuhu wiemɔ. Yɛ mɛni he? Niyenii! Amɛhiɛ eyasɔɔɔ nɔ ni Yehowa kɛduro amɛ lɛ, no hewɔ lɛ amɛwie amɛshi akɛ: “Wɔkai loo ni wɔyeɔ yaka yɛ Mizraim, kɛ agorigoi lɛ, kɛ kɔnyɔi lɛ, kɛ shwiei lɛ, kɛ sabolai lɛ, kɛ ayoi lɛ! Shi agbɛnɛ wɔtɔ biti; ni wɔnaaa nɔ ko nɔ ko kwraa akɛ ja mána nɛɛ pɛ!” (4 Mose 11:5, 6) Hɛɛ, amɛná susumɔ ni ejaaa, ni enɛ ha amɛtao po akɛ amɛku amɛsɛɛ kɛya shikpɔŋ ni ayeɔ amɛnɔ nyɔŋ yɛ mli lɛ nɔ! (4 Mose 14:2-4) Israelbii lɛ kwɛ nibii ni yɔɔ sɛɛ lɛ, ni no haaa Yehowa aná amɛhe miishɛɛ.—4 Mose 11:10.\n10. Mɛni wɔkaseɔ kɛjɛɔ Israelbii lɛ anɔkwɛmɔnɔ lɛ mli?\n10 Mɛni wɔkaseɔ yɛ enɛ mli ŋmɛnɛ? Kɛ́ wɔkɛ shihilɛi ni mli wawai kɛ naagbai kpe lɛ, nyɛkahaa wɔkɛ wɔjwɛŋmɔ fɛɛ maa tsutsu nibii ni tamɔ nibii kpakpai lɛ anɔ—ekolɛ bɔ ni nibii yɔɔ dani wɔbale anɔkwale lɛ. Eyɛ mli akɛ tɔmɔ bɛ he akɛ wɔɔsusu nibii ni wɔkase kɛjɛ tsutsu niiashikpamɔi amli lɛ ahe loo wɔkɛ miishɛɛ baakai nibii nɛɛ ekomɛi, shi esa akɛ wɔŋmɛ pɛpɛɛpɛ yɛ susumɔ ni wɔhiɛ yɛ be ni eho lɛ he. Kɛ́ jeee nakai lɛ, wɔmii ni shɛɛɛ wɔhe yɛ shihilɛ mli amrɔ nɛɛ mli baawo wu, ni no baaka wɔ koni wɔku wɔsɛɛ kɛya wɔtsutsu shihilɛ gbɛ lɛ nɔ.—Nyɛkanea 2 Petro 2:20-22.\nNIBII KOMƐI NI WƆKƐSHÃ AFƆLE BE KO NI EHO\n11. Te mɛi komɛi naa nibii ni amɛkɛshã afɔle be ko ni eho lɛ amɛhaa tɛŋŋ?\n11 Mɔbɔ sane ji akɛ, mɛi komɛi kwɛɔ nibii ni amɛkɛshã afɔle be ko ni eho lɛ, ni amɛnaa enɛ akɛ eji hegbɛi ni eŋmɛɛ amɛ. Ekolɛ oná hegbɛ ni baaha okase wolo kɛya hiɛ, ohe gbɛ́i, loo oná shika babaoo, shi okpoo enɛɛmɛi fɛɛ. Wɔnyɛmimɛi hii kɛ yei babaoo ekpoo hegbɛi wuji ni amɛaaná yɛ guɔyeli, hiɛtserɛjiemɔ, wolokasemɔ, loo kpɔiaŋgbɔlemɔ mli lɛ. Agbɛnɛ be eshwie mli, loloolo lɛ naagbee lɛ bako. Ani oshwieɔ oyiŋ yɛ bɔ ni kulɛ oshihilɛ baaji eji okɛ nibii nɛɛ eshãaa afɔle lɛ he?\n12. Te Paulo nu he yɛ nibii ni eshi yɛ sɛɛ lɛ ahe eha tɛŋŋ?\n12 Bɔfo Paulo kɛ nibii pii shã afɔle bɔni afee ni ebanyiɛ Kristo sɛɛ. (Fil. 3:4-6) Te enu he yɛ nibii ni eshi yɛ sɛɛ lɛ ahe eha tɛŋŋ? Ewie akɛ: “Nii ni ji sɛɛnamɔ ha mi sá lɛ, mibu nomɛi laajemɔ nii yɛ Kristo hewɔ.” Ni mɛni hewɔ ewie nakai? Etsa nɔ akɛ: ‘Shi lɛɛlɛŋ akɛ mibuɔ fɛɛ laajemɔ nii yɛ Kristo Yesu, mi-Nuŋtsɔ lɛ he nilee ni fe fɛɛ lɛ hewɔ, lɛ ehewɔ ni nii fɛɛ ebɔ mi, ni mibuɔ amɛ akɛ tumu nɔ nii, koni Kristo moŋ afee minɔ.’ * (Fil. 3:7, 8) Taakɛ bɔ ni kɛ́ mɔ ko yatsi jwɛi eshwie lɛ eshwaaa ehe yɛ sɛɛ mli akɛ efee nakai lɛ, Paulo shwaaa ehe akɛ eshi hegbɛi ni ena yɛ je lɛŋ lɛ yɛ esɛɛ. Enuuu he dɔŋŋ akɛ nakai nibii lɛ ahe yɛ sɛɛnamɔ.\n13, 14. Te wɔɔfee tɛŋŋ wɔnyiɛ Paulo nɔkwɛmɔnɔ lɛ sɛɛ lɛ?\n13 Mɛni esa akɛ wɔfee kɛ́ wɔna akɛ wɔbɔi hegbɛi komɛi ni wɔkpoo be ko ni eho lɛ ahe susumɔ ekoŋŋ? Nyiɛmɔ Paulo nɔkwɛmɔnɔ lɛ sɛɛ. Mɛɛ gbɛ nɔ oootsɔ ofee nakai? Buu nɔ ni oyɔɔ amrɔ nɛɛ akɛ ejara wa. Oyɛ okɛ Yehowa teŋ wekukpaa kpakpa, ni ele bo akɛ anɔkwafo. (Heb. 6:10) Je nɛɛ bɛ nɔ ko kwraa ni ekɛbaaha wɔ ní abaanyɛ akɛto jɔɔmɔi ni Yehowa haa wɔnáa amrɔ nɛɛ, kɛ nɔ ni ekɛbaaduro wɔ wɔsɛɛ lɛ he.—Nyɛkanea Marko 10:28-30.\n14 Enɛ sɛɛ lɛ, Paulo tsĩ nɔ ko ni baaye abua wɔ ni wɔya nɔ wɔye anɔkwa lɛ tã. Ekɛɛ ‘eejie ehiɛ yɛ nibii ni yɔɔ sɛɛ lɛ anɔ, shi nii ni yɔɔ hiɛgbɛ lɛ ahe moŋ epeleɔ.’ (Fil. 3:13) Kadimɔ akɛ Paulo wie otii enyɔ ní fɛɛ he miihia lɛ ahe. Klɛŋklɛŋ lɛ, esa akɛ wɔjie wɔjwɛŋmɔ kɛjɛ nibii ni wɔshi yɛ sɛɛ lɛ anɔ, ni esaaa akɛ wɔfiteɔ wɔbe kɛ wɔhewalɛ fe nine kɛjwɛŋɔ nibii nɛɛ ahe be fɛɛ be. Nɔ ni ji enyɔ lɛ, ehe miihia ni wɔmia wɔhiɛ waa taakɛ eji yɛ foijelɔ ni miihe atse kpãa lɛ gbɛfaŋ lɛ, ní wɔha oti ni ma wɔhiɛ lɛ hu ahi wɔjwɛŋmɔŋ.\n15. Mɛɛ sɛɛ wɔnáa kɛ́ wɔjwɛŋ nɔkwɛmɔnii ni Nyɔŋmɔ tsuji anɔkwafoi lɛ fee lɛ anɔ?\n15 Kɛ́ wɔjwɛŋ nɔkwɛmɔnii ni Nyɔŋmɔ tsuji anɔkwafoi—mɛi ni hi shi yɛ blema kɛ mɛi ni yɔɔ amrɔ nɛɛ—fee lɛ anɔ lɛ, ebaawaje wɔ koni wɔya nɔ wɔmia wɔhiɛ moŋ fe ni wɔɔkwɛ nibii ni wɔshi yɛ sɛɛ lɛ. Akɛ nɔkwɛmɔnɔ lɛ, eji Abraham kɛ Sara tee nɔ amɛsusu Ur maŋ lɛ he kulɛ lɛ, “amɛyɛ hegbɛ ni amɛkɛaaku amɛsɛɛ kɛaatee jɛi ekoŋŋ.” (Heb. 11:13-15) Shi amɛkuuu amɛsɛɛ kɛyaaa jɛmɛ. Klɛŋklɛŋ beni Mose shi Mizraim lɛ, nibii ni eshi yɛ sɛɛ lɛ ahe yɛ sɛɛnamɔ kwraa fe nɔ ni Israelbii krokomɛi lɛ shi yɛ sɛɛ mli lɛ. Kɛlɛ, amaniɛbɔɔ ko bɛ ni tsɔɔ akɛ eshwe nakai nibii lɛ ekoŋŋ. Yɛ no najiaŋ lɛ, Biblia lɛ haa wɔleɔ akɛ ‘ebu Kristo hewɔ ahorabɔɔ lɛ akɛ nii babaoo fe Mizraim jwetrii lɛ, ejaakɛ nyɔmɔwoo lɛ ekwɛɔ.’—Heb. 11:26.\nTSUTSU NIIASHIKPAMƆI KOMƐI NI EHIII\n16. Mɛɛ gbɛ nɔ wɔtsutsu niiashikpamɔi lɛ baanyɛ aná wɔnɔ hewalɛ?\n16 Jeee niiashikpamɔi ní wɔná be ko ni eho lɛ fɛɛ ni hi. Ekolɛ wɔtsutsu tɔmɔi loo eshai komɛi ni wɔfee lɛ haoɔ wɔ waa. (Lala 51:5) Ekolɛ wɔnáaa kãmɔ ko ni akɛha wɔ be ko ni eho lɛ he miishɛɛ lolo. (Heb. 12:11) Ekolɛ wɔnyɛko wɔjie sane ko ni aye wɔ ni ejaaa loo nɔ ni wɔsusuɔ akɛ eji jalɛsane ni ayeee lɛ kɛjɛ wɔjwɛŋmɔŋ. (Lala 55:3) Mɛni wɔbaanyɛ wɔfee koni wɔkaŋmɛ gbɛ ni niiashikpamɔi ni tamɔ nakai lɛ miiha wɔjwɛŋmɔ miiya nibii ni wɔshi yɛ sɛɛ lɛ anɔ? Nyɛhaa wɔsusua nɔkwɛmɔnii etɛ komɛi ahe wɔkwɛa.\n17. (a) Mɛni hewɔ Paulo wie lɛ diɛŋtsɛ ehe akɛ eji mɔ “bibioo fe hetselɔi lɛ fɛɛ lɛ”? (b) Mɛni ye ebua Paulo koni ekaha susumɔi gbohii hao lɛ waa lɛ?\n17 Tsutsu tɔmɔi. Bɔfo Paulo wie lɛ diɛŋtsɛ ehe akɛ eji mɔ “bibioo fe hetselɔi lɛ fɛɛ.” (Efe. 3:8) Mɛni hewɔ enu he nakai lɛ? Ewie akɛ: “Ejaakɛ miwa Nyɔŋmɔ asafo lɛ yi.” (1 Kor. 15:9) Ani obaanyɛ ofee bɔ ni Paulo nu he eha beni ekɛ mɛi ni ewa amɛyi lɛ ateŋ mɛi komɛi kpe lɛ he mfoniri? Shi kɛlɛ, nɔ najiaŋ ni Paulo aaaha susumɔi nɛɛ ahao lɛ waa lɛ, eha ehiɛ hi mɔbɔnalɛ kɛ mlihilɛ ni ajie kpo atsɔɔ lɛ lɛ nɔ. (1 Tim. 1:12-16) Hiɛsɔɔ ni ená yɛ enɛ he lɛ tsirɛ lɛ ni ekɛ ekãa tsu esɔɔmɔ nitsumɔ lɛ. Nɔ ni fata nibii ni Paulo tswa efai shi akɛ ebaashi lɛ ahe ji etsutsu shihilɛ gbonyo lɛ. Wɔ hu kɛ́ wɔha wɔhiɛ hi mɔbɔnalɛ ni Yehowa ejie kpo etsɔɔ wɔ lɛ nɔ lɛ, wɔfeŋ yeyeeye fe nine yɛ wɔtsutsu tɔmɔi ni wɔnyɛŋ wɔtsake lɛ ahe, ní no aha wɔhewalɛ fɛɛ atã. Wɔbaanyɛ wɔkɛ hewalɛ ni wɔyɔɔ lɛ asɔmɔ Yehowa ŋmɛnɛ.\n18. (a) Mɛni baaba kɛ́ wɔkɛ mlifu kɛ dɔlɛ susu kãmɔ ko ni akɛha wɔ be ko ni eho lɛ he? (b) Te wɔɔfee tɛŋŋ wɔkɛ Salomo ŋaawoo ni kɔɔ kãmɔ toiboo he lɛ atsu nii lɛ?\n18 Kãmɔ ni mli wa. Ni kɛ́ ekolɛ wɔkɛ mlifu kɛ dɔlɛ miisusu kãmɔ ko ni akɛha wɔ be ko ni eho lɛ he hu? Enɛ baanyɛ aha wɔpiŋ ni wɔgbɔjɔ hu—ni ebaaha ‘wɔnijiaŋ aje wui.’ (Heb. 12:5) Kɛ́ wɔbu kãmɔ lɛ “nɔ ko bibioo” ni no hewɔ lɛ wɔkpoo, loo wɔkpɛlɛ nɔ ni ‘wɔnijiaŋ je wui’ yɛ sɛɛ mli lɛ, fɛɛ ekome ni—wɔŋmɛɛɛ gbɛ ni kãmɔ lɛ aye abua wɔ. Ebaafee nɔ ni hi jogbaŋŋ akɛ wɔɔbo Salomo ŋaawoo lɛ toi, akɛ: “Mɔ tsɔsemɔ mli waa, kaaŋmɛɛ he! Okɛto jogbaŋŋ, shi no ji owala.” (Abɛi 4:13) Taakɛ eji yɛ tsɔne kudɔlɔ ni kɛ gbɛ nɔ okadii tsuɔ nii lɛ gbɛfaŋ lɛ, nyɛhaa wɔkpɛlɛa kãmɔ nɔ, wɔkɛtsu nii, koni wɔya wɔhiɛ.—Abɛi 4:26, 27; nyɛkanea Hebribii 12:12, 13.\n19. Mɛɛ gbɛ nɔ wɔbaanyɛ wɔkase Habakuk kɛ Yeremia hemɔkɛyeli lɛ?\n19 Jalɛsane ni ayeee loo nɔ ni tamɔ jalɛsane ni ayeee. Ekolɛ bei komɛi lɛ wɔbaanu he taakɛ gbalɔ Habakuk, mɔ ni bolɔ etsɛ Yehowa kɛha jalɛsaneyeli, akɛni enuuu nɔ hewɔ ni Yehowa eŋmɛ nibii komɛi ni ehiii lɛ agbɛ lɛ nu he lɛ. (Hab. 1:2, 3) Ehe miihia waa akɛ wɔɔkase hemɔkɛyeli ni gbalɔ nɛɛ yɔɔ lɛ, ewie akɛ: “Shi mi lɛ, manya yɛ Yehowa mli, mimli aaafili mi yɛ miyiwalaheremɔ Nyɔŋmɔ lɛ mli!” (Hab. 3:18) Taakɛ Yeremia ni hi shi yɛ blema lɛ fee lɛ, kɛ́ ‘wɔkɛ wɔhiɛ fɔ̃’ Yehowa, Nyɔŋmɔ ni yeɔ jalɛsane lɛ ‘nɔ’ kwraa kɛmɔ shi lɛ, wɔbaanyɛ wɔná nɔmimaa akɛ ebaatsu nɔ fɛɛ nɔ he nii yɛ be ni sa mli.—Yaafo 3:19-24.\n20. Te wɔɔfee tɛŋŋ wɔtsɔɔ akɛ ‘wɔkaiɔ Lot ŋa lɛ’?\n20 Wɔyɛ bei ni sa kadimɔ waa mli. Nibii ni yɔɔ naakpɛɛ miiya nɔ, ni babaoo hu jwere wɔhiɛ. Nyɛhaa wɔteŋ mɔ fɛɛ mɔ kɛ Yehowa gbɛjianɔtoo lɛ anyiɛa kpaakpa. Nyɛhaa wɔkɛ Ŋmalɛ naa ŋaawoo akɛ, wɔkwɛ wɔhiɛ tɛ̃ɛ shi jeee nibii ni yɔɔ sɛɛ lɛ atsua nii. Nakai ni wɔɔfee lɛ tsɔɔ akɛ ‘wɔkaiɔ Lot ŋa lɛ’!\n^ kk. 12 Hela wiemɔ ni atsɔɔ shishi yɛ biɛ akɛ “tumu nɔ nii” lɛ hu tsɔɔ “nɔ ko ni ashɛrɛ ashwie aha gbeei,” “sɛbo,” loo “wamɔ.” Biblia he nilelɔ ko kɛɛ wiemɔ ni Paulo kɛtsu nii nɛɛ tsɔɔ “nɔ ko ni mɔ ko nyaŋeɔ ni eehi kwraa, ní he bɛ sɛɛnamɔ, ní esumɔɔɔ akɛ enaa dɔŋŋ.”


Yehoiada Fee Ekãa Ni Ebu Maŋtsɛ Yehoash He | Biblia Mli Nikasemɔi Kɛhã Gbekɛbii\nYehoiada Fee Ekãa\nYezebel yɛ biyoo ko ni yitsoŋ wa tamɔ lɛ pɛpɛɛpɛ. Atsɛɔ lɛ Atalia, ni ekɛ Yuda maŋtsɛ lɛ bote gbalashihilɛ mli. Be ni maŋtsɛ lɛ gbo lɛ, amɛbinuu baye maŋ lɛ nɔ. Shi be ni Atalia binuu lɛ gbo lɛ, lɛ diɛŋtsɛ ewó ehe Yuda maŋnyɛ. Kɛkɛ ni egbe mɛi fɛɛ ni esusuɔ akɛ amɛbaanyɛ amɛkɛ lɛ apele maŋtsɛyeli lɛ he lɛ. Egbe lɛ diɛŋtsɛ enabii po. Mɔ fɛɛ mɔ she lɛ gbeyei.\nOsɔfonukpa Yehoiada kɛ eŋa Yehosheba na nibii gbohii ni Atalia feɔ lɛ. No hewɔ lɛ, amɛkɛ Atalia nabii lɛ ateŋ mɔ kome ni atsɛɔ lɛ Yoash lɛ yato. Amɛkwɛ lɛ yɛ sɔlemɔ shĩa lɛ. Eji amɔ amɛ kulɛ, abaagbe amɛ.\nBe ni Yoash ye afii kpawo lɛ, Yehoiada bua asafoiatsɛmɛi lɛ kɛ Levibii lɛ fɛɛ anaa, ni ekɛɛ amɛ akɛ: ‘Nyɛdamɔa sɔlemɔ shĩa lɛ shinai lɛ anaa, ni nyɛkahãa mɔ ko mɔ ko baa sɔlemɔ shĩa lɛ mli.’ No sɛɛ lɛ, Yehoiada wó Yoash Yuda maŋtsɛ, ni ekɛ maŋtsɛ fai bu lɛ. Kɛkɛ ni Yudabii lɛ kɛ gbee ni wa bo amɛkɛɛ: ‘Maŋtsɛ yi aná wala!’\nMaŋnyɛ Atalia nu bolɔmɔ lɛ ni esha foi kɛtee sɔlemɔ shĩa lɛ. Be ni ena maŋtsɛ hee lɛ, ebo akɛ: “Akpaŋ miyi nɔ! Akpaŋ miyi nɔ!” Asafoiatsɛmɛi lɛ mɔ lɛ. Amɛkɛ lɛ shi sɔlemɔ shĩa lɛ ni amɛyagbe lɛ. Shi te abaafee tɛŋŋ ahã maŋbii lɛ akpa amagajamɔ kɛ nibii gbohii krokomɛi ni Atalia hã amɛbɔi feemɔ lɛ?\nYehoiada ye ebua maŋbii lɛ ni amɛkɛ Yehowa kpaŋ kpaŋmɔ ko. Yɛ kpaŋmɔ lɛ mli lɛ, amɛwo Yehowa shi akɛ lɛ pɛ amɛbaajá. Yehoiada hã amɛkumɔ Baal sɔlemɔ shĩa lɛ ni amɛjwara amagai lɛ. Ehã osɔfoi lɛ kɛ Levibii lɛ bɔi nitsumɔ yɛ Yehowa sɔlemɔ shĩa lɛ ekoŋŋ, koni mɛi lɛ abajá Yehowa yɛ jɛmɛ. Kɛfata he lɛ, ehã bulɔi damɔ sɔlemɔ shĩa lɛ shinai lɛ anaa, koni mɛi ni esaaa akɛ amɛboteɔ mli lɛ akabote mli. Kɛkɛ ni Yehoiada kɛ asafoiatsɛmɛi lɛ kɛ Yoash tee maŋtsɛ shĩa lɛ ni amɛkɛ lɛ yata maŋtsɛ sɛi lɛ nɔ. Yudabii lɛ amii shɛ amɛhe waa. Atalia yitsoŋwalɔ lɛ bɛ ní ekɛ Baal jamɔ baagba amɛnaa dɔŋŋ. Agbɛnɛ lɛ, amɛbaanyɛ amɛsɔmɔ Yehowa jogbaŋŋ. Ani oona bɔ ni Yehoiada ekãa lɛ ye ebua mɛi babaoo?\n“Nyɛkashea mɛi ni gbeɔ gbɔmɔtso lɛ shi amɛnyɛŋ susuma lɛ amɛgbe lɛ gbeyei; moŋ lɛ, nyɛshea mɔ ni baanyɛ akpãtã susuma lɛ kɛ gbɔmɔtso lɛ fɛɛ hiɛ yɛ Gehena lɛ gbeyei.”—Mateo 10:28\nSanebimɔi: Mɛni Yehoiada fee ni tsɔɔ akɛ eyɛ ekãa? Ani Yehowa baanyɛ aye abua bo ni bo hu ofee ekãa?\n2 Maŋtsɛmɛi 11:1–12:12; 2 Kronika 21:1-6; 22:10-12; 23:1–24:16\nKɛmaje Mɔ Ko Kɛmaje Mɔ Ko Yehoiada Fee Ekãa\nlfb nikasemɔ 53 bf. 128-129


NUAWƆ O Afrikaans Albanian Amharic Arabic Armenian Aymara Bengali Bicol Bislama Bulgarian Cambodian Catalan Cebuano Chichewa Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chuvash Cibemba Croatian Czech Danish Drehu Dutch Efik English Estonian Ewe Finnish French Ga Garifuna Georgian German Greek Guarani Gujarati Haitian Creole Hebrew Hiligaynon Hindi Hmong (White) Hungarian Igbo Iloko Indonesian Isoko Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisiei Kisonge Kongo Korean Krio Kwangali Kwanyama Lingala Lithuanian Luganda Lunda Luo Macedonian Malagasy Malayalam Maltese Mam Marathi Maya Mazatec (Huautla) Mixe Moore Myanmar Nahuatl (Central) Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Polish Portuguese Punjabi Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tamil Tatar Telugu Thai Tigrinya Tiv Tlapanec Tshiluba Tsonga Turkish Twi Ukrainian Umbundu Urdu Venda Vietnamese Wallisian Wayuunaiki Wolaita Xhosa Zande Zulu\n“Nyɛ o nyɛ ŋ yeema pɛ, dimul la tuŋ, I cho wa a kɔl kɛndɛ le num ndu tosal lo.” Ma kiisaŋ le suɛi waa ndoo dimioo o miallo lo, ɔɔ o wana nya siiniaŋ lapi le wo. Kɛ o chaaŋ num lo ndu, kiisaŋ o kiisaŋ ve num le ndu i waa ndoo dimullo le. Chaŋyaŋ choŋnaŋ kpɛɛluŋ ndoŋ, mi yeemɛi wa nda le tosaa nyɛ chaaŋ nda dimul nda wo.\nBaabuiyo chɔm maa lɔɔlɔɔ mi Chɛhowa tosa nyɛ o sina maa mbo nɛŋi wanaa nduaa kɔllo wo. Le tamaseliiyo, mi masaa Deeve, o ndoo tuei chaŋyɛi yeela a Mɛlɛka wo dimi aa, “Oo Chɛhowa Mɛlɛka nuu, sɔɔŋ ŋ tosa woŋ cho bɔɔ. Walta numnda kɔŋdɔfiltaŋ, a sɔɔŋ ŋ kɛɛsiaa le tosaa le naa woŋ, ŋ cho bɔɔ. . . . Nduyɛ ŋ chii muŋ chɔm te!” (Chondei 40:5, NW) O fulawɔ bɛɛ okoŋ kɔɔli, mi Chɛhowa tosa vɛlɛ pɛŋ nyɛ le wanaa sina wɔ ndu le wa kɔllo nɛŋioo. ‘Mbo ke nda nyɛdiaa. Mbo tosa ma sɔla kɔl kɛndɔɔ.’—Walta Wanaa Chiisuaa 14:17.\nŊ naŋ kɔl le wanaa naŋ kaala, miŋ nɔ bɛɛleŋ le nda wa nyɔɔŋ tosallo\nLe mɛɛ Chɛhowa nɔ yeemɛi le tosaa nyɛ nɛŋi acheleŋnda kɔllo yɛ, icho suɛi kɛndɛ le mi wanaa yeema ma simnuŋ chaaŋaa Mɛlɛkaa wa tosa sɔɔŋ mbo “naŋ kɔl.” (Talelaŋ 27:11, NW) Kɛ yɛɛ kpeekpei num nɔla yɛ ma tosa mi Mɛlɛka naŋ kɔl? “La puɛɛnuŋ le waŋnda kɛndɛi tosallo le. Nduyɛ la piɔviaŋ nyɛm nya nɔ woŋ nya wanaa cho o bala havɛilaŋ niŋ nda. Salala Mɛlɛka hini kɔl laŋ la cho laŋ ni.” (Hibuluiya 13:16) Baa hoo chɔm ni maa waŋnda sɔɔŋ kɛndɔŋ tosallo, a nda nyɔɔŋ kioo kinɛi yeemaŋ ni le Chɛhowa nɛŋioo kɔl?\nBaabuiyo dimi aa, “Le wana o wana ma nɔla ma nɛŋi Mɛlɛka kɔl mɛɛ ma nɔ tiindaŋndo o ndu niŋ.” (Hibuluiya 11:6) Icho suɛi sɔvɛ le sinaa maa mɛɛ mi “Ebilaham duau tiindaŋndo o Chɛhowa niŋ,” malaŋ, “Chɛhowa veelu ndu aa chaaŋ nuu.” (Chemisi 2:23, NW) Mi Chiisu bɛɛ kindila nyɛ yeemaŋ le “tiindaŋndo dɔuwɔɔ o Mɛlɛka niŋ” ndo te ŋ yeema pɛ mi sala Mɛlɛkaa wa naa choo. (Chɔŋ 14:1) Mɛɛ vɛɛ ŋ nɔla yɛ ma sɔla tiindaŋ Mɛlɛka yeema wanaa o sɔɔŋguŋ ndupila ikɛiya? A kandu a Diom ndɔɔ pɛɛkoo lɔɔlɔɔ. Le hei tosaa, a cho sɔla kɔlkaloo “le mi la sina nyɛ o nyɛ o yeema nya le mi la tosa.” Nduyɛ, ma pɛɛku le tosaa “nyɛ nɛŋi ndu kɔl lo pɛŋgu o pɛŋgu” wo. O hei niŋ, mɛɛ ŋ hiau lachi a kɔlkaloo sɔlaa a Chɛhowa okɔɔ fau, vɛlɛ a sawala ndɔla ŋ pɛɛku laŋ dɔuwɔɔ o wali niŋ, lende ko ŋ chɔɔlu tiindaŋndo dɔuwɔɔ o ndu niŋ ni, nduyɛ mbo chɔɔlu num sɔɔŋguu ikɛi kpɛɛluŋ.—Kolosiaŋnda 1:9, 10.\nSɔɔŋ sala yaa mala num ma suuŋguu Mɛlɛka ikɛi kpɛɛluŋ.


1 Petro 5 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ\nPetro Klɛŋklɛŋ Wolo Lɛ 5:1-14\nNyɛshɛrɛa nibii ni hãa nyɛyeɔ nyɛtsui lɛ fɛɛ nyɛshwiea Nyɔŋmɔ nɔ (7)\n5 No hewɔ lɛ, asafoŋ onukpai ni yɔɔ nyɛteŋ lɛ, mi hu ni miji asafoŋ onukpa, Kristo amanehului lɛ ahe odasefonyo kɛ mɔ ni baaná anunyam ni abaajie lɛ kpo lɛ mli gbɛfaŋnɔ lɛ,+ miikpa amɛ fai* akɛ: 2 Nyɛkwɛa Nyɔŋmɔ tooku+ ni yɔɔ nyɛshishi lɛ nɔ tamɔ tookwɛlɔi feɔ lɛ, ni nyɛsɔmɔa akɛ nɔkwɛlɔi,* jeee tamɔ nɔ ni aanyɛ nyɛnɔ, shi moŋ nyɛjɛa nyɛsuɔmɔ mli nyɛfea nakai yɛ Nyɔŋmɔ hiɛ;+ ni jeee yɛ sɛɛnamɔ gbonyo hewɔ hu,+ shi moŋ tsuijurɔ naa; 3 jeee akɛ mɛi ni yeɔ Nyɔŋmɔ tooku, ni ji egboshinii lɛ anɔ akɛ nuŋtsɔmɛi,+ shi moŋ nyɛfea nɔkwɛmɔnɔ nyɛhãa tooku lɛ.+ 4 Ni kɛ́ ajie tookwɛlɔnukpa+ lɛ kpo lɛ, nyɛnine baashɛ anunyam akekere ni fiteee lɛ nɔ.+ 5 Nakai nɔŋŋ nyɛ oblahii lɛ, nyɛbaa nyɛhe shi nyɛwoa hii onukpai lɛ* ashishi.+ Shi nyɛ fɛɛ lɛ, nyɛwoa heshibaa* yɛ nyɛkɛ nyɛhe shãramɔ mli, ejaakɛ Nyɔŋmɔ tsĩɔ henɔwolɔi anaa, shi edroɔ heshibalɔi.+ 6 No hewɔ lɛ, nyɛbaa nyɛhe shi yɛ Nyɔŋmɔ nine ni wa lɛ shishi, koni ewó nyɛnɔ yɛ be ni sa mli,+ 7 be mli ni nyɛshɛrɛɔ nibii ni hãa nyɛyeɔ nyɛtsui* lɛ fɛɛ nyɛshwieɔ enɔ lɛ,+ ejaakɛ ejwɛŋɔ nyɛhe.+ 8 Nyɛhiɛ ahia nyɛhe nɔ be fɛɛ be, nyɛkwɛa nyɛhe nɔ jogbaŋŋ!+ Nyɛhenyɛlɔ, Abonsam lɛ, nyiɛ tamɔ jata ni miihũu, ni eetao mɔ ko emi.+ 9 Shi nyɛdamɔa shi shiŋŋ yɛ hemɔkɛyeli lɛ mli nyɛtsĩa lɛ gbɛ,+ ejaakɛ nyɛle akɛ nakai amanehului lɛ nɔŋŋ nyɛnyɛmimɛi asafo muu lɛ fɛɛ* ni yɔɔ je lɛ mli lɛ hu kɛkpeɔ.+ 10 Shi be ni nyɛna amanehulu fioo sɛɛ lɛ, dromɔ fɛɛ Nyɔŋmɔ lɛ diɛŋtsɛ, mɔ ni tsɛ nyɛ kɛba enaanɔ anunyam+ lɛ mli yɛ ekome ni nyɛkɛ Kristo efee lɛ hewɔ lɛ, baagbe nyɛtsɔsemɔ lɛ naa. Ebaahã nyɛhe awa,+ ebaawaje nyɛ,+ ebaahã nyɛnaji amɔmɔ shi jogbaŋŋ. 11 Lɛ enɔ ji hewalɛ lɛ kɛmiiya naanɔ. Amen. 12 Mitsɔ Silvano,*+ nyɛmi ni mibuɔ lɛ akɛ anɔkwafo lɛ nɔ miŋma nyɛ wiemɔi fioo nɛɛ bɔ ni afee ni mikɛwo nyɛ hewalɛ ni mikɛye odase kɛ hiɛdɔɔ akɛ enɛ ji Nyɔŋmɔ anɔkwa dromɔ lɛ. Nyɛdamɔa shi shiŋŋ yɛ mli. 13 Yoo* ni yɔɔ Babilon lɛ, mɔ ni ahala lɛ tamɔ nyɛ nɔŋŋ lɛ, miiŋa nyɛ, ni mibi Marko+ hu miiŋa nyɛ. 14 Nyɛŋaŋaa nyɛhe kɛ suɔmɔ naashɔmɔ. Toiŋjɔlɛ ahã nyɛ, nyɛ mɛi fɛɛ ni kɛ Kristo efee ekome lɛ.\n^ Loo “miiwie miitsɔɔ amɛ.”\n^ Loo “nyɛkwɛa tooku lɛ nɔ jogbaŋŋ.”\n^ Loo “asafoŋ onukpai lɛ.”\n^ Loo “nyɛwoa heshibaa jwɛŋmɔ; nyɛkɛ heshibaa (loo heshibaa jwɛŋmɔ) aŋmɔa nyɛhɛ.”\n^ Loo “nyɛshɛrɛɔ nyɛgbeyeishemɔi; nyɛshɛrɛɔ nyɛnaagbai.”\n^ Greek sht. ŋm., “nyɛnyɛmifeemɔ.”


Hebribii 2 | Kanemɔ Biblia Lɛ Yɛ Biɛ | Jeŋ Hee Shishitsɔɔmɔ (1984)\nAŋɔ nibii fɛɛ awo Yesu shishi (5-9)\n2 No hewɔ ni esa akɛ wɔkɛ wɔjwɛŋmɔ ama nibii ni wɔnuɔ lɛ anɔ jogbaŋŋ fe bɔ ni wɔfeɔ daa lɛ, koni wɔkakplaŋ kɔkɔɔkɔ. 2 Ejaakɛ kɛ́ wiemɔ ni atsɔ ŋwɛibɔfoi anɔ awie lɛ fee nɔ ni ma shi shiŋŋ, ni akɛ toigbalamɔ ni ja hã yɛ mlatɔmɔ fɛɛ mlatɔmɔ kɛ toigbele fɛɛ toigbele he lɛ, 3 te wɔbaafee tɛŋŋ wɔjo toigbalamɔ naa foi lɛ, kɛji wɔku wɔhiɛ wɔshwie nɛkɛ yiwalaheremɔ kpele nɛɛ nɔ? Ejaakɛ wɔ-Nuŋtsɔ lɛ nɔ atsɔ abɔi he wiemɔ, ni mɛi ni nu nɔ ni ewie lɛ hu ma nɔ mi amɛhã wɔ, 4 ni Nyɔŋmɔ hu kɛ okadii kɛ naakpɛɛ nii* kɛ hewalɛ nitsumɔi srɔtoi kɛ mumɔ krɔŋkrɔŋ lɛ ní eja ehã yɛ esuɔmɔ naa lɛ hu miiye odase miishi nɔ. 5 Ejaakɛ jeee ŋwɛibɔfoi ashishi eŋɔ shikpɔŋ ni baaba, ní wɔwieɔ he lɛ ewo. 6 Shi odasefonyo ko wie yɛ he ko akɛ: “Mɛni ji gbɔmɔ ní ohãa ehiɔ ojwɛŋmɔŋ, aloo gbɔmɔ bi ní osusuɔ ehe? 7 Ohã eba shi fioo fe ŋwɛibɔfoi; okɛ anunyam kɛ woo fi lɛ akekere, ni owó lɛ oto oninenaa nitsumɔi lɛ anɔ. 8 Oŋɔ nibii fɛɛ owo enajiashi.” Kɛ́ akɛɛ Nyɔŋmɔ ŋɔ nibii fɛɛ ewo eshishi lɛ, etsɔɔ akɛ, eshwɛɛɛ nɔ ko nɔ ko ni eŋɔwooo eshishi. Shi amrɔ nɛɛ, wɔnaaa akɛ nibii fɛɛ yɛ eshishi. 9 Shi wɔnaa Yesu, mɔ ni ahã eba shi fioo fe ŋwɛibɔfoi lɛ, ní amrɔ nɛɛ akɛ anunyam kɛ woo efi lɛ akekere, ejaakɛ ena amanehulu kɛtee gbele mli lɛ koni yɛ Nyɔŋmɔ duromɔ naa lɛ esa enaa gbele ehã mɔ fɛɛ mɔ. 10 Ejaakɛ esa jogbaŋŋ akɛ, mɔ hewɔ ni nibii fɛɛ yɔɔ kɛ mɔ nɔ ni nibii fɛɛ tsɔ kɛba lɛ, bɔ ni afee ní eŋɔ bii babaoo kɛba anunyam mli lɛ, ehã amɛyiwalaheremɔ lɛ Hiɛnyiɛlɔ-Nukpa lɛ tsɔ amanehului amli koni eye emuu. 11 Ejaakɛ mɔ ni tsuɔ mɛi ahe lɛ kɛ mɛi ni atsuɔ amɛhe lɛ fɛɛ jɛ mɔ kome mli, ni no hewɔ lɛ, efeee lɛ hiɛgbele akɛ ebaatsɛ amɛ nyɛmimɛi, 12 taakɛ ekɛɛ akɛ: “Majaje ogbɛ́i lɛ matsɔɔ minyɛmimɛi lɛ; asafo teŋ malá majie oyi yɛ.” 13 Ni asaŋ: “Maŋɔ mihiɛ mafɔ̃ enɔ.” Ni asaŋ: “Naa! Mi kɛ gbekɛbii bibii ní Yehowa* ŋɔhã mi lɛ.” 14 No hewɔ lɛ, akɛni “gbekɛbii bibii” lɛ hiɛ heloo kɛ lá hewɔ lɛ, nakai nɔŋŋ lɛ hu eŋɔ nomɛi nɔŋŋ eko tamɔ amɛ, koni etsɔ egbele lɛ nɔ ekpãtã mɔ ni baanyɛ agbe mɔ, ni ji Abonsam lɛ hiɛ, 15 koni mɛi ni gbele gbeyeishemɔ hã amɛtsɔmɔ nyɔji yɛ amɛwala be fɛɛ mli lɛ, ehã amɛye amɛhe.* 16 Ejaakɛ yɛ anɔkwale mli lɛ, jeee ŋwɛibɔfoi eyeɔ ebuaa lɛ, shi moŋ eeye eebua Abraham seshi* lɛ. 17 No hewɔ lɛ, ehe bahia ni etsɔ tamɔ ‘enyɛmimɛi’ lɛ yɛ gbɛ fɛɛ gbɛ nɔ, koni etsɔ osɔfonukpa mɔbɔnalɔ kɛ anɔkwafo yɛ nibii ni kɔɔ Nyɔŋmɔ he lɛ amli, bɔ ni afee ni eŋɔ kpatamɔ afɔle* ehã yɛ mɛi lɛ ahe eshai lɛ ahewɔ. 18 Ni akɛni lɛ diɛŋtsɛ lɛ, be ni aaka lɛ lɛ ena amanehulu hewɔ lɛ, enyɛɔ eyeɔ ebuaa mɛi ni aaka amɛ lɛ.\n^ Aloo “ekpɔ̃ amɛ.”


Nyɔŋmɔ Maŋtsɛyeli lɛ Baabule Ehenyɛlɔi lɛ Ashishi | Nyɔŋmɔ Maŋtsɛyeli Lɛ\nNibii ni Baatsɔ Harmagedon Ta lɛ Hiɛ\n1, 2. (a) Mɛɛ nibii tsɔɔ akɛ wɔ-Maŋtsɛ lɛ bɔi nɔyeli kɛjɛ afi 1914 tɔ̃ɔ? (b) Mɛni he wɔbaasusu yɛ yitso nɛɛ mli?\nNIBII ni Nyɔŋmɔ Maŋtsɛyeli lɛ enyɛ etsu yɛ ehenyɛlɔi lɛ ateŋ ni wɔsusu he nɛɛ ewaje wɔhemɔkɛyeli lɛ waa diɛŋtsɛ. (Lala 110:2) Wɔ-Maŋtsɛ lɛ ená shiɛlɔi babaoo ni jɛɔ amɛsuɔmɔŋ amɛshiɛɔ. Etsuu esɛɛnyiɛlɔi lɛ ahe yɛ mumɔŋ kɛ jeŋba mli, ni ehã amɛfee tsakemɔi. Kɛfata he lɛ, yɛ mɔdɛŋ ni Maŋtsɛyeli lɛ henyɛlɔi lɛ bɔɔ koni amɛgbala wɔmli lɛ fɛɛ sɛɛ lɛ, wɔkahe wɔfee ekome ŋmɛnɛ yɛ je lɛŋ fɛɛ. Enɛ kɛ nibii krokomɛi ni Maŋtsɛyeli lɛ etsu ni wɔsusu he lɛ fɛɛ hãa wɔnáa nɔmimaa akɛ, kɛjɛ afi 1914 tɔ̃ɔ ni wɔ-Maŋtsɛ lɛ bɔi nɔyeli yɛ Maŋtsɛyeli lɛ henyɛlɔi lɛ ateŋ.\n2 Maŋtsɛyeli lɛ baatsu nibii ni yɔɔ naakpɛɛ po fe enɛɛmɛi yɛ wɔsɛɛ be ni kã wɔhiɛ nɔŋŋ lɛ mli. ‘Ebaaba ebajwara’ ehenyɛlɔi lɛ ní ‘ekpãta amɛhiɛ’ kwraa. (Mat. 6:10; Dan. 2:44) Shi dani nakai be lɛ baashɛ lɛ, nibii krokomɛi ni sa kadimɔ waa baaya nɔ. Mɛɛ nibii ji no? Biblia mli gbalɛi ehã nakai sanebimɔ lɛ hetoo. Hã wɔpɛi gbalɛi nɛɛ ekomɛi amli wɔkwɛ nibii ni kãmɔ wɔhiɛ lolo.\nNibii ni kɛ́ Eba Nɔŋŋ lɛ ‘Hiɛkpãtamɔ lɛ Baaba Trukaa’\n3. Mɛni ji klɛŋklɛŋ shihilɛ ni wɔmɛɔ koni eba mli lɛ?\n3 Amɛbaakɛɛ akɛ toiŋjɔlɛ yɛ. Bɔfo Paulo wie klɛŋklɛŋ shihilɛ ni wɔmɛɔ koni eba lɛ he yɛ wolo ni eŋma eyahã Tesalonikabii lɛ mli. (Kanemɔ 1 Tesalonikabii 5:2, 3.) Yɛ wolo nɛɛ mli lɛ, Paulo tsĩ “Nuŋtsɔ [Yehowa] gbi” lɛ, ni baaje shishi kɛ “Babilon kpeteŋkpele” lɛ tutuamɔ lɛ tã. (Kpoj. 17:5) Kɛ̃lɛ, kɛ́ eshwɛ fioo kɛkɛ ni Yehowa gbi lɛ baaje shishi lɛ, majimaji lɛ baakɛɛ, ‘Toiŋjɔlɛ yɛ ni wɔyɛ shweshweeshwe!’ Enɛ baanyɛ afee wiemɔ ni abaawie lɛ shi kome loo wiemɔi ni sa kadimɔ ni abaawie kɛtsara nɔ. Ani jamɔŋ hiɛnyiɛlɔi lɛ fata mɛi ni baawie sane nɛɛ ahe? Akɛni amɛji je nɛɛ fã hewɔ lɛ, eeenyɛ efee akɛ amɛbaafata jeŋmaji lɛ ahe kɛkɛɛ akɛ, ‘toiŋjɔlɛ yɛ.’ (Yer. 6:14; 23:16, 17; Kpoj. 17:1, 2) Toiŋjɔlɛ kɛ shweshweeshwe wiemɔ ni abaajaje nɛɛ baafee okadi ni tsɔɔ akɛ Yehowa gbi lɛ miihe aje shishi. Nyɔŋmɔ Maŋtsɛyeli lɛ henyɛlɔi lɛ ‘ahe ejeŋ mli kɔkɔɔkɔ.’\n4. Kɛ́ wɔnu nɔ ni Paulo gba akɛ abaakɛɛ akɛ, toiŋjɔlɛ yɛ ni wɔyɛ shweshweeshwe lɛ shishi jogbaŋŋ lɛ, mɛɛ sɛɛ wɔbaaná?\n4 Kɛ́ wɔnu nɔ ni gbalɛ nɛɛ tsɔɔ lɛ shishi jogbaŋŋ lɛ, mɛɛ sɛɛ wɔbaaná? Paulo kɛɛ akɛ: “Nyɛbɛ duŋ mli, ní gbi lɛ aaabati nyɛ shi tamɔ julɔ.” (1 Tes. 5:3, 4) Wɔtamɔɔɔ mɛi krokomɛi lɛ, wɔle bɔ ni nibii ni yaa nɔ amrɔ nɛɛ naa baayakpa ahã. Mɛɛ gbɛ nɔ tuuntu gbalɛ ni kɔɔ toiŋjɔlɛ kɛ shweshweeshwe he lɛ baatsɔ aba mli? Esa akɛ wɔgbe diŋŋ wɔkwɛ bɔ ni nibii anáa baayakpa ahã. No hewɔ lɛ, “nyɛhãa wɔshia kpe ni wɔhiɛ akãa shi.”—1 Tes. 5:6; Zef. 3:8.\nAmanehulu Babaoo lɛ Baaje Shishi\n5. Mɛni baaje ‘amanehulu kpeteŋkpele’ lɛ shishi?\n5 Abaatutua jámɔ. Kaimɔ akɛ Paulo ŋma akɛ: ‘Ejaakɛ be mli ni amɛaakɛɛ akɛ: Toiŋjɔlɛ yɛ ni wɔyɛ shweshweeshwe! lɛ, no mli nɔŋŋ hiɛkpãtamɔ aaabatua amɛ trukaa.’ Bɔ ni kɛ srawa gba nɔŋŋ lɛ ŋwɛishiimɔ ni naa wa waa nyiɛɔ sɛɛ lɛ, nakai nɔŋŋ kɛ́ akɛɛ ‘toiŋjɔlɛ yɛ ni wɔyɛ shweshweeshwe’ lɛ, ‘hiɛkpãtamɔ baaba ebatua amɛ trukaa.’ Mɛni hiɛ abaakpãta lɛ? Abaakpãta “Babilon Kpeteŋkpele lɛ,” ni ji amale jamɔi fɛɛ ni yɔɔ je lɛ mli, ni ale lɛ hu akɛ “yoo ajwamaŋ” lɛ hiɛ klɛŋklɛŋ. (Kpoj. 17:5, 6, 15) Kristendom kɛ amale jamɔ gbɛjianɔtoi krokomɛi fɛɛ ahiɛkpãtamɔ lɛ baafee ‘amanehulu kpeteŋkpele’ lɛ shishijee. (Mat. 24:21; 2 Tes. 2:8) Nifeemɔ nɛɛ baati mɛi babaoo shi trukaa. Mɛni hewɔ? Ejaakɛ kɛyashi nakai be lɛ baashɛ lɛ, yoo ajwamaŋ lɛ baana ehe akɛ “maŋnyɛ” ní ‘yeŋ awerɛho kɔkɔɔkɔ.’ Shi trukaa lɛ, ebaayɔse akɛ ehiɛnɔkamɔ lɛ efee shwɛm. Abaajie lɛ yɛ shihilɛ mli oyayaayai oookɛɛ eba lɛ “gbi kome” pɛ.—Kpoj. 18:7, 8.\n6. Namɔ loo mɛni baatutua “Babilon Kpeteŋkpele lɛ”?\n6 Namɔ loo mɛni baatutua “Babilon Kpeteŋkpele lɛ”? ‘Kooloo ko kɛ ekolontoi nyɔŋma.’ Kpojiemɔ wolo lɛ tsɔɔ mli akɛ, kooloo lɛ damɔ shi kɛhã Jeŋmajiaŋ Ekomefeemɔ lɛ. Akolontoi nyɔŋma lɛ damɔ shi kɛhã maŋkwramɔ hewalɛi fɛɛ ni fĩɔ “kooloo ni tsuɔ tamɔ muneele” lɛ sɛɛ lɛ. (Kpoj. 17:3, 5, 11, 12) Te tutuamɔ nɛɛ naa baawa ahã tɛŋŋ? Maji ni yɔɔ Jeŋmajiaŋ Ekomefeemɔ lɛ mli lɛ baafee yoo ajwamaŋ lɛ amaŋfɔ, amɛbaaye eloo, ni ‘amɛkɛ la baashã lɛ’ kwraa.—Kanemɔ Kpojiemɔ 17:16. *\n7. Mɛɛ gbɛ nɔ Yesu wiemɔi ni yɔɔ Mateo 24:21, 22 lɛ ná emlibaa yɛ klɛŋklɛŋ afii 100 Ŋ.B., ni mɛɛ mlibaa amɛbaaná wɔsɛɛ?\n7 Abaafo gbii lɛ anɔ. Wɔ-Maŋtsɛ lɛ tsɔɔ nɔ ni baaba nakai beaŋ yɛ amanehulu babaoo lɛ mli. Yesu kɛɛ akɛ: “Mɛi ni ahala lɛ ahewɔ lɛ abaafo no gbii lɛ anɔ kpitioo.” (Kanemɔ Mateo 24:21, 22.) Yesu wiemɔi nɛɛ ná emlibaa fioo ko yɛ afi 66 Ŋ.B. be ni Yehowa fo tutuamɔ ni Roma asraafoi lɛ kɛba Yerusalem nɔ lɛ sɛɛ lɛ. (Mar. 13:20) Nakai nifeemɔ lɛ baa Kristofoi ni yɔɔ Yerusalem kɛ Yudea lɛ awala yi. Belɛ, mɛni baaba yɛ je lɛŋ fɛɛ yɛ amanehulu kpeteŋkpele ni kã wɔhiɛ nɛɛ mli? Yehowa baatsɔ wɔ-Maŋtsɛ lɛ nɔ ‘efo’ tutuamɔ ni Jeŋmajiaŋ Ekomefeemɔ lɛ kɛbaaba jamɔi anɔ lɛ sɛɛ bɔ ni afee ni akakpãta anɔkwa jamɔ lɛ hiɛ afutu amale jamɔ. No hewɔ lɛ, abaakpãta amale jamɔ gbɛjianɔtoi lɛ fɛɛ ahiɛ, shi anɔkwa jamɔ koome lɛ baaná yibaamɔ. (Lala 96:5) Amrɔ nɛɛ, hã wɔsusu nibii ni baaya nɔ be ni amanehulu kpeteŋkpele lɛ fã nɛɛ eho etee lɛ ahe wɔkwɛ.\nNibii ni Baaba Dani Harmagedon Aba\n8, 9. Mɛɛ nibii ni sa kadimɔ ekolɛ Yesu wieɔ he lɛ, ni te mɛi baafee amɛnii yɛ nibii ni amɛbaana lɛ he amɛhã tɛŋŋ?\n8 Yesu gbalɛ ni kɔɔ naagbee gbii lɛ ahe lɛ tsɔɔ akɛ, nibii ni sa kadimɔ babaoo komɛi baaba yɛ be ni baatsɔ Harmagedon hiɛ lɛ mli. Atsĩ nibii nɛɛ amli klɛŋklɛŋ enyɔ ni wɔbaasusu he lɛ atã yɛ Mateo, Marko, kɛ Luka Sanekpakpai lɛ amli.—Kanemɔ Mateo 24:29-31; Mar. 13:23-27; Luka 21:25-28.\n9 Nibii ni baaya nɔ yɛ ŋwɛi. Yesu gba akɛ: “Hulu aaawo duŋ, ni nyɔŋtsere kpɛŋ dɔŋŋ, ni ŋulamii aaatserɛ kɛaajɛ ŋwɛi atswia shi.” Ekã shi faŋŋ akɛ, mɛi taoŋ jamɔŋ hiɛnyiɛlɔi lɛ asɛɛgbɛ kɛhã gbɛtsɔɔmɔ loo ŋaawoo dɔŋŋ. Ani no mli lɛ, Yesu miiwie naakpɛɛ nibii komɛi ni baaya nɔ yɛ ŋwɛi lɛ hu ahe? Ekolɛ nakai ni. (Yes. 13:9-11; Yoel 2:1, 30, 31) Te mɛi baafee amɛnii yɛ nibii ni amɛbaana lɛ ahe amɛhã tɛŋŋ? Amɛhe ‘baafi amɛ’ akɛni ‘amɛbaafee yeyeeye’ loo amɛnáŋ tsɔmɔhe lɛ hewɔ. (Luka 21:25; Zef. 1:17) Hɛɛ, ‘nɔ baanyɔnyɔi’ Nyɔŋmɔ Maŋtsɛyeli lɛ henyɛlɔi lɛ anɔ—‘kɛjɛ maŋtsɛmɛi anɔ kɛyashi nyɔji anɔ’—“yɛ gbeyei kɛ nibii ní baa je lɛŋ lɛ agbɛkwɛmɔ hewɔ,” ni amɛbaajo foi kɛyatao teemɔhe. Kɛ̃lɛ, amɛnaŋ teemɔhe ko ni yɔɔ shweshweeshwe ni baanyɛ ehã amɛye amɛhe kɛjɛ wɔ-Maŋtsɛ lɛ mlifu lɛ naa.—Luka 21:26; 23:30; Kpoj. 6:15-17.\n10. Mɛɛ kojomɔ Yesu baatsu he nii, ni te Nyɔŋmɔ Maŋtsɛyeli lɛ sɛɛfilɔi kɛ ehenyɛlɔi lɛ baafee amɛnii yɛ he amɛhã tɛŋŋ?\n10 Gwaŋtɛŋi kɛ abotiai lɛ amligbalamɔ. No beaŋ lɛ, abaahã Nyɔŋmɔ Maŋtsɛyeli lɛ henyɛlɔi lɛ ana nɔ ko ni baawo amɛhejaramɔ lɛ mli wu. Yesu kɛɛ akɛ: “Amɛbaana gbɔmɔ Bi lɛ akɛ eeba yɛ atatui lɛ amli kɛ hewalɛ kɛ anunyam babaoo.” (Mar. 13:26) Ŋwɛi hewalɛ ni abaajie atsɔɔ nɛɛ baafee okadi ni tsɔɔ akɛ Yesu eba koni ebagbala gbɔmɛi amli tamɔ agbalaa gwaŋtɛŋi kɛ abotiai amli lɛ. Yɛ gbalɛ nɛɛ nɔŋŋ fã ko ni kɔɔ naagbee gbii lɛ ahe lɛ mli lɛ, Yesu tsɔɔ kojomɔ ni baaya nɔ nakai beaŋ lɛ mli fitsofitso. Wɔnaa nakai sane lɛ yɛ abɛbua ni kɔɔ gwaŋtɛŋi kɛ abotiai lɛ ahe lɛ mli. (Kanemɔ Mateo 25:31-33, 46.) Yɛ kojomɔ lɛ mli lɛ, abaabu Nyɔŋmɔ Maŋtsɛyeli lɛ sɛɛfilɔi anɔkwafoi lɛ akɛ “gwaŋtɛŋi”, ni ‘amɛbaahole amɛyitsei anɔ amɛkwɛ ŋwɛi’ ejaakɛ amɛbaayɔse akɛ ‘amɛkpɔmɔ lɛ miibɛŋkɛ.’ (Luka 21:28) Kɛ̃lɛ, abaabu Maŋtsɛyeli lɛ henyɛlɔi lɛ akɛ “abotiai,” ni “amɛbaawo yara” ejaakɛ amɛbaayɔse akɛ ‘naanɔ hiɛkpãtamɔ’ ji nɔ ni mɛɔ amɛ.—Mat. 24:30; Kpoj. 1:7.\n11. Mɛni esa akɛ wɔhã ehi wɔjwɛŋmɔŋ be ni wɔsusuɔ shihilɛi ni baaba lɛ ahe lɛ?\n11 Be ni Yesu ekojo “jeŋmaji lɛ fɛɛ” egbe naa lɛ, nibii babaoo ni sa kadimɔ waa baakã he aya nɔ dani Harmagedon ta lɛ baaje shishi. (Mat. 25:32) Wɔbaasusu nibii nɛɛ ateŋ enyɔ ahe: tutuamɔ ni Gog kɛbaaba lɛ, kɛ mɛi ni afɔ amɛ mu lɛ anaabuamɔ. Be ni wɔsusuɔ nakai shihilɛi ni baaba lɛ ahe lɛ, esa akɛ wɔhã ehi wɔjwɛŋmɔŋ akɛ Nyɔŋmɔ Wiemɔ lɛ etsɔɔɔ be tuuntu ni nibii nɛɛ baaba. Anɔkwa, etamɔ nɔ ni eko baanina eko.\n12. Mɛɛ tutuamɔ ni naa wa Satan kɛbaaba Maŋtsɛyeli lɛ nɔ?\n12 Naagbee tutuamɔ ni naa wa waa. Gog ni jɛ Magog lɛ baatutua mɛi ni afɔ amɛ mu lɛ ateŋ mɛi ni eshwɛ lɛ, kɛ amɛnyɛmimɛi ni ji tooi krokomɛi lɛ. (Kanemɔ Ezekiel 38:2, 11.) Tutuamɔ nɛɛ baafee tai ni Satan kɛ mɛi ni afɔ amɛ mu lɛ ewuu kɛjɛ be ni ashɛ lɛ afɔ shikpɔŋ nɛɛ nɔ lɛ amli naagbee nɔ kwraa. (Kpoj. 12:7-9, 17) Titri lɛ, kɛjɛ be ni abɔi mɛi ni afɔ amɛ mu lɛ anaabuamɔ kɛ Kristofoi asafo ni ato shishi ekoŋŋ lɛ mli woo nɛɛ, Satan eka shii abɔ koni efite amɛmumɔŋ shweremɔ lɛ—shi, eyeko omanye kwraa. (Mat. 13:30) Kɛ̃lɛ, be ni akpãta amale jamɔ gbɛjianɔtoi lɛ fɛɛ hiɛ agbe naa, ni shihilɛ lɛ ebafee oookɛɛ Nyɔŋmɔ webii lɛ ‘bɛ gbogboi, ní amɛbɛ agbó sɛɛ adabaŋi loo agbói hu lɛ,’ Satan baasusu akɛ ehe ejɔ ehã lɛ. Ebaawo ewebii lɛ ayiŋ koni amɛkɛ amɛhewalɛ kɛ nyɛmɔi fɛɛ afã ta ashi Maŋtsɛyeli lɛ sɛɛfilɔi lɛ.\n13. Mɛni Yehowa baafee kɛbu ewebii lɛ ahe?\n13 Ezekiel tsɔɔ nɔ ni baaba lɛ mli. Gbalɛ lɛ wie yɛ Gog he akɛ: ‘Obaajɛ ojɛɛhe lɛ yɛ kooyigbɛ tɔ̃ɔ oba, bo kɛ majimaji babaoo ní fata ohe, ní amɛ fɛɛ kwa amɛtara okpɔŋɔi anɔ lɛ, asafo babaoo kɛ ta ní wa. Ni ooofã kɛaaba mimaŋ Israel nɔ, tamɔ atatu ní baaha shikpɔŋ lɛ nɔ.’ (Ezek. 38:15, 16) Mɛni Yehowa baafee yɛ tutuamɔ ni tamɔ nɔ ni anyɛŋ naa atsĩ nɛɛ he? Yehowa kɛɛ: ‘Mimli baawo la waa diɛŋtsɛ. Ni matsɛ klante kɛaaba enɔ.’ (Ezek. 38:18, 21; kanemɔ Zakaria 2:8.) Yehowa baadamɔ mli ehã etsuji ni yɔɔ shikpɔŋ lɛ nɔ lɛ kɛfã amɛhe. Enɛ baafee Harmagedon ta lɛ.\n14, 15. Mɛɛ shihilɛ ko hu ni sa kadimɔ waa baaba be ni Satan eje enaagbee tutuamɔ ni naa wa lɛ shishi?\n14 Dani wɔbaatsa nɔ wɔsusu bɔ ni Yehowa baafee efã ewebii lɛ ahe yɛ Harmagedon ta lɛ mli lɛ he lɛ, hã wɔŋmɛ wɔtsui shi fioo kɛsusu shihilɛ ko hu ni sa kadimɔ waa ni baa lɛ he. Shihilɛ nɛɛ baaba be ni naagbee tutuamɔ ni Satan kɛ ehewalɛ kɛ enyɛmɔ fɛɛ baatsu he nii lɛ eje shishi, ní Yehowa hu ebɔi ewebii lɛ ahe fãmɔ yɛ Harmagedon lɛ mli. Taakɛ wɔna yɛ kuku 11 lɛ mli lɛ, shihilɛ ni ji enyɔ lɛ ji mɛi ni afɔ amɛ mu lɛ ateŋ mɛi ni eshwɛ lɛ anaabuamɔ.\n15 Mɛi ni afɔ amɛ mu lɛ anaabuamɔ. Mateo kɛ Marko fɛɛ ŋmala sane ni Yesu wie yɛ ‘mɛi ni ahala’—Kristofoi ni akɛ mumɔ efɔ amɛ mu—lɛ ahe akɛ efata nibii ni baaba dani Harmagedon aje shishi lɛ ahe. (Kwɛmɔ kuku 7 lɛ.) Yesu wie lɛ diɛŋtsɛ ehe akɛ Maŋtsɛ, ni egba akɛ: ‘Kɛkɛ lɛ, ebaatsu ebɔfoi lɛ, ni amɛaabua ehalamɔ bii lɛ anaa kɛaajɛ kɔɔyɔi ejwɛ lɛ nɔ, kɛjɛ shikpɔŋ naagbeehe kɛyashi ŋwɛi naagbeehe.’ (Mar. 13:27; Mat. 24:31) Mɛɛ naabuamɔ nifeemɔ Yesu wieɔ he lɛ? Jeee Kristofoi ni afɔ amɛ mu lɛ ateŋ mɛi ni eshwɛ lɛ anaasɔomɔ ni baaba nɔŋŋ dani amanehulu babaoo lɛ baaje shishi lɛ he ewieɔ lɛ. (Kpoj. 7:1-3) No najiaŋ lɛ, Yesu miitsɔɔ shihilɛ ko ni baaya nɔ yɛ amanehulu babaoo ni kã wɔhiɛ lɛ mli. Belɛ, etamɔ nɔ ni abaabua mɛi ni afɔ amɛ mu ni yɔɔ shikpɔŋ lɛ nɔ lolo lɛ anaa kɛya ŋwɛi be ni Satan eje shishi ekɛ enaagbee tutuamɔ ni naa wa lɛ baa Nyɔŋmɔ webii lɛ anɔ lɛ.\n16. Mɛɛ gbɛfaŋnɔ mɛi ni afɔ amɛ mu ni atee amɛ shi lɛ baaná yɛ Harmagedon ta lɛ mli?\n16 Te shwɛɛnii ni afɔ amɛ mu lɛ anaabuamɔ lɛ kɔɔ shihilɛ ni baanyiɛ sɛɛ kɛba, ni ji Harmagedon lɛ he ehãa tɛŋŋ? Be ni naabuamɔ nɛɛ baaje shishi lɛ tsɔɔ akɛ mɛi ni afɔ amɛ mu lɛ fɛɛ baaya ŋwɛi dani Nyɔŋmɔ ta ni ji Harmagedon lɛ baaje shishi. Be ni mɛi 144,000 lɛ eyafata Kristo he yɛ ŋwɛi kɛmiiye nɔ lɛ, abaahã amɛ hegbɛ koni amɛfata Yesu he ni amɛkɛ “dadetso” baakpãta Nyɔŋmɔ Maŋtsɛyeli lɛ henyɛlɔi lɛ fɛɛ ahiɛ. (Kpoj. 2:26, 27) Kɛkɛ lɛ, mɛi ni afɔ amɛ mu ni atee amɛ shi lɛ baafata ŋwɛi bɔfoi hewalɔi lɛ ahe kɛnyiɛ Kristo, Maŋtsɛ Tai Atsɛ lɛ sɛɛ kɛyanina henyɛlɔi, “ta asafo kpele”, ni eke yuu kɛyaatutua Yehowa webii ni amɛkɛ amɛhiɛ eka amɛ lɛ. (Ezek. 38:15) Kɛ́ ta ni naa wa nɛɛ je shishi nɔŋŋ lɛ, belɛ Harmagedon ta lɛ ebɔi ji no!—Kpoj. 16:16.\nBe ni Amanehulu Babaoo lɛ Miiba Naagbee Kwraa\nHarmagedon ta lɛ eje shishi!\n17. Mɛni baaba “abotiai” lɛ anɔ yɛ Harmagedon?\n17 Atsu kojomɔ lɛ he nii. Harmagedon ta lɛ baafee amanehulu kpeteŋkpele lɛ naagbee fã kwraa. Nakai be lɛ mli lɛ, akɛ sɔ̃ kroko hu baafata Yesu sɔ̃i lɛ ahe. Yɛ enitsumɔ akɛ “jeŋmaji lɛ fɛɛ” a-Kojolɔ lɛ sɛɛ lɛ, ebaatsɔ Blafo hu ní baakpãta jeŋmaji lɛ, ni ji mɛi ni mra mli lɛ ekojo amɛ akɛ “abotiai” lɛ ahiɛ. (Mat. 25:32, 33) Wɔ-Maŋtsɛ lɛ kɛ ‘tsi ní naa ba baatswia jeŋmaji abii lɛ anii.’ Hɛɛ, mɛi fɛɛ ni feɔ amɛnii tamɔ abotiai—kɛjɛ “maŋtsɛmɛi” anɔ kɛyashi “nyɔji” anɔ—lɛ ‘baaná naanɔ hiɛkpãtamɔ.’—Kpoj. 19:15, 18; Mat. 25:46.\n18. (a) Mɛɛ gbɛ nɔ nibii baatsake kwraa kɛhã “gwaŋtɛŋi” lɛ? (b) Mɛni Yesu baafee kɛgbe ekunimyeli lɛ naa?\n18 Kwɛ bɔ ni nibii ebatsake kwraa kɛhã mɛi ni Yesu kojo amɛ akɛ “gwaŋtɛŋi,” ni ji mɛi kpakpai lɛ! Nɔ najiaŋ ni kulɛ Satan kɛ eta asafo kpele, ni ji “abotiai” lɛ aaanaanaa “gwaŋtɛŋi” lɛ anɔ lɛ, “asafo babaoo” nɛɛ ni shihilɛ bafee tamɔ nɔ ni amɛbɛ hebuu ko kwraa lɛ baaje henyɛlɔ lɛ tutuamɔ lɛ mli sɔkee, ni ‘amɛbaaje amanehulu kpeteŋkpele lɛ hu mli.’ (Kpoj. 7:9, 14) Kɛkɛ lɛ, be ni Yesu eye adesai fɛɛ ni teɔ shi amɛwoɔ Nyɔŋmɔ Maŋtsɛyeli lɛ anɔ kunim, ni ejie amɛ yɛ shihilɛ mli egbe naa lɛ, ebaashɛ Satan kɛ edaimonioi lɛ ewo bu kwɔŋkwɔŋ lɛ mli. Jɛmɛ lɛ, amɛbaayaje shihilɛ ni tamɔ gbele mli, amɛnyɛŋ nɔ kwraa amɛfee, ni amɛbaahi jɛmɛ afii akpe.—Kanemɔ Kpojiemɔ 6:2; 20:1-3.\nNɔ ni Esa akɛ Wɔfee Kɛsaa Wɔhe Wɔto\n19, 20. Te wɔbaafee tɛŋŋ wɔkɛ saji ni yɔɔ Yesaia 26:20 kɛ 30:21 mli nikasemɔi lɛ atsu nii?\n19 Mɛni esa akɛ wɔfee kɛsaa wɔhe wɔto gbeyei nibii ni baaba nɛɛ? Afii komɛi ni eho lɛ, Buu-Mɔɔ lɛ wie akɛ: “Kɛ́ mɔ ko baaná yibaamɔ lɛ, edamɔ toiboo ni ebaafee lɛ nɔ.” Mɛni hewɔ sane nɛɛ ji anɔkwale lɛ? Wɔnaa hetoo lɛ yɛ kɔkɔbɔɔ ko ni Yehowa kɛhã Yudafoi ni yaje nomŋɔɔ mli yɛ blema Babilon lɛ asane lɛ mli. Yehowa gba fɔ̃ shi akɛ abaakpãta Babilon hiɛ, shi mɛni ehe bahia ni Nyɔŋmɔ webii lɛ afee kɛsaa amɛhe amɛto shihilɛ ni no mli lɛ ekã amɛhiɛ lɛ? Yehowa kɛɛ akɛ: “Mimaŋbii, nyɛbaa! Mimaŋbii, nyɛbotea nyɛpiai amli, ní nyɛŋamɔa nyɛshinai lɛ nyɛwoa nyɛyi. Nyɛtea nyɛhe hiŋmɛitswaa fioo ko kɛyashi Nyɔŋmɔ mlifu lɛ sɛɛ aaafo.” (Yes. 26:20, Ga Biblia hee) Kadimɔ feemɔ wiemɔi ni yɔɔ ŋmalɛ nɛɛ mli lɛ: “nyɛbaa,” “nyɛbotea,” “nyɛŋamɔa,” “nyɛtea”—amɛteŋ eko fɛɛ eko he hiaa waa ni biɔ ni atsu he nii; amɛji fãmɔi. Ekã shi faŋŋ akɛ, Yudafoi ni ye famɔi nɛɛ anɔ lɛ bote amɛshĩai lɛ amli, amɛtsi amɛhe kwraa yɛ asraafoi ni wuɔ ta yɛ gbɛjegbɛi lɛ anɔ lɛ ahe. No hewɔ lɛ, abaa amɛyi akɛni amɛbo Yehowa gbɛtsɔɔmɔi lɛ atoi lɛ hewɔ. *\n20 Mɛni wɔkaseɔ yɛ mli? Taakɛ eji yɛ Nyɔŋmɔ tsuji nɛɛ ni hi shi yɛ blema lɛ agbɛfaŋ lɛ, kɛ́ abaabaa wɔyi yɛ shihilɛi ni kã wɔhiɛ nɛɛ amli lɛ, ebaadamɔ toiboo ni wɔfeɔ wɔhãa Yehowa gbɛtsɔɔmɔi lɛ anɔ. (Yes. 30:21) Atsɔɔ asafo lɛ gbɛjianɔtoo lɛ nɔ akɛ gbɛtsɔɔmɔi nɛɛ hãa wɔ. No hewɔ lɛ, ehe baahia ni wɔkase bɔ ni ajɛɔ tsuiŋ fɛɛ ayeɔ gbɛtsɔɔmɔi ni akɛhãa wɔ lɛ anɔ. (1 Yoh. 5:3) Kɛ́ wɔfee nakai ŋmɛnɛ lɛ, ebafee mlɛo kɛhã wɔ akɛ wɔkɛ gbɛtsɔɔmɔi ni akɛbaahã wɔ wɔsɛɛ lɛ baatsu nii, ni no baahã wɔná wɔ-Tsɛ, Yehowa, kɛ wɔ-Maŋtsɛ, Yesu hebuu. (Zef. 2:3) Nakai hebuu lɛ baaŋmɛ wɔ gbɛ koni wɔna gbɛ nɔ ni Nyɔŋmɔ Maŋtsɛyeli lɛ baatsɔ ejie ehenyɛlɔi lɛ kɛje shihilɛ mli kwraa. Mɛɛ shihilɛ ko ni hiɛ kpaŋ nɔ po enɛ baaji nɛkɛ!\n^ kk. 6 Etamɔ nɔ ni nilee yɛ mli akɛ wɔbaakɛɛ akɛ “Babilon Kpeteŋkpele lɛ” hiɛkpãtamɔ lɛ kɔɔ jamɔ gbɛjianɔtoi ahiɛkpãtamɔ he titri, jeee jamɔŋ bii fɛɛ ahiɛkpãtamɔ. No hewɔ lɛ, mɛi ni kulɛ amɛkɛ Babilon bɔɔ lɛ ateŋ mɛi saŋŋ baaje nakai hiɛkpãtamɔ lɛ mli, ni kɛhooo kwraa lɛ amɛbaabɔ mɔdɛŋ amɛtsi amɛhe yɛ jamɔ he yɛ faŋŋ mli, taakɛ atsɔɔ yɛ Zakaria 13:4-6 lɛ.\n^ kk. 19 Kɛ́ ootao enɛ he saji krokomɛi lɛ, kwɛmɔ wolo ni ji Yesaia Gbalɛ Lɛ—La Kɛha Adesai Fɛɛ I, baafa 282-283.\nTe nibii ni Maŋtsɛyeli lɛ etsu ni wɔsusu he yɛ wolo nɛɛ mli lɛ ateŋ nɔ ni ewaje ohemɔkɛyeli waa lɛ?\nTsɔɔmɔ nibii ni kã wɔhiɛ lɛ ekomɛi.\nMɛɛ gbɛ nɔ wɔ-Maŋtsɛ lɛ baatsɔ ebu wɔhe dani Harmagedon aba kɛ be ni Harmagedon eba lɛ?\nMɛni wɔbaafee kɛsaa wɔhe wɔto nibii ni baaba lɛ?\nNƆ NI KÃ WƆHIƐ KPAAKPA NI BAABA\nDani Maŋtsɛyeli lɛ baaba ni ebakpãta ehenyɛlɔi lɛ ahiɛ lɛ, nibii komɛi ni sa kadimɔ waa baaya nɔ. Nyɔŋmɔ Wiemɔ lɛ hãa wɔnaa nibii ni kã wɔhiɛ\n(Kwɛmɔ kuku 2 lɛ)\nBE SƐƐKƐLƐ KO NI ALEEE LƐ SHISHIJEE\nNibii ni Baatsɔ Amanehulu Babaoo lɛ Hiɛ\nAmɛbaakɛɛ akɛ toiŋjɔlɛ kɛ shweshweeshwe yɛ\n(Kwɛmɔ kuku 3, 4 lɛ)\nMɛi ni afɔ amɛ mu lɛ ateŋ shwɛɛnii lɛ anaasɔomɔ kwraa\n(Kwɛmɔ kuku 15 lɛ)\n(Kwɛmɔ kuku 5, 6 lɛ)\nAbaafo tutuamɔ lɛ nɔ\n(Kwɛmɔ kuku 7 lɛ)\nNibii ni Baatsɔ Harmagedon Hiɛ\nNibii ni baaya nɔ yɛ ŋwɛi\n(Kwɛmɔ kuku 9 lɛ)\nAbaakojo gwaŋtɛŋi kɛ abotiai lɛ\n(Kwɛmɔ kuku 10 lɛ)\nTutuamɔ ni Gog ni jɛ Magog lɛ kɛbaaba\n(Kwɛmɔ kuku 12-14 lɛ)\nAbaabua mɛi ni afɔ amɛ mu lɛ ateŋ shwɛɛnii lɛ anaa kɛya ŋwɛi\nYehowa baatsu e-Maŋtsɛ lɛ koni ebafã anɔkwafoi fɛɛ ahe\n(Kwɛmɔ kuku 13, 16-18 lɛ)\n(Mat. 25:46; Kpoj. 16:16)\n(Kwɛmɔ kuku 16, 17 lɛ)\nTe aaafee tɛŋŋ ni “toiŋjɔlɛ Nyɔŋmɔ” aaawu tai lɛ?\nMɛni ji hebuu jɔɔ lɛ, ni te Yehowa webii aaafee tɛŋŋ amɛhi jɛmɛ kɛha hebuu lɛ\nMɛɛ gbɛ nɔ Hezekia, Yesaia, Mika, kɛ Yerusalem lumɛi lɛ ha ana akɛ amɛji tookwɛlɔi kpakpai? Ŋmɛnɛ lɛ, namɛi ji nɔkwɛlɔi kpawo kɛ lumɛi kpaanyɔ lɛ?